IPL 2022: ধোনির মতো ভাগ্য না থাকলেও, এই তরুণকেই আগামী CSK অধিনায়ক হিসাবে দেখতে চান সেহওয়াগ - IPL 2022: Chennai Super Kings next captain after MS Dhoni picked by Virender Sehwag, Bangla News\nবাংলা নিউজ > ময়দান > আইপিএল-2022 > IPL 2022: ধোনির মতো ভাগ্য না থাকলেও, এই তরুণকেই আগামী CSK অধিনায়ক হিসাবে দেখতে চান সেহওয়াগ\nধোনির নেতৃত্বাধীন চেন্নাই সুপার কিংস দল। ছবি- আইপিএল।\nIPL 2022: ধোনির মতো ভাগ্য না থাকলেও, এই তরুণকেই আগামী CSK অধিনায়ক হিসাবে দেখতে চান সেহওয়াগ\n১ মিনিটে পড়ুন . Updated: 14 May 2022, 06:53 PM IST\nঘরোয়া দলকে নেতৃত্ব দেওয়ার অভিজ্ঞতাও রয়েছে সেহওয়াগের বাছাই করা তারকার।\nমুম্বই ইন্ডিয়ান্সের বিরুদ্ধে হেরে ইতিমধ্যেই আইপিএলের প্লে-অফের দৌড় থেকে ছিটকে গিয়েছে চেন্নাই সুপার কিংস। মরশুমটা একেবারেই ভাল কাটেনি সিএসকের। অধিনায়ক হিসাবে রবীন্দ্র জাদেজা মরশুম শুরু করলেও, ব্যর্থতার পর ফের মহেন্দ্র সিং ধোনিকেই অধিনায়কত্ব ফিরিয়ে দিয়েছেন তিনি। তবে ৪০-র গণ্ডি পার করা ধোনির পরবর্তী মরশুমে খেলা নিয়ে যথেষ্ট সন্দেহ রয়েছে।\nধোনির অনুপস্থিতিতে কোন তারকা সিএসকের অধিনায়ক হতে পারেন, সে নিয়ে তাই জল্পনা হওয়াটাই স্বাভাবিক। এ বারের ব্যর্থতার পর জাদেজা যে আর অধিনায়ক হওয়ার দৌড়ে নেই, তা বলাই বাহুল্য। এমন অবস্থায় হলুদ ব্রিগেডের পরবর্তী নেতা হিসাবে এক তরুণ তুর্কীর নাম নিলেন বীরেন্দ্র সেহওয়াগ। তিনি আর কেউ নন, সিএসকের ওপেনার রুতুরাজ গায়কোয়াড়। মহারাষ্ট্রকে ঘরোয়া ক্রিকেটে নেতৃত্ব দেওয়ার অভিজ্ঞতা রুতুরাজকে সিএসকের অধিনায়কত্ব করতেও সাহায্য করবে বলে মনে করছেন সেহওয়াগ।\nCricbuzz-এ এক আলোচনাসভায় তিনি বলেন, ‘ও (রুতুরাজ) মহারাষ্ট্রকে নেতৃত্ব দেয়। একশো করুক বা শূন্য রান, ওকে দেখে বোঝার উপায় নেই। মাথা ঠান্ডা রেখে সবসময় নিয়ন্ত্রণে থাকে। অধিনায়ক হওয়ার জন্য যা যা গুন দরকার, তার সবকিছুই ওর মধ্যে আছে। যেহেতু প্রথম শ্রেণির ক্রিকেটে অধিনায়কত্ব করছে, তাই ম্যাচ কীভাবে পরিচালনা করতে হবে, সে অভিজ্ঞতাও আছে ওর। কাকে কখন বল দিতে, ব্যাটিং অর্ডারে কী পরিবর্তন করা প্রয়োজন সবই জানে। তিন-চার মরশুম খেলার পরেই ও দীর্ঘ সময়ের জন্য ধোনি পরবর্তী অধিনায়ক হতে পারবে।’\nপ্রাক্তন ভারতীয় তারকার মতে ধোনির তুলনায় শুধুমাত্র একটাই জিনিসের অভাব রয়েছে রুতুরাজের কাছে। ‘গোটাবিশ্ব কেন ধোনিকে দারুণ অধিনায়ক হিসাবে গণ্য করে? কারণ ও সবসময় মাথা ঠান্ডা রাখে, নিজের সিদ্ধান্ত নিজে নেয়, ব্যাটার এবং বোলারদের ভালভাবে ম্যানেজ করে। ভাগ্যও ওর সহায়। তবে ভাগ্য শুধু সাহসীদেরই সঙ্গ দেয় এবং ধোনি একজন সাহসী অধিনায়ক। ওর (রুতুরাজ) মধ্যে ধোনির একটা গুন বাদে সব গুন আছে। আমি জানি না ঠিক ওর ক্ষেত্রে ভাগ্য কতটা সহায়।’\ncricket ipl csk cricket ipl csk chennai super kings ruturaj gaikwad virender sehwag bengali sports news


আরও সদ্য প্রাপ্ত সংবাদ • ইন্টারভিউ • গুরুত্বপূর্ণ সংবাদ ২ • লিড ৩\nপ্রকাশের সময় : সেপ্টেম্বর ১৮, ২০১৮, ৮:৫১ পূর্বাহ্ণ\nআপডেট সময় : সেপ্টেম্বর ১৮, ২০১৮ at ১২:২০ অপরাহ্ণ\nআশিক রহমান : শিক্ষাবিদ ড. অজয় রায় বলেছেন, ডাকসু (ঢাকা বিশ্ববিদ্যালয় কেন্দ্রীয় ছাত্র সংসদ) নির্বাচন হওয়া উচিত। তবে এই নির্বাচন কীভাবে, কোন প্রক্রিয়ায় হবে, আদালতের আদেশ কীভাবে ইমপ্লিমেন্ট করবেন তা বিশ্ববিদ্যালয়ের ব্যাপার। তাদের আইন পরামর্শক রয়েছেন, প্রয়োজনে পরামর্শ করে সে অনুযায়ী কর্মপরিকল্পনা ঠিক করবেন। এবং বাস্তবায়ন করবে বিশ্ববিদ্যালয় প্রশাসন। এ প্রতিবেদকের সঙ্গে আলাপকালে তিনি বলেন, ডাকসু নির্বাচন কেন দরকার? ঢাকা বিশ্ববিদ্যালয় প্রতিষ্ঠার কিছু কাল পরেই ডাকসুর সৃষ্টি। তখন থেকেই শিক্ষার্থীদের রিপ্রেজেনটেটিভ একটা বডি। শিক্ষার্থীদের স্বার্থরক্ষার জন্যই সৃষ্টি হয়েছিল তা। ডাকসু নির্বাচন সরাসরি হয়। নির্বাচনের মাধ্যমে শিক্ষার্থীদের প্রতিনিধিত্বকারী একটা শক্তিশালী বডি হিসেবে তৈরি হয়। এবং সংগঠনটির অনেক দায়িত্ব রয়েছে। দায়িত্বগুলো পালন করে শিক্ষার্থীদের পক্ষ নির্বাচিত প্রতিনিধিরা।\nতিনি আরও বলেন, হল, ভর্তি, একাডেমিক নানা সমস্যাও থাকে। কোর্সেরও নানাবিদ প্রবলেম থাকে শিক্ষার্থীদের। বিভিন্ন ডিপার্টমেন্টের কোর্স সম্পর্কে যদি কারও কোনো বক্তব্য থাকে, ডাকসুর মাধ্যমে বিশ্ববিদ্যালয় কর্তৃপক্ষের কাছে পৌঁছায়। দেশে নেতৃত্ব তৈরির ক্ষেত্রেও বড় একটা ভূমিকা রয়েছে।\nএক প্রশ্নের জবাবে ড. অজয় রায় বলেন, ডাকসু নির্বাচন অনুষ্ঠানে বিশ্ববিদ্যালয় একটা এক্সকিউটিভ অর্ডার দিবে। প্রয়োজনে সিন্ডিকেট ডাকবে। ডাকসু পুনরুজ্জীবিত করার জন্য সিন্ডিকেট যে সিদ্ধান্ত দেবে সেই মোতাবেক বাস্তবায়ন করবে। সুপ্রিম অথরিটি হচ্ছে সিন্ডিকেট।


A Businessman form Mumabi registered monetary fraud case against Raj Kundra-Shilpa Shetty, Entertainment: ফের বিপাকে শিল্পা শেট্টি-রাজ কুন্দ্রা! আর্থিক প্রতারণার অভিযোগ দায়ের\nফের বিপাকে শিল্পা শেট্টি-রাজ কুন্দ্রা! আর্থিক প্রতারণার অভিযোগ দায়ের\nRaj Kundra: তারকা দম্পতির বিরুদ্ধে ১.৫১ কোটি টাকা তছরূপের অভিযোগ পুলিশের কাছে দায়ের হয়েছে। মুম্বই পুলিশ সূত্রে এমনটাই খবর।\nUpdated: November 14, 2021 4:25:04 pm\nRaj Kundra: ফের বিপাকে পড়তে পারেন বলিউড অভিনেত্রী শিল্পা শেট্টি এবং রাজ কুন্দ্রা। মুম্বইয়ের এক ব্যবসায়ী এই দু’জনের বিরুদ্ধে প্রতারণার অভিযোগ দায়ের করেন। তারকা দম্পতির বিরুদ্ধে ১.৫১ কোটি টাকা তছরূপের অভিযোগ পুলিশের কাছে দায়ের হয়েছে। মুম্বই পুলিশ সূত্রে এমনটাই খবর।\nপুলিশ সুত্রের খবর, শুধু তারকা দম্পতি নয় আরও একাধিক ব্যক্তির বিরুদ্ধে দায়ের হয়েছে অভিযোগ। যদিও ২০১৪ সালের এই ঘটনায় অভিযোগ দায়ের হয়েছে। পুলিশের কাছে দায়ের অভিযোগে বলা, কাসিফ খান নামে এসএফএল সংস্থার এই কর্ণধার অভিযোগকারীকে বলেছিলেন, তাঁর সংস্থায় ১.৫১ কোটি টাকা বিনিয়োগ করতে। সেই বিনিয়োগের বিনিময়ে কোরেগাঁও এলাকায় স্পা, জিম খোলার ব্যাপারে কথা হয়েছিল। সেই সময় শিল্পা এবং রাজ কুন্দ্রাও তাঁকে এই বিনিয়োগের ব্যাপারে আশ্বস্ত করেছিলেন।\nএদিকে, সোশ্যাল মিডিয়ায় একটাও অ্যাকাউন্ট নেই। যে ব্যক্তি কিনা এর আগে নেটমাধ্যমে একাধিকবার বিতর্কত টুইট-পোস্ট করে বিপাকে পড়েছিলেন, পর্নকাণ্ডে জেল থেকে ছাড়া পাওয়ার পর নেটমাধ্যমে তাঁর টু শব্দটি নেই! আজ্ঞে, রাজ কুন্দ্রা (Raj Kundra) বিদায় নিয়েছেন সোশ্যাল মিডিয়া থেকে। দিন দুয়েক আগে, শাহরুখ-পুত্র আরিয়ান খান জেল থেকে ছাড়া পাওয়ার পরই ইনস্টাগ্রামের ডিপি ডিলিট করেছেন। এবার নেটিজেনদের নজরে এল শিল্পার (Shilpa Shetty) স্বামী রাজ কুন্দ্রাও নেই নেটমাধ্যমে।\nগত জুলাই মাসে পর্নফিল্ম-কাণ্ডে নাম জড়িয়েছিল রাজ কুন্দ্রার। ১৯ জুলাই বাড়ি থেকে গ্রেফতার হন শিল্পা শেট্টির স্বামী। তারপর একাধিকবার তাঁর জামিনের আবেদন নাকচ হওয়ার পর শেষমেশ ছাড়া পেয়েছেন ২০ সেপ্টেম্বর। পর্নফিল্ম অ্যাপ তৈরির অভিযোগ উঠেছিল রাজের বিরুদ্ধে। অভিনেত্রী এবং তাঁর গোটা পরিবারকেও এমন ঘটনার জেরে কম কটাক্ষ-সমালোচনার শিকার হতে হয়নি। তবে বলিউড নায়িকার জীবন স্বাভাবিক ছন্দে ফিরলেও এবার রাজ কুন্দ্রা বড়সড় সিদ্ধান্ত নিয়ে ফেললেন। সোশ্যাল মিডিয়া থেকে তাঁর সমস্ত প্রোফাইল ডিলিট করে দিলেন।\nআজ্ঞে, জেল থেকে ছাড়া পাওয়ার এক মাস ঘুরতে না ঘুরতেই সোশ্যাল মিডিয়া থেকে বিদায় নিলেন রাজ কুন্দ্রা। তবে স্বামী বিদায় নিলেও শিল্পা কিন্তু বেজায় সক্রিয় নেটমাধ্যমে। অভিনেত্রীর সোশ্যাল মিডিয়া প্রোফাইলে চোখ রাখলেই তাঁর রোজকার আপডেট পাওয়া যায়। উল্লেখ্য, পর্নকাণ্ডে জেল থেকে বাড়ি ফিরে আসা পর এযাবৎকাল রাজ কুন্দ্রাকে কোনওরকম মন্তব্য করতে দেখা যায়নি। এমনকী, সোশ্যাল মিডিয়াতেও কোনওরকম পোস্ট করেননি তিনি। হঠাৎ-ই নেটিজেনদের নজরে এসেছে যে রাজের কোনও সোশ্যাল মিডিয়া অ্যাকাউন্টই নেই।\nMumbai PolicePorn film scandalRaj Kundra ArrestShilpa Shetty\nWeb Title: A businessman form mumabi registered monetary fraud case against raj kundra shilpa shetty entertainment


মে 3, 2019 বাইনারি বিকল্পের সেরা সূচক লেখক পাপন গাজী 72783 দর্শকরা\n10.বেল্ট হোল্ড সেবা গ্রহণকারীর সন্তুষ্টি পরিমাপ করা হতো না।\nইন্সট্রাক্টরদের সার্বক্ষণিক ও নিবিড় তত্ত্বাবধান ৪২. সাম্প্রতিক এক প্রতিবেদনে বিশ্ব ফুটবলের সবচেয়ে দামি দলের নাম– ম্যানচেস্টার সিটি।\nস্নিচিংয়ের সময় মেনুটি খোলার এবং বন্ধ করার সময় ক্যামেরা আর ফ্লিকার নয় (# বেল্ট হোল্ড 4420) সুতরাং, নাক্ষত্রিক পথ লহরী, ডেভেলপারদের ব্যাংক যারা সঙ্গে সহযোগিতার মাধ্যমে বিকাশ লক্ষ্য রাখি যেতে না, এবং বিনিয়োগকারী এবং কোম্পানীর সঙ্গে অংশীদারিত্বের ভিত্তিতে এটি প্রত্যাশা সূচিত করা হবে।\nকবিতা, উপন্যাস লেখার জন্যে আন্দোলন জরুরি নয়, এটা ঠিক । সে-সময়ে কাউন্টার কালচারাল মুক্তধারা বইয়ে দেবার জন্যে প্যারাডাইম শিফ্ট দরকার ছিল। প্রধান আতিথি হিসেবে উপস্থিত ছিলেন জাপান অ্যাম্বাসির কালচার অ্যাফেয়ার্সের বেল্ট হোল্ড প্রধান মাচিকো ইয়ামামুরা। এ সময় উপস্থিত ছিলেন বাংলাদেশ অলিম্পিক এসোসিয়াশনের উপ-মহাসচিব আসাদুজ্জামান কোহিনুর, রাগবি ফেডারেশন ইউনিয়নের সভাপতি আব্দুল্লাহ আল জাহির স্বপন, সাধারণ সম্পাদক মৌসুম আলী, যুগ্ম সাধারণ সম্পাদক সাঈদ আহমেদসহ অন্যান্য কর্মকর্তা উপস্থিত ছিলেন। র‌্যালী শেষে পল্টন মাঠে চার দলের অংশ গ্রহনে সেভেন-এ-সাইড প্রদর্শনী রাগবি ম্যাচ অনুষ্ঠিত হয়।\nগণনা জন্য দশমিক সংখ্যা সিস্টেম ব্যবহৃত, যদিও বাইনারি কোড ইতিমধ্যে বিজ্ঞানী পরিচিত ছিল। ইন্টারনেটের দ্রুত বাধ্যতামূলক নয়, কিন্তু এটি একটি ভাল পিং হওয়া উচিত। যখন তারের মাধ্যমে সংযুক্ত, অবশ্যই ভাল বিকল্প, কিন্তু Wi-Fi এর চেষ্টা করতে হবে।\nএলিওট ওয়েভ ৫-৩ প্যাটার্ন - ফরেক্স Price Action বিস্তারিত\nএকটি ব্যক্তিগত বাড়িতে গরম করার জন্য পাইরোলাইসিস কঠিন জ্বালানী বয়লার একটি জটিল চুল্লি আছে, যা দুটি compartments আছে। আপনি এই ধরনের বয়লার দুটি চুল্লি বলা হয় শুনতে পারেন। প্রথম চুল্লীতে জ্বালানী smoldering একটি প্রক্রিয়া আছে, এতে অক্সিজেন অভাব আছে বেল্ট হোল্ড যাতে জ্বালানী জ্বালান না। অল্প সময়ের মধ্যে প্রশিক্ষণের ব্যবস্থা করা হবে বলে তিনি উল্লেখ করেন৻ এমন উদ্যোগের ক্ষেত্রে বিজিএমইএ’র সভাপতি আব্দুস সালাম মুর্শেদী সবরকম সহযোগিতা করার কথা বলেছেন।\nটিমথি এভান্সের মান পুনঃপ্রতিষ্ঠিত হয়েছে। এই পরিকল্পনা সঙ্গে তার সর্বাধিক কি? এক দিনের জন্য অ-স্টপ মোডে 10 000 $ - এইগুলি প্রকৃত সংখ্যা যা বারবার রেকর্ড করা হয়েছে এবং ক্ষতির মত ক্ষতি, 1000 $ তে অবিলম্বে। আবেগ নিয়ন্ত্রণের মাত্রা কল্পনা করুন তিনি এটা বসবাস করেন। আপনি যদি একই চান, তাহলে আপনার পেশা দ্বারা এই দিকটি নির্বাচন করা এবং এটি যতটা সম্ভব সম্ভব হিসাবে অধ্যয়ন করা প্রয়োজন।\nনিউজ ডেস্ক।। সৌদি আরব তাদের প্রথম ব্যালিস্টিক ক্ষেপণাস্ত্র কারখানা তৈরি করেছে বলে জানিয়েছে মার্কিন পত্রিকা ওয়াশিংটন পোস্ট। স্যাটেলাইট থেকে তোলা ছবি বিশ্লেষণ করে বিশেষজ্ঞরা এই. প্রজ্ঞাময় ব্রেড এর শ্রেষ্ঠ টাকা টিপস পরিক্রমা স্বাগতম! আজ আমরা, আরো আপনি যে খরচ টাকা বাঁচান কৌশল সিদ্ধান্ত কিছু সন্ত্রস্ত নিবন্ধ পাওয়া গেছে, এবং ঋণ পরিশোধ কিভাবে একটি বেল্ট হোল্ড সহ্যশক্তির পরীক্ষা চলমান ভালো হয়.\nবেল্ট হোল্ড - বাইনারি অপশন ট্রেডিং\nদুবাইতে পরিচালিত আল দালালদের লাইসেন্স দেওয়া হয়েছে এবং তাদের কাছে সরবরাহ করা ক্লায়েন্টদের অর্থ নিরাপদ এবং সুরক্ষিত রাখা দরকার। সর্বাধিক দালালরা তাদের নীতিনির্ধারকতা বজায় রাখার জন্য এই তহবিলে নিরাপদ রাখা নিশ্চিত করে ব্যবস্থাগুলি নিয়ে আসে। এই পদক্ষেপে কোম্পানির তহবিল থেকে পৃথকীকরণ ক্লায়েন্টদের তহবিল, নেতিবাচক ভারসাম্য সুরক্ষা এবং অন্যান্য পদক্ষেপের মধ্যে বিশ্বস্ত ব্যাংকগুলির সাথে অংশীদারিত্ব অন্তর্ভুক্ত। একেবারে শুকনো কাঠের এক কিলোগ্রাম গরমে 1.6-1.9 ঘনমিটার গ্যাস (শুষ্ক স্বাভাবিক গ্যাসের পরিপ্রেক্ষিতে) 5,400 থেকে 6,900 কেজি / এম বেল্ট হোল্ড 3।জেনারেটর ছাড়ার গ্যাস-বাষ্প মিশ্রণ 0.5-2.5% জৈব অ্যাসিড, 0.8% অ্যালকোহল পণ্য এবং 4.5 থেকে 13% টার মধ্যে রয়েছে। তরল পণ্য পরিমাণ শুষ্ক পাতন হিসাবে একই সম্পর্কে। গ্যাসীকরণের কিছু শর্তের অধীনে, 60% কাঠের তরল পণ্যগুলিতে রূপান্তরিত করা যেতে পারে, যার মধ্যে অর্ধেক রজন রয়েছে। বর্তমানে ধূমপান খাদ্য পণ্য ("ওয়াকপ", "ভক্ত" ইত্যাদি) কাঠের পাইরোলাইসিস পণ্য থেকে বিভিন্ন ধোঁয়া তরল উত্পাদিত হয়, সফলভাবে ধূমপান ধূমপান প্রতিস্থাপন করা হয়।


সৈয়দ আহমদ জুয়েদ . প্রায় ৩২-৩৪ বছর পর মৌলভীবাজারের বন্যা কিছু বিষয় সামনে তুলে এনেছে । এর মধ্যে আছে – চাপা ক্রোধ , ফটোসেশন , ত্রাণ কালেকশন , ত্রাণ গৃহীতার বিস্তারিত »\nহত্যার উৎসবে প্রকাশক\nহাসানআল আব্দুল্লাহ নব্বইয়ের মাঝামাঝি সময়ের কথা। বইমেলায় বিশাকার স্টলে তখন অনেক ভিড়। তরুণ কবিরা ঘুর ঘুর করছেন নতুন কবিতার বইয়ের আকর্ষণে। শাহাজাহান বাচ্চু হিরো বনে গেছেন। কারণ সদ্য বিদেশ ফেরত বিস্তারিত »\nদাঁড়াতে হয় নিজ দর্পণের সামনে\nরুমা মোদক পৃথিবীর সবপ্রান্তেই কি আত্মজার কান্নাদের একসুর? একসুর স্ত্রীর আহাজারির? সে দোষী বা নির্দোষ। মাদকব্যবসায়ী কিংবা সন্ত্রাসী। এ এক অশান্ত দুর্বিনীত সময়। প্রতিদিন মৃত্যু সংবাদে ভারাক্রান্ত সূর্যোদয়। দেশে কিংবা বিস্তারিত »\nএক বিষ্ময়কর ব্যক্তিত্ব!\nআহমেদ বকুল পৃথিবীর সবচাইতে বর্ষীয়ান অথর্মন্ত্রী জনাব আবুল মাল আবদুল মুহিত এমপি। বাংলাদেশের অর্থনীতির ধারাবাহিক উন্নয়নে তার বলিষ্ট অবদান রয়েছে। আজন্ম শুদ্ধাচারি-জ্ঞান তাপস এই মানুষটি বয়স ভারে ন্যুজ হলেও শক্ত বিস্তারিত »


পুরুষের বয়স, ধর্মকে এক ফুৎকারে উড়িয়ে শ্রীলেখা বললেন, ‘সে'ক্স বারবার’! - BongTrendy\nপ্রথম পাতা/কলকাতা/পুরুষের বয়স, ধর্মকে এক ফুৎকারে উড়িয়ে শ্রীলেখা বললেন, ‘সে’ক্স বারবার’!\nপুরুষের বয়স, ধর্মকে এক ফুৎকারে উড়িয়ে শ্রীলেখা বললেন, ‘সে’ক্স বারবার’!\nনিজস্ব প্রতিবেদন: ‘দুপুর ঠাকুরপো’– দের ঠেকাতে নাজেহাল শ্রীলেখা মিত্র।আর তার জন্যই রোজ ১টি করে আপেল খাচ্ছেন তিনি। অভিনেত্রী নিজেই তা এক সংবাদ মাধ্যমে সে কথা জানিয়েছেন।তিনি সোশ্যাল মিডিয়া তেও সেই ছবি পোস্ট করেছেন। সেই ছবিতে তিনি লিখেছেন যে, ‘রোজ একটি করে ইভের আপেল, অ্যাডামদের দূরে রাখে’! অভিনেত্রীর আপেলে কামড় দেওয়ার ভঙ্গি চোখে পড়ার মতো। এক টুকরো আপেল মুখে নিয়েই লাল ঠোঁট ফুলিয়ে এক অমোঘ ইশারা।\nঅ্যাডামদের থামাতে? না ডাকতে? এই ছবি তিনি পোস্ট করলেন সে নিয়ে নেটমাধ্যমে হইচই পড়েছে। এক সংবাদ মাধ্যমে তিনি বলেন, ‘‘সারা ক্ষণ পুরুষদের ঘ্যানঘ্যানানি আর ভাল লাগছে না। কেউ কফি ডেটে যেতে চান। কেউ মুখোমুখি গল্প করার অনুরোধ জানান।’’ তিনি আবার পাল্টা প্রশ্ন করেন, ‘‘এ সব আর কত দিন ভাল লাগে?’’ অভিনেত্রীর ফেনরা জানেন যে, শ্রীলেখা অতি রোম্যান্টিক। জীবন কে তিনি সবরকম ভাবে উপভোগ ভালো আসেন। শ্রীলেখা নিজেও একথা স্বীকার করেছিলেন যে, ভিজে দিন এলেই তিনিও মনে মনে রোম্যান্টিসিজমে ভিজিয়ে নেন নিজেকে। তা হলে তাঁর মুখে প্রেম থেকে দূরে থাকার কথা! কেন?\nশ্রীলেখা দেবীর দাবি, ৪০ পেরিয়ে গিয়েও তিনি আগের মতোই রোম্যান্টিক আছেন এখনো। কিন্তু তিনি হতাশ হচ্ছেন, একটা পুরুষের মধ্যে তিনি ভালবাসার সব গুণ আর খুঁজে পাচ্ছেন না! অভিনেত্রীর কথায়, ‘‘কারওর চুমু খাওয়ার ভঙ্গি ভাল লাগে। কারওর রোম্যান্টিক হাসি। কেউ হয়তো খুবই বুদ্ধিদীপ্ত। ফলে, এক এক করে ভালবাসার পুরুষের সংখ্যা বাড়ছেই। এটা ভাল লাগছে না।’’ এক মাত্র সৌমিত্র চট্টোপাধ্যায়ের মধ্যে তিনি পুরুষের যাবতীয় ভালোবাসার গুণ খুঁজে পেয়েছিলেন তিনি। ‘‘সৌমিত্র কাকুর পর এমন এক জনকেও দেখলাম না যাঁর সঙ্গে উদ্দাম প্রেম সম্ভব’’, শ্রীলেখার বক্তব্য। তার পরেই অভিনেত্রী বিস্ফোরক হয়ে ওঠেন বলেন, ‘‘আমার কাছে পুরুষের বয়স, ধর্ম কোনও বিষয় নয়। এজ নো বার, কাস্ট নো বার… সেক্স বারবার!’’ তাঁর দাবি, এই প্রজন্মে তেমন জোরালো প্রেমিক কই? যিনি এক দেখাতেই ভাসিয়ে নিয়ে যাবেন শ্রীলেখাকে? অভিনেত্রী তাই এখন আপেল দিয়েই ‘অ্যাডাম’দের দূরে ঠেলতে চাইছেন!


অবশেষে ভারতের নায়িকা সাইফ আলি খানের বউ কারিনা কাপুর ইসলাম ধর্ম গ্রহন করেছে! বিস্তারিত দেখুন…. - MyChoiceBD.Com\nHome / Bangla News / অবশেষে ভারতের নায়িকা সাইফ আলি খানের বউ কারিনা কাপুর ইসলাম ধর্ম গ্রহন করেছে! বিস্তারিত দেখুন….\nঅবশেষে ভারতের নায়িকা সাইফ আলি খানের বউ কারিনা কাপুর ইসলাম ধর্ম গ্রহন করেছে! বিস্তারিত দেখুন….\nউগ্রবাদী ভারতীয় সংগঠন বিশ্ব হিন্দু পরিষদের আক্রমণের নতুন শিকার অভিনেত্রী কারিনা কাপুর খান। সংগঠনের প্রচারাভিযানের অংশ হিসেবে এই অভিনেত্রীর ছবি ব্যবহার করা হয়েছে, যেখানে কারিনার চেহারার একপাশ ঢেকে দেওয়া হয়েছে নেকাবে, অন্যপাশে তার কপালে সিঁদুর দেখা যাচ্ছে ।\nবিশ্ব হিন্দু পরিষদের নারী অঙ্গ সংগঠন দূর্গা বাহিনীর মুখপত্র ‘হিমালয় ধ্বনি’র প্রচ্ছদে প্রকাশিত ওই ছবির ক্যাপশনে লেখা ছিল ‘ধর্মান্তরের নামে জাতীয়তা পরিবর্তন’।\nকারিনাকে ওই সাময়িকীতে অভিযুক্ত করা হয়েছে ‘লাভ জিহাদ’-এর ‘অপরাধে’ও।\nসংগঠনটির ভাষ্যে ‘লাভ জিহাদ’ হলো এমন এক ‘অপরাধ’, যেখানে মুসলমান পুরুষেরা হিন্দু নারীদের সঙ্গে প্রেমের পর বিয়ে করে তাদেরকে বাধ্য করে ইসলাম ধর্মে ধর্মান্তরিত হতে।\n‘যাব উই মেট’, ‘ওমকারা’র মতো জনপ্রিয় সিনেমার অভিনেত্রী কারিনা কাপুর পাঁচ বছর প্রেমের পর ২০১২ সালে বিয়ে করেন অভিনেতা সাইফ আলি খানকে। বিয়ের পর ধর্মান্তরিত না হলেও নিজের নামের শেষে খান উপাধি যুক্ত করেন তিনি।\nদূর্গা বাহিনীর উত্তর ভারতের মুখপাত্র এবং সাময়িকীটির সম্পাদক রাজনি ঠাকরাল এক সাক্ষাৎকারে ভারতীয় দৈনিক হিন্দুস্থান টাইমস কে বলেন, “তিনি (কারিনা) একজন তারকা। তরুণসমাজ তারকাদের কাছ থেকেই অনুপ্রাণিত হয়। তারা মনে করবে, যদি কারিনা এটা করতে পারে, তবে আমরা কেন পারবো না?”\nঅমর উজালা নামের আরেকটি হিন্দুত্ববাদী প্রকাশনাকে দেওয়া সাক্ষাৎকারে রাজনি ঠাকরাল আরও বলেন, “কারিনার মতো তারকারা আমাদের যুবসমাজকে প্রভাবিত করে। কারিনার বিয়ের সময় এই যুবসমাজই দাবি করেছিল তিনি ধর্মান্তরিত হবেন না, কেবল নামের শেষে খান উপাধি যুক্ত করবেন। কিন্তু, কারিনাকে এরপর থেকে ইসলামের অনেক রীতিনীতি পালন করতে দেখা গেছে এবং এখন তিনি এক ধরনের দ্বৈত জীবন যাপন করছেন। তার পুরোপুরি ইসলাম গ্রহণ করা উচিৎ; এই ধরনের দ্বৈত আচরণ আমাদের যুবসমাজকে প্রভাবিত করছে।”\nকারিনা এ ব্যাপারে কোন প্রতিক্রিয়া না জানালেও সাইফ আলি খান তীব্র প্রতিবাদ জানিয়েছেন ঘটনাটির। হিন্দুস্থান টাইমসকে তিনি বলেন, “এটা ভিত্তিহীন তবে আশ্চর্যজনক নয়। এই ধরনের অশিক্ষিত এবং ধর্মান্ধ চিন্তাভাবনাই ভারতের সবচেয়ে খারাপ দিক এবং এসব কর্মকাণ্ড নিষিদ্ধ করা খুবই জরুরি।”\nAbout Abir Previous যে সব কারণে খাবারের চেয়ে যৌন সম্পর্ক বেশি গুরুত্ব দেয় নারী।\nNext দেখুন মেয়েরা লাইভ ভিডিওতে এসে অবলীলায় নগ্ন হয়ে নিজের শরীর দেখাচ্ছে..ভিডিওসহ


মডেল মসজিদ তৈরির কথা আগে কোনো সরকার চিন্তাও করেনি: সমাজকল্যাণ প্রতিমন্ত্রী - Ctg Times\nমডেল মসজিদ তৈরির কথা আগে কোনো সরকার চিন্তাও করেনি: সমাজকল্যাণ প্রতিমন্ত্রী\nপ্রকাশ: ১৬ এপ্রিল, ২০২২ ১১:৩৩ : পূর্বাহ্ণ\nবর্তমান সরকার মাদরাসা শিক্ষাকে স্বীকৃতি দিয়েছে: সমাজকল্যাণ প্রতিমন্ত্রী\nসমাজকল্যাণ প্রতিমন্ত্রী মো. আশরাফ আলী খান খসরু বলেছেন, প্রধানমন্ত্রী শেখ হাসিনার নেতৃত্বে দেশে সব ধর্মের মানুষ শান্তিতে বসবাস করছে। দেশে সাম্প্রদায়িক সম্প্রীতি বিরাজ করছে।\nশুক্রবার (১৫ এপ্রিল) রাজধানীর রমনাস্থ ইঞ্জিনিয়ার্স ইনস্টিটিউশন মিলনায়তনে জাঁহাগিরিয়া শাহসুফি মমতাজিয়া দরবার শরীফের উদ্যোগে পবিত্র মাহে রমজানের তাৎপর্য শীর্ষক আলোচনা ও ইফতার মাহফিল-২০২২ এ প্রধান অতিথির বক্তব্যে তিনি একথা বলেন।\nমমতাজিয়া দরবার শরীফের পীর আল্লামা শাহসুফি সৈয়্যদ মোহাম্মদ আলী শাহ্-এর সভাপতিত্বে অনুষ্ঠানে আরও বক্তব্য রাখেন পটুয়াখালী-৪ আসনের সংসদ সদস্য অধ্যক্ষ মো. মহিব্বুর রহমাম মহিব।\nপ্রতিমন্ত্রী বলেন, আগে অনেক সরকার এসেছে এবং তারা অনেক কথা বলেছে। আজকে বাংলাদেশের ৬৪ জেলায় মডেল মসজিদ তৈরি করা হচ্ছে, আগে কেউ এটা চিন্তাও করেনি। জেলা পর্যায়ের ধারাবাহিকতায় প্রতিটি উপজেলাতেও মডেল মসজিদ নির্মিত হচ্ছে।\nতিনি বলেন, বর্তমান সরকার মাদরাসা শিক্ষাকে স্বীকৃতি দিয়েছে। আগের সরকারগুলো কেবল প্রতিশ্রুতি দিয়েছে। কিন্তু কাজের কাজ কিছুই করেনি।\nপ্রতিমন্ত্রী বলেন, মহানবী (সা.)-এর বিদায় হজের ভাষণে বলা কথাগুলো অনুসরণ করলে আমাদের মধ্যে কোন ভেদাভেদ থাকবে না।\nআগামীর বাংলাদেশ যেন সমৃদ্ধির পথে চলে এবং ধর্মকর্ম পালনের পথ আরো সুগম হয় সেজন্য সবাইকে প্রার্থনার আহ্বান জানান তিনি।


আমার নির্বাচনী এলাকায় কোন মানুষ না খেয়ে থাকবে না- এমপি মুকুল আমার নির্বাচনী এলাকায় কোন মানুষ না খেয়ে থাকবে না- এমপি মুকুল – GNEWSBD24.COM\nআমার নির্বাচনী এলাকায় কোন মানুষ না খেয়ে থাকবে না- এমপি মুকুল\nভোলা-২ আসনের এমপি আলহাজ্ব আলী আজম মুকুল বলেন, করোনা ভাইরাসের প্রভাবে গোটা আজ বিশ্ব হিমশিম খাচ্ছে। মাননীয় প্রধান মন্ত্রী শেখ হাসিনার সাহসী কিছু পদক্ষেপের কারণে আমরা কিছুটা নিয়ন্ত্রনে রাখতে পেরেছি। এ দুর্যোকালীন সময় শেখ হাসিনা গোটা বাংলাদেশের মানুষের খোঁজ খবর নিচ্ছে এবং সহযোগিতা করে যাচ্ছে।\nতিনি আরোও বলেন,এ দুর্যোকালীন সময় সহ সব সময় সুখে দু:খে আমি আপনাদের পাশে থাকবো। আমার নির্বাচনী এলাকার কোন মানুষ না খেয়ে থাকবে না। সে লক্ষে ১ মাস ৩ দিন এলাকায় অবস্থান করে দিন-রাত আপনাদের কল্যাণে কাজ করছি। নিজে মাইক হাতে নিয়ে মানুষকে সচেতন করার জন্য কাজ করেছি।\nতিনি আরোও বলেন, জননেত্রী শেখ হাসিনা মানুষের কষ্টের কথা চিন্তা করে নানা রকম সুযোগ সুবিধা দিচ্ছে। খেটে খাওয়া মানুষ সহ সকলকেই খাদ্য সামগ্রী দিচ্ছে। পুলিশ বাহিনী, নৌ-বাহিনী সহ সকল বাহিনী ও সংবাদকর্মীরা খুবই ঝুঁকি নিয়ে মাঠ পর্যায়ে কাজ করছে। তিনি আরোও বলেন, আপনারা সকলই সরকারের নির্দেশনাগুলো মেনে চলুন, প্রয়োজন ছাড়া কেউ ঘরের বাহিরে বের হবেন না। সরকার আপনাদের পাশে থাকবে।\nভোলা বোরহানউদ্দিন উপজেলায় টবগী, পক্ষিয়া ও কুতুবা ইউনিয়নে রবিবার পৃথক পৃথক ভাবে রোজাদার ও কর্মহীন অসহায় মানুষের মাঝে ইফতার ও খাদ্য সামগ্রী বিতরণ কালে এসব কথা বলেন এমপি মুকুল। রবিবার সকাল হতে দুপুর পর্যন্ত টবগী ইউনিয়ন পরিষদ মাঠ, পক্ষিয়া কুলসুম রহমান মাধ্যমিক মাঠ ও কুতুবা ইউনিয়নে হ্যালিপ্যাড মাঠে সামাজিক দূরত্ব বজায় রেখে ৩টি ইউনিয়নের ২ হাজার পরিবারের মাঝে এমপি’র ব্যক্তিগত তহবিল থেকে এ ইফতার ও খাদ্য সামগ্রী বিতরণ করেন। পর্যায়ক্রমে দ্বিতীয় দফায় বোরহানউদ্দিন ও দৌলতখান উপজেলায় ২০ হাজার পরিবারের মাঝে এ ইফতার ও খাদ্য সামগ্রী বিতরণ করা হবে।\nএসময় পরিকল্পনা কমিশনের আর্থ সামাজিক বিভাগের সচিব আবুল কালাম আজাদ বলেন, আমরা একটি কঠিন সময় পার করছি। সারা বিশ্বে করোনা রোগ দেখা দিয়েছে। যাহা সারা বিশ্ব আক্রান্ত। বহি: বিশ্বের চেয়ে এখন মহান আল্লাহ আমাদের দেশ কে ভালো রেখেছে। এটার প্রাদুর্ভাব যাতে আর ছড়া তে না পারে সে জন্য সরকার স্কুল, কলেজ ও কলকারখানা বন্ধ করে দিয়েছে। তাই আপনারা সরকারের ৩১ দফা মেনে চলুন। দূরত্ব বজায় রেখে চলুন। সকলে সর্তক থাকুন। আপনি নিজেকে রক্ষা করে চললে আপনার পরিবার, সমাজ ও দেশকে রক্ষা করলেন।\nএসময় উপস্থিত ছিলেন উপজেলা চেয়ারম্যান আলহাজ্ব আবুল কালাম আজাদ, উপজেলা নির্বাহি অফিসার (ভারপ্রাপ্ত) মো. বশির গাজী, উপজেলা আ’লীগের সভাপতি জসিম উদ্দিন হায়দার, পৌর মেয়র আলহাজ্ব রফিকুল ইসলাম, ভাইস চেয়ারম্যান রাসেল আহমেদ মিয়া, পক্ষিয়া ইউপি চেয়ারম্যান মো. নাগর হাওলাদার, কুতুবা ইউপি’র চেয়ারম্যান জোবায়েদ মিয়া প্রমূখ।


ডাকসু নির্বাচন বাতিলের দাবিতে আমরণ অনশনে ৬ শিক্ষার্থী ডাকসু নির্বাচন বাতিলের দাবিতে আমরণ অনশনে ৬ শিক্ষার্থী\nডাকসু নির্বাচন বাতিলের দাবিতে আমরণ অনশনে ৬ শিক্ষার্থী\nবাংলাদেশ | 12th March, 2019 8:55 pm\nঢাকা বিশ্ববিদ্যালয় কেন্দ্রীয় ছাত্র সংসদ (ডাকসু) ও হল সংসদের নির্বাচন বাতিল করে পুনর্নির্বাচনের জন্য পুনঃ তফসিলের দাবিতে অনশনে বসেছেন বিশ্ববিদ্যালয়ের ছয় শিক্ষার্থী। তাঁদের মধ্যে চারজন বিভিন্ন হল সংসদ নির্বাচনে প্রার্থী ছিলেন। আজ মঙ্গলবার সন্ধ্যা ৬টা থেকে অনশন শুরু করেন তারা।\nঅনশনকারী প্রার্থীরা হলেন- ডাকসু নির্বাচনে শহীদুল্লাহ হল সংসদের সাহিত্য সম্পাদক পদে প্রতিদ্বন্দ্বিতাকারী শোয়েব মাহমুদ, মুহসিন হল সংসদের সংস্কৃতি সম্পাদক পদে প্রতিদ্বন্দ্বিতাকারী মো. মাঈন উদ্দিন, জগন্নাথ হল সংসদের সদস্য পদে প্রতিদ্বন্দ্বিতাকারী অনিন্দ্য মন্ডল, কেন্দ্রীয় সংসদের ছাত্র পরিবহন পদে প্রতিদ্বন্দ্বিতাকারী তাওহীদ তানজীম। এছাড়া ভূগোল ও পরিবেশ বিভাগের তৃতীয় বর্ষের শিক্ষার্থী রনি হোসেন। তিনি কোনো নির্বাচনে অংশ নেন নি।\nপরে অনশনে এসে যোগদেন ভূগোল ও পরিবেশবিদ্যা বিভাগের তৃতীয় বর্ষের শিক্ষার্থী রনি হোসেন এবং গণযোগাযোগ ও সাংবাদিকতা বিভাগের তৃতীয় বর্ষের শিক্ষার্থী রাফিয়া তামান্না।\nঅনশনের সময় তাঁদের পাশে রাখা তিনটি প্ল্যাকার্ডে লেখা, ‘একটা ফেয়ার ইলেকশনের জন্য…’ ‘আমরণ অনশন…’ ও ‘শিক্ষকদের ভোট ডাকাতি এই লজ্জা কোথায় রাখি?\nঅনিন্দ্য মন্ডল বলেন, ‘নির্বাচন সুষ্ঠু হয়নি। আমরা নির্বাচনের জন্য পুনঃতফসিলের দাবিতে অনশন শুরু করেছি। একইসঙ্গে আমাদের দাবি নির্বাচনে দায়িত্ব পালনকারী কর্মকর্তাদের পদত্যাগ করতে হবে।’\nবিশ্ববিদ্যালয় কর্তৃপক্ষ আমাদের আশ্বাস না দেওয়া পর্যন্ত আমাদের আমরণ অনশন চলবে বলেও জানান তিনি।\nমুখ ভেংচি দিচ্ছে রোবট! হতবাক নেটিজেনরা (ভিডিও)\nএবার বিমানবন্দর থেকে ক্ষেপণাস্ত্র উৎক্ষেপণ করলো উত্তর কোরিয়া\nভুতুড়ে বিস্ফোরণের প্রচণ্ড শব্দে কেঁপে উঠলো ইরান\nযুক্তরাষ্ট্রে তৈরি পোশাক রফতানির প্রবৃদ্ধি ৪৬ শতাংশ


schools teach Chinese women how to be good wives | international - News18 Bangla, Today's Latest Bengali News\nকীভাবে হবেন ‘ভাল বউ’, শেখাত এই স্কুল !\nকিভাবে হবেন ‘ভাল বউ’, শেখাত এই স্কুল !\nLast Updated: December 6, 2017, 1:09 PM IST\n#বেজিং: ঘরকন্নার কাজে আর মন নেই ৷ আধুনিক জীবনে অভ্যস্ত বর্তমান যুগের মেয়েরা নাকি ঘরের কাজ থেকে বাইরের কাজ করতেই বেশি পছন্দ করেন! আর এই কারণেই নাকি ভাঙছে বিয়ে! এমন বিশ্বাস থেকে বর্তমান প্রজন্মের মেয়েদের ভাল বউ হওয়ার প্রশিক্ষণ দিতে স্কুল খুলেছিল ফুশুন ট্র্যাডিশনাল কালচারাল সোসাইটি। কিছু দিনের মধ্যেই বিশ্ব জুড়ে সোশ্যাল মিডিয়ায় ভাইরাল ভাল বউ হওয়ার স্কুল ৷\nফুশুন ট্র্যাডিশনাল কালচারাল সোসাইটি প্রশিক্ষণের ভিডিও অনলাইনে আসতেই ছড়ায় বিতর্ক ৷ ভিডিওতে দেখা যায়, মেয়েদের উদ্দেশ্যে বলা হচ্ছে যে তারা পুরুষদের অনুগত না হলে কখনই ভাল বউ হতে পারবে না ৷ স্বামীদের প্রতিটি কথা শোনা হচ্ছে বউয়ের কর্তব্য ৷ এমনকি স্বামীরা স্ত্রীয়ের গায়ে হাত তুললেও একজন ভাল বউয়ের তা কোনও প্রতিবাদ বা প্রতিরোধ ছাড়াই সহ্য করা উচিত ৷\nএতেই শেষ নয়, ভিডিওতে দেখা যায় শিক্ষক তার ছাত্রীদের পরামর্শ দিচ্ছেন ভাল বউ হতে গেলে মেয়েদের কম কথা বলতে হবে ৷ একইসঙ্গে বিনা বাক্যব্যয়ে বাড়ির সমস্ত কাজ করে ফেলতে হবে ৷\nভাল বউয়ের যৌনাচার নিয়েও বিশেষ পরামর্শ দিয়েছেন ফুশুন ট্র্যাডিশনাল কালচারাল সোসাইটির শিক্ষকেরা ৷ তাদের বক্তব্য, সারা জীবনে তিন জনের বেশি পুরুষের সঙ্গে কোনও মেয়ে যৌন সম্পর্কে লিপ্ত হয়, তবে তাদের শরীরে বিষক্রিয়া হবে ৷ যার পরিণাম মৃত্যু ৷\nএমন আজব প্রশিক্ষণ স্কুলের ভিডিও দেখে সোশ্যাল মিডিয়ায় ওঠে নিন্দার ঝড় ৷ হস্তক্ষেপ করে চিনা সরকার ৷ চিনের শিক্ষা বিভাগ এই শিক্ষা প্রতিষ্ঠানটিকে 'সমাজতান্ত্রিক মূল্যবোধের' পরিপন্থী হওয়ার অভিযোগে বন্ধ করার নির্দেশ দেন ৷\nFirst published: December 6, 2017, 1:09 PM IST\n#Chinese Schools#Chinese women#how to be good wives#Training for Wives


যখন কয়লা থাকবে না তেল এবং গ্যাসেও ঘাটতি\nআখতার হামিদ খান : ভারতীয় উপমহাদেশে জ্বালানি হিসেবে কয়লার চল শুরু হয় এই তো সেদিন, ব্রিটিশ রাজত্বের সময়। ঊনবিংশ শতাব্দীতে এ দেশে চালু হল রেল গাড়ি। তার জন্যে দরকার বাষ্পচালিত ইঞ্জিন। বাষ্প বলতে জলের বাষ্প। কয়লা পুড়িয়ে উত্তাপ। সেই উত্তাপে বাষ্প তৈরি করা। বাষ্পের সাহায্যে ইঞ্জিন চালান। এর জন্যে ইংল্যান্ড থেকে কয়লা আমদানি করা হত এ দেশে। প্রায় একই সময়ে ভারতীয় কয়লার ব্যবহারও শুরু হয়। শুরু রেল ইঞ্জিনই নয়, ক্রমান্বয়ে গড়ে উঠতে থাকে বিভিন্ন শিল্পপ্রতিষ্ঠা-যন্ত্র শিল্প, রাসায়নিক শিল্প, অথবা বিদ্যুৎ উৎপাদন, ইত্যাদি। এর পর মোটরগাড়ি, অন্যান্য যানবাহনের চল হল। তার জন্যে দরকার হল খনিজ তেল, সাধারণ অর্থে পেট্রোলিয়াম। অতঃপর জ্বালানি গ্যাসেরও চল হল। শুধু যানবাহন শিল্পেই নয়, কয়লা তেল গ্যাসের চল রান্নাবান্নার কাজেও শুরু হল। কয়লা তেল গ্যাস-এদের বলা হয় জীবাশ্ম জ্বালানি। ভূস্তরের নিচে চাপা পড়ে অরণ্য। লক্ষ লক্ষ অথবা কোটি বছর ওই ভাবে থাকতে থাকতে তাদের মধ্যে ঘটে রাসায়নিক পরিবর্তন।\nউদ্ভিদ পরিণত হয় কয়লার। লক্ষ লক্ষ অথবা কোটি বছর সমুদ্রতলের নিচের ভূস্তরে চাপা পড়ে জলজ প্রাণী এবং জলজ উদ্ভিদ। তারা পরিণত হয় তেল এবং গ্যাস। বলা যায়, তারা প্রাচীন উদ্ভিদ এবং প্রাণীর পরিবর্তিত অবশেষ। তাদের জীবাশ্ম হিসেবে চিহ্নিত করার এটাই কারণ। বলা বাহুল্য, কয়লা তেল এবং প্রাকৃতিক গ্যাসের জ্বালানি হিসেবে ব্যবহার পাশ্চাত্য দেশগুলিতে অনেক আগেই শুরু হয়েছিল। তার আগে মানুষ জ্বালানি হিসেবে ব্যবহার করত প্রধানত শুকনো লতাপাতা এবং কাঠ। পরে জ্বালানি হিসেবে সুযোগমত কয়লা, তেল এবং প্রাকৃতিক গ্যাসের ব্যবহারও বাড়তে থাকে।\nবিজ্ঞান এবং প্রযুিক্তর ক্ষেত্রে নতুন নতুন উদ্ভাবনের ফলে জীবাশ্ম জ্বালানির শুধুমাত্র শক্তি উৎপাদন ছাড়াও আরো একটি ভূমিকা হয়ে দাঁড়াল খুবই গুরুত্বপূর্ণ। কয়লা তেল গ্যাসের উপর নির্ভর করে গড়ে উঠল নানা রকম রাসায়নিক শিল্প-কৃত্রিম তন্তু, যেমন নাইলন, টেরেলিন, ইত্যাদি। গড়ে উঠল প্লাস্টিক, বিভিন্ন ধরনের পলিমার; অজৈব সার, কীটনাশক যৌগ, রঞ্জন শিল্প, ইত্যাদি। কাঁচা মাল হিসেবেই নয়, এগুলির জন্যেও দরকার জ্বালানি। যার যোগানদার মূখ্যত জীবাশ্ম জ্বালানি। চাহিদা মেটাতে গিয়ে পৃথিবীর জীবাশ্ম জ্বালানি ভান্ডারের পড়ল টান। জনসংখ্যা বৃদ্ধির সঙ্গে সেই টান আরো বাড়ল। শক্তির চাহিদা মেটাতে গিয়ে হিমশিম খেতে শুরু করলেন বিজ্ঞানী এবং প্রযুক্তিবিদরা।\nশক্তির কথাই বলছি। কয়লা, তেল এবং প্রাকৃতিক গ্যাসের মধ্যে উত্তাপ শক্তি সঞ্চিত থাকে রাসায়নিক শক্তি হিসেবে। তাদের পোড়ালেই উত্তাপ শক্তি নির্গত হয়। শুকনো লতাপাতা কাঠ পুড়িয়েও উত্তাপ পাওয়া যায়। কিন্তু এক্ষেত্রে দেখা দিয়েছে দুটি মৌলিক সমস্যা। গৃহস্থালি কাজ থেকে শুরু করে কলকারখানার চাহিদা মেটাতে গিয়ে অরণ্যের পরিমাণ দারুণ ভাবে কমে গেছে, কমে গেছে কয়লা, খনিজ তেল এবং প্রাকৃতিক গ্যাসের সঞ্চয়। অনেকে মনে করেন, যে হারে চাহিদা বাড়ছে এবং পৃথিবীতে এ পর্যন্ত কয়লা তেল গ্যাসের যতটা সন্ধান পাওয়া গেছে, তাতে এক দেড়শ’ বছরের বেশি চলবে না। আশাবাদীরা অবশ্য এটা মানতে রাজি নন। তাঁদের ধারণা, অবিষ্যতে হয়ত আমরা নতুন নতুন সঞ্চয় খুঁজে পাব। তবে করে জীবাশ্ম জ্বালানির যোগান আরো অনেক বছর ধরে দেওয়া যাবে। এ ছাড়া অপর সমস্যাটি দাঁড়াচ্ছে এই, উত্তাপ শক্তি পাওয়ার জন্যে অতিরিক্ত গাছপালা এবং জীবাশ্ম জ্বালানি পোড়ানর দরুন আমাদের পরিবেশ ভারসাম্য হারিয়েছে, এবং আরো বেশি করে হারাবে।\nবাতাসে বাড়ছে নানা রকম গ্যাস-কার্বন ডাইঅক্সাইড, কার্বন মনোকসাইড, সালফারের অকসাইড, নাইট্রেজেনের অকসাইড। যা আবহাওয়ার তাপমাত্রা বাড়াচ্ছে, ঋতুচক্রে নিয়ে আসেছে পরিবর্তন। ঊর্ধ্বকাশের ওজোন-স্তর হাল্কা করছে। যা ভূপৃষ্ঠে সূর্যের অতিবেগুনী বিকিরণের মাত্রা বাড়িয়ে ক্যানসার প্রভৃতি দুরারোগ্য রোগের সম্ভাবনা বাড়াচ্ছে। খনিজ তেলা জ্বলছে হাজার হাজার মোটর গাড়ি এবং যানবাহনে। তা থেকে নির্গত হচ্ছে বিষাক্ত হাইড্রোকর্বন গ্যাসসমূহ। তাই অনেক ব্যাপারেই এখন উত্তাল শক্তির পরিবর্তে বিদ্যুৎ শক্তির চল বেড়েছে।\nবিদ্যুৎ শক্তিকে বলা হয় ‘ক্লিন এনার্জি’ বা পরিচ্ছন্ন শক্তি। ঘরে কয়লার উনুন ধোঁয়া পরিবেশ দূষিত করে। পরিবেশ দূষিত করে কলকারখানার বাষ্পচালিত চুল্লি। অতএব ব্যাপারটা যদি এমন করা যায়, ঘরে রান্না হবে বিদ্যুৎ-চুল্লিতে, রেল চলবে বিদ্যুৎ-চালিত ইঞ্জিনেই কলকারখানায় ক্ষেত্রবিশেষ সরাসরি কয়লা তেলের উত্তাপ শক্তি ব্যবহার না করে করা হবে বিদ্যু শক্তি। তেমন ক্ষেত্রে পরিবেশ দূষণের ভয় থাকে না। কয়লা খনি এলাকার কাছে থাকবে তাপবিদ্যুৎ কেন্দ্র। সেখানেই কয়লা পুড়িয়ে উৎপাদন করা হবে বিদ্যুৎ শক্তি। এবার তারের মাধ্যমে বাড়িতে বাড়িতে বিদ্যু শক্তি পৌঁছে দেওয়া। তাতে রান্না হবে, আলো জ্বলবে, চলবে গৃহস্থের নানান সাজসরঞ্জাম। রেল চলবে। চলবে কারখানার যন্ত্রপাতি। যেখানে শিল্পসামগ্রী তৈরি করতে গেলে উত্তাপ দরকার সেখানে সেই বিদ্যুৎ শক্তিকেই উত্তাপে রূপান্তরিত করা যাবে। তাতে পরিবেশ থাকবে দূষণমুক্ত।\nকথাটি ঠিক। কিন্তু সমস্যাটি থেকেই গেল শেষ পর্যন্ত। বিদ্যুৎ শক্তি উৎপাদন করতেও তো দরকার জীবাশ্ম জ্বালানি। গত তিরিশ বচরে বিদ্যুতের চাহিদা দারুণ ভাবে বেড়ে গেছে। হুহু করে বাড়ছে। এত বেশি বিদ্যুৎ শক্তি উৎপাদন করতে গেলে জীবাশ্ম শক্তির ভান্ডারে আর কত দিন চলবে? তা ছাড়া যানবাহন ছাড়াও জীবাশ্ম জ্বালানির সঞ্চিত উত্তাপের অপচয় ঘটে কম। স্টিম ইঞ্জিন সংস্কার করা হচ্ছে। আগে এক কিলো কয়লা পুড়িয়ে যতটা উত্তাপ পাওয়া যেত, তার সামান্য অংশই ইঞ্জিন চলায় সাহায্য করত, অবশিষ্ট উত্তাপ নষ্ট হত। এখন অপচয় কমিয়ে সংগৃহীত উত্তাপের আরো বেশিটা ব্যবহার করা যাচ্ছে। পেট্রোল, ডিজেল প্রভৃতি জ্বালানি তেল-চালিত যানেরও ইঞ্জিন এবং অন্যান্য সাজসরঞ্জামের নকশা পালটে কম জ্বালানিতে বেশি দূর পর্যন্ত যাওয়া যাচেছ। ‘বডি’ এবং অন্যান্য সাজসরঞ্জামের জন্যে তৈরি করা হচেছ হাল্কা বস্তু-প্লাস্টিক বা বিশেষ ধরনের ধাতু-সংকর। এতে-গাড়ির ওজন কমেছে, তেলের সাশ্রয় হচ্ছে।\nধাতু এবং ধাতু-সংকর বিশেষ ভাবে ‘প্রোসেস’ করে তৈরি করা হচ্ছে বিমানের ইঞ্জিন। যা তুলনায় অনেক হাল্কা। এতে করে বিমানেও আগের তুলনায় জ্বালানি খরচ হচ্ছে কম। এ ছাড়া অত্যন্ত নি¤œমানের কয়লা, যা আগে ফেলে দেওয়া হত, তা থেকে বিশেষ পদ্ধতিতে তৈরি করা হচ্ছে জ্বালানি গ্যাস এবং তেল। এই ভাবে জীবাশ্ম জ্বালানির অপচয় কমান হচ্ছে। ভবিষ্যতে এই অপচয় যাতে আরো কমান যায় তারও চেষ্টা করছেন, বিজ্ঞানীরা। এর ফলে পৃথিবীর জীবাশ্ম জ্বালানির সঞ্চয় দ্রুত নিঃশেষ হওয়া থেকে যে বাঁচবে তাতে কোন সন্দেহ নেই।\nআইনস্টাইনের তত্ত্বে উত্তর পাওয়া গেল : চারটে হাইড্রোজেন পরমাণু যখন মিলিত হয়ে একটি হিলিয়াম পরমাণু তৈরি করে তখন তাদের ভর কিছুটা হ্রাস পায়। হ্রাসপ্রাপ্ত ভর রূপান্তরিত হয় শক্তিতে। সেই শক্তিই হিলিয়াম পরমাণু তৈরিতে সাহায্য করে। যদি হিলিয়াম পরমাণু হাইড্রোজেনে রূপান্তরিত হয় এবং তার ফলে ফিরে পাওয়া যায় চারটে হাইড্রোজেন পরমাণু, সেই হ্রাসপ্রাপ্ত ভর আবার ফিরে পাওয়া যাবে। বলা বাহুল্য, তাঁর এই তত্ত্বই যোগান শক্তির বিকল্প উৎস।\n১৯৩৯ সালে ইউরেনিয়াম- ২৩৫ পরমাণুর বিভাজন ঘটিয়ে একাধিক হাল্কা পরমাণু সৃষ্টি করলেন জার্মান বিজ্ঞানী অটো হান। এই বিভাজনের সময় ইউরেনিয়াম- ২৩৫ পরমাণু থেকে নির্গত হল প্রচুর পরিমাণ শক্তি। যাকে বলা হয় পারমাণবিক শক্তি।\nসামান্য পরিমাণ ইউরোনিয়াম থেকে যে কত বেশি শক্তি উৎপাদন সম্ভব তার সাক্ষী হয়ে রইলো হিরোসিমা এবং নাগাসাকি। কলঙ্কের সাক্ষী সন্দেহ নেই, কিন্তু এই ঘটনার পর থেকে প্রকৃতির এই বিপুল শক্তি মানবকল্যাণের কাজে লাগানর জন্যে তৎপর হয়ে ওঠেন বিজ্ঞানীরা। ১৯৫০ এর দশক থেকে তৈরি হল একটির পর একটি পারমানবিক শক্তিকেন্দ্রজ্জবিদ্যুৎ শক্তির বিকল্প উৎস হিসেবে। সুখের কথা, এ ব্যাপারে ভারতও পিছিয়ে রইলো না। এ দেশেও গড়ে উঠল একের পর এক পারমাণবিক শক্তিকেন্দ্র প্রথমে তারাপুরে, পরে রাজস্থানের রানাপ্রতাপ সাগরে, তার পর মাদ্রাজের অনতি দূরে কলপক্কমে। আশা করা যায়, আগামী দু এক বছরের মধ্যে উত্তর প্রদেশের নারোরায় চালু হবে আরো একটি কেন্দ্র। ভারতীয় পারমাণবিক শক্তি কমিশনের বক্তব্য, ২০০০ খ্রীষ্টাব্দের মধ্যে যাতে পারমাণবিক শক্তির সাহায্যে ১০০০০ মেগাওয়াট বিদ্যুৎ শক্তি উৎপাদন করা যায়, তেমন লক্ষ্যের কথা ভেবে এখন তাঁরা কাজ চালিয়ে যাচ্ছেন। যেহেতু, এ ধরনের শক্তি উৎপাদন ব্যবস্থা এখন আর পরীক্ষামূলক পর্যায়ে নেই, পুরোটাই বাণিজ্যভিত্তিক, তাই পারমাণবিক শক্তি কেন্দ্রগুলিকে এখন শক্তির প্রচলিত বিকল্প বলা যায়।\nএ প্রসঙ্গে দু একটি কথা বলা প্রয়োজন। পারমাণবিক শক্তিকেন্দ্রগুলির বিপক্ষে বড় দুটি অভিযোগ এই: (এক) এ ধরনের শক্তিকেন্দ্র তৈরিতে খরচ অনেক। (দুই) নিরাপত্তামূলক ব্যবস্থায় এতটুকু খুঁত থাকলে এইসব শক্তিকেন্দ্র থেকে বিমুক্ত পারমাণবিক জঞ্জাল প্রাণী এবং উদ্ভিদের ব্যাপক ক্ষতি করতে পারে। বাস্তবতার দিক থেকে খরচ নিয়ে মাথা ঘামিয়ে লাভ নেই। আশা করা যায়, বিজ্ঞানীদের চেষ্টায় নিরাপত্তামূলক ব্যবস্থায়, নির্ভরযোগ্যতা বাড়বে। কিন্তু এ ক্ষেত্রেও সব চেয়ে বড় সমস্যা হল জ্বালানি পারমাণবিক জ্বালানি। এবং আপাতত ইউরেনিয়াম। পৃথিবীর গুটিকয় দেশ ছাড়া অন্যত ইউরেনিয়াম পাওয় যায় না। ভারতে কিছু পরিমাণ ইউরেনিয়াম আছেজ্জবিহারের যদুগোড়ায়। তাও পরিমাণে খুবই কম। অসম এবং বিহারের কোন কোন জায়গায় কিছুটা ইউরেনিয়ামের সন্ধান মিলেছে। তবে তার পরিমাণ যে কত সেটা জানা যায়নি। সে যাই হোক, সে ভান্ডারও তো আর চিরকালীন হতে পারে না। এক সময়ে তাও নিঃশেষ হয়ে যাবে। তখন? বিদেশ থেকে আমদানি? তাও তো নির্ভর করছে আন্তর্জাতিক সম্পর্কের উপর। আমদানিকারী দেশের সঙ্গে সম্পর্ক খারাপ হলে বিদেশ থেকে ইউরোরিয়াম সংগ্রহ বন্ধ। এ ছাড়া বিদেশের ভান্ডারও অফুরন্ত নয়। এমন অবস্থায় শুধুমাত্র বিভাজনচুল্লি বা fission reactor এর উপর নির্ভর করে বিদ্যুৎ সমস্যা মিটবে নিশ্চয় তা কেউ বলবেন না।\nপ্রচলিত বিকল্পের মধ্যে জলবিদ্যুৎ অবশ্য পড়ে। মজার ব্যাপার এই, মানব সভ্যতায় জলবিদ্যুতের ব্যাপারটা কিন্তু এসেছে অপ্রত্যক্ষ কর্মসূচী হিসেবে। পৃথিবীর কোন কোন অঞ্চলে দেখা দেয় বন্যা। বন্যায় প্লাবিত হয় চাষের ক্ষেত এবং জনপদ। কোটি কোটি টাকার ফসল নষ্ট হয়, মারা যায় লক্ষ লক্ষ মানুষ, গৃহপালিত প্রাণী। বন্যার প্লাবন থেকে এসব বাঁচাতে তৈরি হল বাঁধ। বাঁধ তৈরির মূল উদ্দেশ্য ছিল এটাই। পরে দেখা গেল, বাঁধে আটকান বন্যার জল বছরের অন্য সময় খাল কেটে চাষের জমিতে বিতরণ করা যায়। নিষ্ফলা জমিকে করে তোলা যায় সুফলা।\nভবিষ্যতের ভরসা : ১৯৭২ সালের পর থেকে যথেষ্ট গুরুত্ব নিয়ে শক্তি উৎপাদনের জন্যে নানা রকম বিকল্প পদ্ধতি নিয়ে গবেষণা এবং উদ্ভাবনার কাজ চলছে পৃথিবীর প্রায় সব দেশেই। এ ক্ষেত্রে ভারতের ভূমিকাও উল্লেখযোগ্য। ইতিমধ্যে কোন কোন পদ্ধতি বাণিজ্যিক হিসেবেও চালু হয়েছে; এবং কোন কোন পদ্ধতি আগামী দশ বছরের মধ্যে হয়ত চালু হয়ে যাবে। কয়েকটি পদ্ধতির কথা উল্লেখ করলাম:\nএক। ফোটোভোন্টেটইক। এই পদ্ধতিতে সিলিকন সৌর-কোষের সাহায্যে সৌর শক্তিকে সরাসরি রূপান্তরিত করা হচ্ছে বিদ্যুৎ শক্তিতে। যেসব অঞ্চর দুর্গম, যেখানে তার টাঙিয়ে বিদ্যুৎ পরিবহন সম্ভব নয়, অথবা যথেষ্ট ব্যয়সাপেক্ষ সে অঞ্চলের কোথাও কোথাও ইতিমধ্যে এ ধরনের ব্যবস্থা চালু হয়েছে। ঘরে বিদ্যুতের আলো, টেলিভিশন, রেডিও, জলের পাম্প এবং টেলিযোগাযোগ ব্যবস্থায় কাজে লাগান হচ্ছে এই বিদ্যুৎ। ভবিষ্যতে এমন পরিকল্পনার কথাও ভাবা হচ্ছে, মহাকাশে স্থাপন করা হবে বড় বড় স্টেশন। সেখানে বসান হবে সৌর-কোষের বড় বড় প্যানেলে। তারা সৌর শক্তিকে বিদ্যুতে রূপান্তরিত করবে। সেই বিদ্যুৎ মাইক্রোওয়েভের মাধ্যমে আসবে ভূপৃষ্ঠে। মাইক্রোওয়েভ বাহিত শক্তি রূপান্তরিত হবে বিদ্যুৎ। এই পদ্ধতিতে বিদ্যুতের যোগান বহুগুণ বাড়ানো যাবে।\nআসলে শক্তির বিকল্প উৎসের ব্যাপারে নানা রকম পদ্ধতি নিয়েই গবেষণা এবং উদ্ভাবনায় নেমেছেন বিজ্ঞানী এবং কুশলীরা। তাঁদের সাফল্যের উপরই নির্ভর করছে আমাদের শক্তি সম্পর্কিত ভবিষ্যৎ।


মাহে রমজানে রোজাদার মুসলমানরা নিজেদের স্বভাব-চিন্তাধারা ও কর্মকে পরিশুদ্ধ করার চেষ্টা-সাধনা করে। রোজা হচ্ছে সারা বছর সাবধানী পথ চলার লক্ষ্যে ঐশী প্রশিক্ষণ। রোজা মানুষের মধ্যে তাকওয়ার গুণ সৃষ্টি করে। তাকওয়া মানে খোদাভীতি ও আত্মবোধের জাগৃতি। তাকওয়া মানব চরিত্রের শ্রেষ্ঠ সম্পদ। তাকওয়ার গুণ অর্জন করতে না পারলে আল্লাহর সন্তুষ্টি লাভ করা অসম্ভব। রোজার সঙ্গে রয়েছে তাকওয়ার নিবিড় যোগসূত্র। বান্দার মধ্যে তাকওয়ার গুণ সৃষ্টি করার উদ্দেশ্যে পবিত্র কুরআন পাকে বলা হয়েছে ‘হে ইমানদারগণ! তোমাদের ওপর রোজা ফরজ করা হয়েছে, যেমনিভাবে তোমাদের পূর্ববর্তীদের ওপর রোজা ফরজ করা হয়েছিল। আশা করা যায় তোমাদের মধ্যে তাকওয়ার গুণ সৃষ্টি হবে। (আল বাকারা: ১৮৩) এখানে বলা হচ্ছে ‘লা আল্লাকুম তাত্তাকুন’ অর্থাৎ ‘তোমরা যেন মুত্তাকি হতে পার’।\nতাই আমাদের জানা প্রয়োজন মুত্তাকি কারা, তাকওয়াই বা কী? মূলত তাকওয়া আরবি শব্দ। অর্থ ভয় করা, বিরত থাকা, বেছে চলা, আল্লাহভীতি, আত্মশুদ্ধি ও অসৎ কাজ থেকে নিজেকে বিরত রেখে কুরআন সুন্নাহ মোতাবেক পরিশুদ্ধ জীবন পরিচালনার নামই তাকওয়া। প্রত্যেক কাজের জন্য সর্বদ্রষ্টা ও সর্বশক্তিমান আল্লাহর কাছে জবাবদিহির অনুভূতিকে তাকওয়া বলে। হাদিস শরিফের আলোকে তাকওয়ার সংজ্ঞা হলো- আল্লাহ্র রাসুল (দ.) যা করতে বলেছেন তা করা এবং যা করতে নিষেধ করেছেন তা বর্জন করা। হজরত ওমর (রাদ্বি)-এর মতে ইমান আক্বিদার সঙ্গে সাংঘর্ষিক সব বৈরী পরিবেশকে পাশ কাটিয়ে স্বীয় মহৎ বৈশিষ্ট্য অক্ষুণœ রেখে জীবনযাপন করার নামই তাকওয়া (ইমাম গাজ্জালী কৃত ইয়াহ্ইয়া উলুমুদ্দীন)।\nএকদা কোনো এক ব্যক্তি তাকওয়ার অর্থ জিজ্ঞেস করলে হজরত ওমর (রাদ্বি) বলেন : আপনি কি কখনো কণ্টকাকীর্ণ পথ অতিক্রম করেছেন? বললেন ‘হ্যাঁ! আপনি তখন কী কী করেছিলেন? ‘আমি সাবধানতা অবলম্বন করে দ্রুতগতিতে ওই পথ অতিক্রম করেছিলাম।’ বলা হচ্ছে এটাই হচ্ছে তাকওয়া। এভাবে সাবধানী পথ চলাই তাকওয়া। আর তাকওয়া সুসম্পন্ন ব্যক্তিকে মুত্তাকী বলে। পবিত্র কুরআনে বলা হয়েছে ‘যে ব্যক্তি মহান প্রভুর সামনে দাঁড়াতে ভীতসন্ত্রস্ত হয়েছে এবং নিজেকে প্রবৃত্তির কামনা থেকে বিরত রেখেছে তার জন্য রয়েছে জান্নাতে বাসস্থান।’ মুত্তাকীদের বৈশিষ্ট্য সম্পর্কে হজরত আব্দুল্লাহ ইবনে আব্বাস (রাদ্বি) থেকে বর্ণিত হাদিসে তিনি বলেন ‘যে ব্যক্তি শিরক, কবিরা গুনাহ, অশ্লীল কাজকর্ম এবং কথাবার্তা থেকে নিজেকে বিরত রাখে তাকে মুত্তাকী বলা হয়। এ মাসের রোজা খোদাভীতির এক অনন্য উদাহরণ।\nইমাম গাজ্জালী বলেছেন জীব সত্তা যা দ্বারা প্রবল হয় সে সব রিপুকে অবদমন করে রুহের শক্তিকে বৃদ্ধি করাই রোজার সাধনা। আর এ সাধনায় অর্জিত হয় এক অকল্পনীয় আত্মশক্তি, যা সাধককে সৃষ্টিকুলের সব কিছুর ওপর এক অনন্য মর্যাদায় সমাসীন করে। তাই আল্লাহতায়ালার ভালোবাসা ও নৈকট্য লাভের জন্য জাহান্নাম থেকে মুক্ত হয়ে জান্নাতের অমীয় সুধা আস্বাদনে মাহে রমজানে তাকওয়ার সাধনাই করা উচিত। এ জন্য আল্লাহ বলেন- ‘হে ইমানদারগণ! তোমরা আল্লাহকে সেভাবে ভয় কর যেভাবে ভয় করা উচিত এবং প্রকৃত মুসলমান না হয়ে মৃত্যুবরণ করো না।’ (আলে ইমরান : ১০২) মুত্তাকীদের সুসংবাদ দিয়ে আল্লাহ পাক তাদের আবাসস্থল জান্নাত বলে ঘোষণা দেন। আল্লাহর মেহেরবানী ও নৈকট্য পেতে হলে রোজার দিনগুলো ইবাদত-রিয়াজতে মগ্ন থাকতে হবে। বলাবাহুল্য, সব কাজের জন্য আল্লাহর কাছে জবাবদিহিতার কথা স্মরণ রেখে চললে মানুষ কখনো অন্যায় ও অপরাধে জড়াতে পারে না। আর আল্লাহভীতির চেতনা জাগ্রত হয় সিয়াম সাধনার মাধ্যমে। এই সুযোগই তো এখন আমাদের দোরগোড়ায়।


আমি প্রথমে বুঝতেই পারিনি, সুজয় আমাকে কহানি ২ অফার করছে : সিনেম্যাটোগ্রাফার তপন তুষার বসু\nসেন্ট জেভিয়ার্স থেকে এফটিআইআই, তারপক বিজ্ঞাপন জগতে একাধিপত্য ৷ সুজয় ঘোষের ‘কহানি ২’ দিয়েই বলিউডে পা !\nLast Updated : December 15, 2016, 17:41 IST\n#কলকাতা: সেন্ট জেভিয়ার্স থেকে এফটিআইআই, তারপর বিজ্ঞাপন জগতে একাধিপত্য ৷ সুজয় ঘোষের ‘কহানি ২’ দিয়েই বলিউডে পা ! কলকাতার ছেলে সিনেম্যাটোগ্রাফার তপন তুষার বসুর সঙ্গে একান্ত সাক্ষাৎকারে উঠে এল কহানি ২-এর অজানা গল্প ৷ জানা গেল তপন তুষার বসুর ক্যামেরা কাঁধে জার্নির নানা কথা !\n১) কাহিনি ২-তে আপনি আরেকটা বং কানেকশন ৷ সুজয়ের কহানিতে আপনি ঢুকে পড়লেন কীভাবে?\nতপন তুষার বসু: আমি ভাগ্য ও কার্মার ওপর খুবই বিশ্বাস করি ৷ যেমন প্রত্যেকটি সিনেমার সঙ্গে ভাগ্য জুড়ে থাকে, তেমনি সেই সিনেমায় কে কাজ করবে, কে করবে না, সেটাও আগে থেকে লেখা থাকে ৷ বিজ্ঞাপনের কাজ করার সময় থেকেই আমার কাছে প্রচুর সিনেমার অফার আসত ৷ ২০১৩ সালে সুজয় ঘোষ আমাকে একটা ছবির স্ক্রিপ্ট পাঠিয়েছিল ৷ যা কিনা সুজয়ের প্রযোজনা করার কথা ছিল ৷ আমি সুজয়কে জানিয়েছিলাম, এই স্ক্রিপ্ট নয় বরং আমি কহানি বা কামিনের মতো ছবি দিয়েই সিনেমায় কাজ শুরু করতে ইচ্ছুক ৷ তারপর আমার ২০১৫তে ইউরোপ যাওয়ার কথা হয়, কিন্তু পরে তা বাতিল হয়ে যায় ৷ ঠিক এই সময়ই সুজয় আমাকে ফোন করে, আর দেখা করতে বলে ৷ আমি কলকাতায় যাই সুজয়ের সঙ্গে দেখা করতে ৷ তখন আমাকে সুজয় একটা ছবির স্ক্রিপ্ট শোনায় ৷ আমি তখনও বুঝতে পারিনি, সুজয় আসলে আমাকে কহানি ২- ছবির অফার করছে ৷ এটাকেই তো বলে ভাগ্য !\n২) জেভিয়ার্স থেকে এফটিআই, বিজ্ঞাপন জগত এবার ফিচার ফিল্ম ৷ জার্নিটা কেমন?\nতপন তুষার বসু: সত্যি কথা বলতে গেলে, এই দুটো ইনস্টিটিইশনে ভর্তির সময় আমার নাম ওয়েটিং লিস্টে ছিল ! আমি সত্যিই খুব ভাগ্যবান ৷ প্রচুর গুণীজনের সঙ্গ পেয়েছি ৷ FTII থেকে পাশ করে বের হওয়ার পর আমি সিনেম্যাটোগ্রাফার তসাদ্দুক হুসেনের সঙ্গে কাজ করি ৷ যিনি আমার মেন্টার ও বন্ধু ৷ হুসেনের সঙ্গে প্রচুর বিজ্ঞাপন শ্যুট করেছি ৷ এমনকী, ‘কমিনে’ ছবিতে আমি অ্যাসিস্টও করেছিলাম ৷ ২০১২ থেকে আমি স্বাধীনভাবে কাজ করছি ৷ প্রায় ৩০০-এর বেশি বিজ্ঞাপন শ্যুট করেছি ৷\nআমি প্রচুর ভালো, গুণী মানুষের সঙ্গ পেয়েছি ৷ তাঁদের থেকে অনেক কিছু শিখেছি ৷ তবে কহানি ২- দিয়ে আমার নতুন যাত্রা শুরু হল ৷ আর এই যাত্রাটা বেশ রোমাঞ্চকর !\n3. কোনও বিশেষ মানুষের নাম নিতে চান, যারা আপনাকে কেরিয়ারের শুরুতে সাহায্য করেছেন ?\nতপন তুষার বসু: নিশ্চয়ই ৷ এটা ভাবলে খুব অবাক লাগে ৷ শুরুর দিকে আমার কাছে কেউ-ই শো-রিল চায়নি ৷ আইপিএল ক্যাম্পনেই আমি প্রথম স্বাধীনভাবে কাজ করি ৷ এর পরিচালক ছিলেন বিবেক কক্কর ৷ তার আগে আমার কাছে কোনও শো-রিল ছিল না ৷ এই ক্যাম্পেনটা অনেকগুলো পুরস্কার জিতে নিয়েছিল ৷ এরপর পরিচালক অভিনয় দেও-র সঙ্গে নাইকি প্যারালাল জার্নি শ্যুট করি ৷ তারপর পরিচালক অমিত শর্মার সঙ্গে লাইফবয় গোনডাপা৷ এই কর্মাসিয়ালটা প্রচুর পুরস্কার পায় ৷ এমনকী, কান উৎসবে সিনেম্যাটোগ্রাফি বিভাগে ব্রোঞ্জ স্পাইক ও সিলভার অ্যাবে পুরস্কার পেয়েছিলাম ৷ সিনেম্যাটোগ্রাফার রবি কে চন্দন আমার কাজের প্রশংসা করে একটা আর্টিকলে লিখেওছিলেন ৷ আমি খুবই ভাগ্যবান ইন্ডাস্ট্রির সিনিয়র সিনেম্যাটোগ্রাফাররা নয়, আমার সমকালীন সিনেম্যাটোগ্রাফারাও আমার কাজের প্রশংসা করে ৷ কহানি ২ মুক্তি পাওয়ার পর আমি এক স্পেশাল স্ক্রিনিংয়ের ব্যবস্থা করেছিলাম ৷ আমি খুব খুশি এই স্ক্রিনিংয়ে আমার সিনিয়র ও সমকালীন সিনেম্যাটোগ্রাফার বন্ধুরা এসেছিলেন ৷\n৪) থ্রিলার ছবি দিয়ে বলিউডে পা ৷ প্রথম ছবি হিসেবে থ্রিলার বাছার কারণ?\nতপন তুষার বসু: আমার করা কাজ যদি আপনি দেখেন, তাহলে বুঝতে পারবেন আমি সব ধরণের কাজ করি ৷ কিন্তু কেন জানি থ্রিলার আমাকে বেশি আকর্ষণ করে ৷ থ্রিলার আমকে সুযোগ দেয়, একটা নির্দিষ্ট মুডকে ছবির মধ্যে এগিয়ে নিয়ে যেতে ৷ ন্যারেটিভকে এগিয়ে নিয়ে যেতে সাহায্য করে৷ আসলে হয়তো থ্রিলারের ডার্ক ব্যাপারটাই আমাকে বেশি টানে ৷ কোনও দিন যদি মনে হয়, রোমান্টিক ফিল করছি, তখন রোমান্টিক ড্রামাতে কাজ করব ৷\n৫) কহানিতে বিদ্যাকে শ্যুট করতে গিয়ে কতটা বেশি বেগ পেতে হয়েছে ?\nতপন তুষার বসু: তেমন কিছুই না ৷ বরং বিদ্যা বালন আমার কাজটাকে আরও সহজ করে তুলেছিল ৷ কখনও অনুভবই করিনি, বিদ্যার সঙ্গে প্রথমবার কাজ করছি ৷ বিদ্যা এবং অর্জুন রামপালের সঙ্গে কাজ করার অভিজ্ঞতাটা দারুণ !\n৫) পরিচালক হিসেবে সুজয় ঘোষ কেমন? কতটা স্বাধীনতা পেয়েছিলেন?\nতপন তুষার বসু: অসাধারণ ৷ পরিচালক হিসেবে রেট দেওয়ার উর্ধ্বে সুজয় ৷ এত এনার্জেটিক পরিচালক আগে দেখেনি ৷ প্রচুর স্বাধীনতা দিয়েছিল কাজ করার ক্ষেত্রে ৷\n৬) ফিউচার প্রোজেক্ট?\nতপন তুষার বসু: ফের বিজ্ঞাপন নিয়ে ব্যস্ত হয়ে পড়েছি ৷ তবে একটা প্রোজেক্টের ভাবনা চলছে ৷ এখনই সেটা নিয়ে বলার অবস্থাতে নেই ৷\n৮) অভিক মুখোপাধ্যায়, সুদীপ চট্টোপাধ্যায়, তপন তুষার বসু, নিজেকে কোথায় রাখবেন?\nতপন তুষার বসু: দু’জনেই আমার শিক্ষক ৷ অভিকদা সেন্ট জেভিয়ার্সে এবং সুদীপদা এফটিআইআইতে ৷ কহানি মুক্তির পর সুদীপদাকে তো ছবি দেখতেও ডেকেছিলাম ৷\n৯) সুজয় ঘোষের কহানি ২ আপনার জন্য পারফেক্ট ব্রেক? কী মনে হয় !\nতপন তুষার বসু: একদম ! আমি তো আগেই বললাম কহানি ২ আমার কাছে স্বপ্নপূরণ !\n১০) বিজ্ঞাপন হোক বা সিনেমা সিনেম্যাটোগ্রাফারদের খ্যাতি ও স্বাধীনতা কতটা?\nতপন তুষার বসু: এটা একেবারেই নির্ভর করছে, কার সঙ্গে, কোন পরিবেশে আপনি কাজ করছেন ৷ প্রত্যেক পরিচালকের পছন্দের মতো সিনেম্যাটোগ্রাফার থাকে ৷ আর উল্টোটাও হয় ৷ আর খ্যাতির ব্যাপারে বলতে গেলে, ধীরে ধীরে পরিষ্কার হয়েই যায় ভালো সিনেম্যাটোগ্রাফিটা, একটা স্ক্রিপ্টকে কতটা ভালো করে তুলতে পারে ৷ এ ক্ষেত্রেও উল্টোটাও ঘটতে পারে ৷\nFirst published: December 15, 2016, 16:45 IST\nTags: Bollywood, Cinematographer, Kahani 2, Sujoy ghosh, Tapan Tushar Basu


জওয়ানের বিরুদ্ধে শ্লীলতাহানির অভিযোগ, কড়া প্রতিক্রিয়া তৃণমূল-সিপিএমের! – প্রিয় বন্ধু বাংলা\nহোম > রাজনীতি > তৃণমূল > জওয়ানের বিরুদ্ধে শ্লীলতাহানির অভিযোগ, কড়া প্রতিক্রিয়া তৃণমূল-সিপিএমের!\nজওয়ানের বিরুদ্ধে শ্লীলতাহানির অভিযোগ, কড়া প্রতিক্রিয়া তৃণমূল-সিপিএমের!\nপ্রিয় বন্ধু মিডিয়া রিপোর্ট – দুই দলের রাজনৈতিক মতাদর্শ আলাদা হলেও এবার কেন্দ্রীয় বাহিনীর বিরুদ্ধে দুই দলের সুর যেন এক হয়ে উঠল। এমনিতেই রাজ্যে কেন্দ্রীয় বাহিনী বাড়বাড়ন্ত করছে বলে অভিযোগ করতে দেখা যাচ্ছে রাজ্যের শাসক দল তৃণমূল কংগ্রেসকে। তৃতীয় দফার ভোটকে কেন্দ্র করে কেন্দ্রীয় বাহিনীর বিরুদ্ধে সরব হতে দেখা গেছে ঘাসফুল শিবিরকে। বিভিন্ন জায়গায় কেন্দ্রীয় বাহিনীর দুর্ব্যবহার সহ একাধিক অভিযোগ উঠতে শুরু করেছে।\nআর তার মাঝেই কেন্দ্রীয় বাহিনীর বিরুদ্ধে উঠেছে এক নাবালিকাকে শ্লীলতাহানীর অভিযোগ। যে ঘটনাকে কেন্দ্র করে রীতিমত চাঞ্চল্য ছড়িয়ে পড়েছে তারকেশ্বরে। আর এই ঘটনাকে হাতিয়ার করেই এবার কেন্দ্রীয় বাহিনীর বিরুদ্ধে সরব হল তৃণমূল কংগ্রেস এবং সিপিএম।\nপ্রসঙ্গত উল্লেখ্য, সোমবার রাতে তারকেশ্বরের 168 নম্বর বুথের রামনগর প্রাথমিক বিদ্যালয় প্রশাসনের তরফ থেকে আটজন কেন্দ্রীয় বাহিনীর জওয়ানের থাকার ব্যবস্থা করা হয়েছিল। কিন্তু রাত আটটার সময় বন্ধুর বাড়ি থেকে বই নিয়ে ফেরার সময় এক নাবালিকা ছাত্রীকে রাস্তায় একা পেয়ে মুখ চেপে ধরেন কেন্দ্রীয় বাহিনীর এক জওয়ান। পরবর্তীতে স্কুলের পাশে একটি বাগানে নাবালিকাকে নিয়ে যাওয়ার চেষ্টা করেন তিনি।\nতারপর টাকার লোভ দেখিয়ে তার ওপর যৌন নির্যাতন চালানো হয়। এরপর সেই নাবালিকা চিৎকার শুরু করলে স্থানীয়রা এসে তাকে উদ্ধার করে। তবে ততক্ষণে সেই জওয়ান ছুটে পালিয়ে যান। পরবর্তীতে সেই কেন্দ্রীয় বাহিনীর জওয়ানকে সেখান থেকে বের করে জুতো দিয়ে মারধর করেন স্থানীয় বাসিন্দারা। আর এই ঘটনাকে হাতিয়ার করে যে কেন্দ্রীয় বাহিনী মানুষের নিরাপত্তার জন্য রাজ্যে এসেছে, তারা কেন এইভাবে মহিলাদের অসম্মান করছে, তা নিয়ে প্রশ্ন ছুড়ে দিয়েছে তৃণমূল কংগ্রেস এবং সিপিএম।\nএদিন এই প্রসঙ্গে তৃণমূল নেতা ফিরহাদ হাকিম বলেন, “বিজেপি কর্মীর ভূমিকা পালন করছে কেন্দ্রীয় বাহিনী। মহিলাদের অসম্মান করছে. কেন্দ্রীয় স্বরাষ্ট্রমন্ত্রী অমিত শাহের নির্দেশে রাজ্য পুলিশে যদি অপসারণ হয়, তাহলে কেন্দ্রীয় বাহিনীতে কেন হবে না?” অন্যদিকে এই ব্যাপারে সিপিএম নেতা রবীন দেব বলেন, “কেন্দ্রীয় বাহিনীর ভূমিকা নিয়ে প্রশ্ন উঠেছে। তারা ঠিক ভাবে নিরপেক্ষ ভূমিকা পালন করতে পারছে না।”\nবিশ্লেষকেরা বলছেন, তৃণমূলের পক্ষ থেকে প্রথম থেকেই কেন্দ্রীয় বাহিনীর ভূমিকা নিয়ে প্রশ্ন করা হয়েছিল। তবে তৃনমূল বিরোধী রাজনৈতিক দলের মধ্যে অন্যতম সিপিএম প্রথম থেকে দাবি করেছিল, অবাধ এবং শান্তিপূর্ণ নির্বাচনের জন্য পুলিশকে দিয়ে করানো সম্ভব নয়। সেক্ষেত্রে তাদের পক্ষ থেকেও কেন্দ্রীয় বাহিনীর দাবি করা হয়েছিল।\nকিন্তু ভোটের মধ্যে এক নাবালিকাকে ধর্ষণের অভিযোগে যেভাবে কেন্দ্রীয় বাহিনী অভিযুক্ত হলেন, তাতে তৃণমূল এবং সিপিএমের পক্ষ থেকে কেন্দ্রীয় বাহিনীকে নিয়ে কড়া প্রতিক্রিয়া সামনে আসতে শুরু করল। যার ফলে অস্বস্তিতে পড়ল কেন্দ্রীয় স্বরাষ্ট্রমন্ত্রক এবং ভারতীয় জনতা পার্টি বলেই মনে করছেন রাজনৈতিক বিশেষজ্ঞরা। সব মিলিয়ে গোটা পরিস্থিতি কোথায় গিয়ে দাঁড়ায়, সেদিকেই নজর থাকবে সকলের।\nট্যাগড cpm kedriyo bahini rajjjyo rajniti tmc\nশীর্ষস্থানীয় ক্রিকেটারের বিরুদ্ধে যৌন শোষণ, জালিয়াতি ও হয়রানির অভিযোগ


Ditipriya Roy talks about her journey as she is quitting Rani Rashmoni dgtl - Anandabazar\nDitipriya Roy talks about her journey as she is quitting Rani Rashmoni dgtl\nRani Rashmoni: ‘রানির মৃত্যু তো অনিবার্য’, তাও ছেড়ে যেতে কষ্ট হচ্ছে দিতিপ্রিয়ার, বিরহের ছায়া সেটেও\nকলকাতা ২২ মে ২০২১ ১৯:৫৫\nরানিমা হিসেবে বিদায় নিচ্ছেন দিতিপ্রিয়া রায়\nরানিমা হিসেবে বিদায় নিচ্ছেন দিতিপ্রিয়া রায়। প্রায় ৪ বছরের অভ্যেস ছেড়ে বেরিয়ে আসা সোজা কথা নয়। শ্যুটিং শেষ হওয়ার আগেই বিদায়ের প্রস্তুতি নিচ্ছেন অভিনেত্রী। মন খারাপ। দ্বিতীয় পরিবারকে ছেড়ে আসার বিরহ তাঁর মনে। পরবর্তীর পরিকল্পনা, ভাবনাচিন্তা— সব নিয়ে আনন্দবাজার ডিজিটালের সঙ্গে আড্ডা দিলেন অভিনেত্রী দিতিপ্রিয়া রায়।\nসম্প্রতি কোভিড থেকে সেরে উঠেছেন। তার পরে ‘করুণাময়ী রাণী রাসমণি’-র শ্যুটিং করেছেন। সেটে কান্নাকাটিও হয়েছে। তার কয়েক দিনের মধ্যেই লকডাউন। দেশে অতিমারির ঢেউ একটু শান্ত হতেই শেষ অধ্যায়ের শ্যুটিং করবেন তিনি।\nদিতিপ্রিয়া জানালেন, ‘‘রানির বয়স হয়েছে। মৃত্যু তো অনিবার্য। সে কথা জানতাম। তাও মন খারাপ তো হবেই। আমার বড় হওয়ার সঙ্গী এই ধারাবাহিক।’’ ১৫ বছর বয়স থেকে প্রায় ১৯ বছর বয়স— বয়ঃসন্ধির গোটাটাই তাঁর কেটেছে ইন্দ্রপুরী স্টুডিয়োয়। ধারাবাহিক এ বারে কোন দিকে গতি নেবে সেই নিয়ে কোনও ধারণা নেই অভিনেত্রীর। কিন্তু তাঁর জীবনের গতির কী পরিস্থিতি? কোন দিকে এগোনোর পরিকল্পনা তাঁর?\nএকটু চিন্তায় আছেন তিনি। ‘রানিমা’-র ভাবমূর্তি ভেঙে বেরিয়ে আসার রাস্তা সহজ নয়। ঠিক যে ভাবে ‘হ্যারি পটার’ না হওয়ার চেষ্টা করতে হয়েছিল ড্যানিয়েল র‌্যাডক্লিফকে। সে ভাবেই তিনিও নির্দিষ্ট চরিত্র থেকে বেরিয়ে আসার জন্য পরিশ্রম করবেন বলে বিশ্বাসী দিতিপ্রিয়া।\nআপাতত ধারাবাহিকে ‘না’, বড় পর্দায় ‘হ্যাঁ’। নতুন মন্ত্র দিতিপ্রিয়ার? বড় পর্দায় কাজ করতে চান অভিনেত্রী। সে কথা আগেও বলেছিলেন আনন্দবাজার ডিজিটালকে। আগামী দিনে মোট ৬টি ছবি তাঁর হাতে। ৪টি মু্ক্তির অপেক্ষায়। দু’টি অতিমারি শেষের অপেক্ষায়। বাকি শ্যুটিং শেষ হবে দেশ সুস্থ হলে। কিন্তু ধারাবাহিক থেকে পরিচিতি পেয়েও ছোট পর্দায় ‘না’ কেন? অভিনেত্রী জানালেন, ‘‘ধারাবাহিকে কাজ করতে চাই না, তা নয়। নিশ্চয়ই করব। তবে এখনই না। তার ৩টি কারণ, প্রথমত, বিভিন্ন চরিত্র নিয়ে নাড়াঘাটা করতে চাই। দ্বিতীয়ত, আমার বয়সের কাছাকাছি চরিত্র চাই। ধারাবাহিকে বয়স খুব দ্রুত গতিতে বেড়ে যায়। তৃতীয়ত, পড়াশোনা করতে চাই মন দিয়ে। ছবি করলেই সেটা সম্ভব বলে মনে হচ্ছে।’’ তাঁর মতে, অভিনয় ছাড়া যদি আর কোনও পেশা তাঁকে গ্রহণ করতে হয়, তবে তা কেবল পড়াশোনা নির্ভর কোনও কাজ।\nরানিমার চরিত্র করার সময়ে তিনি জানতেন না ৬০ বছরের বৃদ্ধার চরিত্র তাঁকেই করতে হবে। কেবল ‘রাসমণি’-র ছোটবেলার চরিত্রে অভিনয় করবেন বলেই জানতেন। শেষে দর্শকের ভালবাসার ফলাফল গত ৪ বছরের যাত্রা। তবে একইসঙ্গে তাঁর বক্তব্য, ‘‘জীবনের কোনও ভরসা নেই। কোনও ভাল ধারাবাহিকের সুযোগ আসলে, অবশ্যই করব।’’\nধারাবাহিক করার সময়ে প্রতি মাসে নির্দিষ্ট অর্থ ঘরে আসত। সেটা আর আসবে না। কোথাও গিয়ে নিরাপত্তাহীনতায় ভুগছেন দিতিপ্রিয়া? অভিনেত্রীর স্পষ্ট উত্তর, ‘‘এত বছর কাজ করলাম। পরিকল্পনা করেই জীবন যাপন করেছি। তাই আপাতত সেটা নিয়ে একটুও চিন্তা নেই। আর আমি অভিনয় করতে এসেছিলাম অভিনয় করার জন্য। টাকা নিয়ে এখনই চিন্তা করলে হরেক রকম অভিজ্ঞতাই হবে না।’’\nতবে টেলি-পাড়ার খবর, দিতিপ্রিয়াকে আরও একটি ধারাবাহিকের প্রস্তাব দেওয়া হয়েছিল। কিন্তু সে প্রস্তাব ফিরিয়ে দেন তিনি। প্রশ্ন জাগে, ধারাবাহিক থেকে বিরতি নেওয়ার জন্যই রাজি হলেন না? নাকি চিত্রনাট্য ভাল লাগেনি তাঁর। সে প্রশ্নের উত্তর মেলেনি অভিনেত্রীর কাছ থেকে।\nTollywood Rani Rashmoni Ditipriya Roy Bengali Serial


আন্দোলনে উত্তাল পাবনা প্রযুক্তি বিশ্ববিদ্যালয় | Popular Online News Paper in Pabnaআন্দোলনে উত্তাল পাবনা প্রযুক্তি বিশ্ববিদ্যালয় – Popular Online News Paper in Pabna\nআন্দোলনে উত্তাল পাবনা প্রযুক্তি বিশ্ববিদ্যালয়\nপ্রকাশ: ২৮ অক্টো, ২০১৯ | রিপোর্ট করেছেন\nপাবনা বিজ্ঞান ও প্রযুক্তি বিশ্ববিদ্যালয়ের উপাচার্যের কাছে চাকরি প্রার্থী যুবকের ঘুষের টাকা ফেরত চাওয়ার অডিও ফাঁস হওয়ার ঘটনায় ৪ দফা দাবিতে আন্দোলন করছেন বিশ্ববিদ্যালয়েল শিক্ষার্থীরা।\nওই অডিও নিয়ে ফেসবুকে মন্তব্য করায় তিন শিক্ষককে শোকজ করে বিশ্ববিদ্যালয় প্রশাসন। শিক্ষকদের বিরুদ্ধে করা সেই শোকজ প্রত্যাহারের দাবিসহ চার দফা দাবিতে প্রশাসনিক ভবনের সামনে অবস্থান নিয়ে বিক্ষোভ শুরু করে শিক্ষার্থীরা।\nসোমবার (২৮ অক্টোবর) দুপুর সাড়ে ১২টার দিকে একটি বিক্ষোভ মিছিল বের করে ক্যাম্পাস চত্বর প্রদক্ষিণ করে স্বাধীনতা চত্বরে সমবেত হয়ে পরবর্তী কর্মসূচি ঘোষণা করেন শিক্ষার্থীরা। পরে শিক্ষার্থীদের আন্দোলনের সাথে একাত্মতা ঘোষণা করে বিশ্ববিদ্যালয় শাখা ছাত্রলীগ।\nশিক্ষার্থীদের ৪ দফার মধ্যে রয়েছে শিক্ষকদের বিরুদ্ধে দেয়া শোকজ নোটিস প্রত্যাহার, ক্যাম্পাসে প্রশাসনিক নিরাপত্তার দুর্বল হওয়ার কারণে প্রক্টরিয়াল বডির ও ছাত্র উপদেষ্টার পদত্যাগ, ভিসির স্যারের সার্বক্ষণিক ক্যাম্পাসে অবস্থান ও ফাঁসকৃত অডিও তদন্ত করা, সামাজিক যোগাযোগের মাধ্যমের ওপর বিশ্ববিদ্যালয়ের হস্তক্ষেপ না করা।\nশোকজ নোটিস পাওয়া শিক্ষকেরা হলেন- অর্থিনীতি বিভাগের সহকারী অধ্যাপক মো. ইয়াহিয়া ব্যাপারী, ব্যবসায়ী প্রশাসন বিভাগের সহকারী অধ্যাপক মো. কামাল হোসেন ও নগর ও অঞ্জল পরিকল্পনা বিভাগের প্রভাষক মো. কামরুল হাসান।\nশিক্ষার্থীরা জানান, গত বৃহস্পতিবার ইতিহাস বিভাগের শিক্ষক নিয়োগ নিয়ে ভিসির কাছে চাকরিপ্রার্থী যুবকের ঘুষের টাকা ফেরত চাওয়ার অডিও ফাঁস হয়। সে ঘটনায় তিনজন শিক্ষক ফেসবুকে মন্তব্য করার কারণে তাদেরকে কারণ দর্শানোর নোটিশ দিয়েছেন বিশ্ববিদ্যালয় প্রশাসন।\nআগামী ২৪ ঘণ্টার মধ্যে সেই শোকজ নোটিশ প্রত্যাহারসহ ৪ দফা দাবি জানান শিক্ষার্থীরা। এসব দাবি মানা না হলে আন্দোলন চালিয়ে যাওয়া এবং ক্যাম্পাসে সকল বিভাগের পরিক্ষা ও ক্লাস বর্জনের ঘোষণা দেন শিক্ষার্থীরা।\nসাধারণ শিক্ষার্থীদের আন্দোলন নিয়ে কথা বলেন পাবিপ্রবির ছাত্রলীগের সভাপতি মাহামুদ চৌধুরী আসিফ। তিনি বলেন, বৃহস্পতিবার থেকে বিশ্ববিদ্যালয়ে শিক্ষক নিয়োগ পরীক্ষা নিয়ে ব্যাপক কানাঘুষা চলছে। ভিসি স্যার এবং চাকরিপ্রার্থীর মোবাইল ফোনের কথোপোকথনের অডিও ভাইরাল হয়েছে। এই ঘটনার জন্য বিশ্ববিদ্যালয় প্রশাসন বিষয়টির নিয়ে একটি তদন্ত কমিটি করে এর সঠিক সমাধান না করে উপর্যুপরি তিন শিক্ষককে ফেসবুকে লেখার জন্য কারণ দর্শানোর নোটিস দিয়েছে। এই বিষয় নিয়ে সাধারন শিক্ষার্থীরা আন্দোলন করছে।’\nতিনি বলেন, ‘আমরা মনে করি এই বিষয়টির কারণে বিশ্ববিদ্যালয়ে সম্মানহানি হয়েছে। দায়িত্বরত প্রশানিক কর্মকর্তারা সাধারণ শিক্ষার্থী ও শিক্ষকদের নিরাপত্তা দিতে পারেননি। তবে কারও মতপ্রকাশে বাধা প্রদান করা বিশ্ববিদ্যালয়ের কাজ না। সাধারণ শিক্ষার্থীদের এই আন্দোলনের সাথে আমরা একত্বতা প্রকাশ করেছি। শিক্ষক নিয়োগ নিয়ে যদি কোনও ধরনরে বাণিজ্য হয়ে থাকে তবে এর সঠিক তদন্ত করে দোষিদের বিচার করতে হবে।’\nবিশ্ববিদ্যালয়ের ছাত্র উপদেষ্টা মো. মাহামদুল হাসান বলেন, ‘ছাত্রদের সাথে আমরা কথা বলেছি। তারা কি কারণে আন্দোলন করছে- সেটি তারা নিজেরাই ভালোভাবে জানে না। বিশ্ববিদ্যালয়ে আইনশৃঙ্খলা পরিস্থিতি স্বাভাবিক রয়েছে। আমাদের কাছে কোনও ধরনের দাবি না এনে তারা প্রশানিক ভবনের সামনে বিক্ষোভ করছে।’\nপাবিপ্রবির প্রক্টর ড. প্রীতম কুমার দাস বলেন, বিশ্ববিদ্যালয়ের শিক্ষক নিয়োগ নিয়ে যে অডিও ভাইরাল হয়েছে সেটি ষড়যন্ত্রভাবে করা হয়েছে। আর একজন সম্মানিত ভাইস-চ্যান্সেলরে বিরুদ্ধে অশোভনীয়ে মন্তব্য করার কারণে বিশ্ববিদ্যালয় প্রশাসন তাদের কারণ দর্শানোর নোটিস দিয়েছে। আর এই মিথ্যা ষড়যন্ত্রমূলক অডিও ফেসবুকে ভাইরাল করার জন্য আমরা পাবনা সদর থানাতে একটি লিখিত অভিযোগ দিয়েছি।’\nসাধারণ শিক্ষার্থীরা অযোক্তিক বিষয় নিয়ে আন্দোলন করছে। ৪ দফা নিয়ে এখনও শিক্ষার্থীরা তাদের কাছে কোন ধরনের লিখিত দেয়নি বলেও জানান ড. প্রীতম কুমার দাস।


রাষ্ট্রায়ত্ত তিন পাটকল বন্ধ\nপাটকে একসময় বলা হতো বাংলার সোনালি আঁশ। নারায়ণগঞ্জকে বলা হতো প্রাচ্যের ডান্ডি। সেসব দিনও নেই, পাটের সেই সমাদরও নেই। সিনথেটিক আঁশ পাটের জায়গা দখল করে নিয়েছে। ফলে পাটের উৎপাদন কমেছে। এশিয়ার বৃহত্তম পাটকল আদমজীসহ অনেক পাটকলই বন্ধ হয়ে গেছে। কিছু পাটকল এখনো কোনো রকমে নিজেদের অস্তিত্ব ধরে রাখলেও অবস্থা বিশেষ ভালো নয়। অথচ এই পাট ভৌগোলিকভাবেই বাংলাদেশের ফসল। বাংলাদেশের বিজ্ঞানীরা পাটের জিনোম আবিষ্কার করেছে। পাটের হৃত গৌরব ফিরিয়ে আনার কিছু সুযোগ সৃষ্টি হয়েছে। পরিবেশের স্বার্থে আন্তর্জাতিকভাবেও অপচনশীল সিনথেটিক ফাইবার বর্জনের দাবি জোরদার হচ্ছে।\nএ পরিস্থিতিতে আওয়ামী লীগের নেতৃত্বাধীন সরকার পাটশিল্পের উন্নয়নে বিশেষ মনোযোগী হয়। আগের আমলে বন্ধ হয়ে যাওয়া অনেক পাটকল আবার নতুন করে চালু করা হয়। কিন্তু সঠিক পরিকল্পনা ও ব্যবস্থাপনাগত ত্রুটির কারণে সেগুলো খুব একটা ভালোভাবে যে চালানো যাচ্ছে না তার প্রমাণ চার দিনে খুলনার তিনটি রাষ্ট্রায়ত্ত পাটকল বন্ধ হয়ে যাওয়া। আট সপ্তাহ ধরে বেতন না পাওয়ায় শ্রমিকদের মধ্যে অসন্তোষ সৃষ্টি হয়েছে এবং তারা উৎপাদন বন্ধ করে দিতে বাধ্য হয়েছে। কেন এমন হচ্ছে তার কারণ খুঁজে দেখতে হবে এবং তা দূর করতে হবে। তা না হলে এই শিল্পে আবার চূড়ান্ত বিশৃংখল পরিস্থিতি সৃষ্টি হতে পারে।\nপাটকলগুলোতে কর্মরত শ্রমিকরা সাপ্তাহিক ভিত্তিতে পারিশ্রমিক পান। তাঁদের অর্থনৈতিক অবস্থা এতটা ভালো নয় যে এক সপ্তাহের জায়গায় আট সপ্তাহ বেতন না পেলেও তাঁরা পরিবার-পরিজন নিয়ে চলতে পারবেন। তাই বলা যায়, নিরুপায় হয়েই তাঁরা উৎপাদন বন্ধ করে আন্দোলনে গেছেন। এ জন্য তাঁদের দোষারোপ করা কোনোভাবেই সংগত হবে না। মিলের ব্যবস্থাপনায় যাঁরা আছেন আগে থেকেই তাঁদের বিষয়টি বিবেচনায় নেয়া উচিত ছিল। আপৎকালীন শ্রমিকদের পারিশ্রমিক দেয়ার মতো একটি তহবিল রক্ষা করা যেত। মন্ত্রণালয় বা সরকারের কাছেও সহযোগিতা চাওয়া যেত। কিভাবে এমন পরিস্থিতি মোকাবেলা করা যায়, তা আগে থেকেই ভাবা উচিত ছিল। শ্রমিকরা আট সপ্তাহ বেতন না পেলেও অভুক্ত অবস্থায় উৎপাদন অব্যাহত রাখবেন, এমন ভাবার কোনো যুক্তিসংগত কারণ নেই। কর্তৃপক্ষের বক্তব্য, উৎপাদিত পণ্য স্তূপ হয়ে আছে, বিক্রি হচ্ছে না, তাই বেতন দেয়া যাচ্ছে না। সরকার সম্প্রতি সিনথেটিক বস্তায় চাল পরিবহনে নিষেধাজ্ঞা তিন মাসের জন্য শিথিল করেছে। তাতে পাটের বস্তার বিক্রি হয়তো কিছুটা কমেছে। কিন্তু বকেয়া বেতনের সমস্যা তো তার আগে থেকেই রয়েছে। সরকারকেও ভেবে দেখতে হবে সমস্যা কোথায়? অতীতে দেখা গেছে, বাজারের চিনির জন্য হাহাকার থাকলেও রাষ্ট্রায়ত্ত চিনিকলগুলোর চিনি স্তূপ হয়ে থাকে। পাটপণ্যেরও একই অবস্থা। কারণ কী? পাটশিল্পের উন্নয়নে সরকারকে সামগ্রিক পরিকল্পনা নিয়ে এগোতে হবে। শুধু কিছু ভর্তুকি দিলেই সব সমস্যার সমাধান হবে বলে মনে হয় না। আমরা আশা করি, অবিলম্বে শ্রমিকদের বকেয়া পরিশোধ করে পাটকলগুলো আবার চালু করা হবে।


হজরত আলী আকবর (আ.) এর মাহাত্ম্য ও গুণাবলি - ইসলাম ইন বাংলা\nহোম প্রবন্ধ ইসলামী আর্টিকেল হজরত আলী আকবর (আ.) এর মাহাত্ম্য ও গুণাবলি\nহজরত আলী আকবর (আ.) ছিলেন ইমাম হুসাইন (আ.) এর সন্তান। তার মাতার নাম লাইলা বিনতেআবি মাররা বিন উরওয়া বিন মাসউদ সাক্বাফি। তিনি ৩৩ হিজরীতে মদীনায় জন্মগ্রহণ করেন। তাঁকে ইমাম হুসাইন খুব ভালবাসতেন। নিন্মে তাঁর কিছু গুণাবলির কথা উল্লেখ করা হলঃ\nএকঃ তিনি ছিলেন হজরত মোহাম্মাদ (সা.) এর সদৃশ। সকলেই তাঁর চরিত্র, আচরণ\nএবং পরিপূর্ণতার প্রশংসা করতো। যেহেতু তিনি ছিলেন রাসুল (সা.) এর সদৃশ, সেহেতু ইমাম হুসাইন (আ.) তাঁর সম্পর্কে বলেছিলেনঃ হে খোদা! তুমি সাক্ষ্য থাক যে, আমার এ সন্তান যে তোমার রাসুল (সা.) এর সদৃশ সে আজ যুদ্ধের জন্য যাচ্ছে। আমি যখনই রাসুল (সা.) কে দেখতে চাইতাম তখন আমি আলী আকবরকে দেখতাম।\nদুইঃ রাসুল (সা.) এর উম্মতের মধ্যে কেউ ১২জন ইমামের ন্যায় পবিত্র বা মাসুম হতে পারবে না। কিন্তু হজরত আলী আকবর সম্পর্কে যিয়ারতে (طیّب) এবং (زكیّ)বলে উল্লেখ করা হয়েছে।\nতিনঃ হজরত আলী আকবর (আ.) মহিমা এবং বিভিন্ন গুণাবলিতে ছিলেন পরিপূর্ণ। শেইখ মুফিদ এবং সৈয়দ ইবনে তাউস (রহ.) এর একটি বাক্য দ্বারা বুঝাতে চেয়েছেন হজরত আলী আকবর (আ.) আধ্যাত্মিকতার কত উর্দ্ধে ছিলেন কারবালাতে ৯ই মহরম হজরত আলী আকবর (আ.) ইমাম হুাইন (আ.) কে জিজ্ঞাসা করেন হে বাবা! আমরা কি হক্ব পথে নাই। উত্তরে ইমাম (আ.) বলেনঃ হ্যাঁ তখন তিনি বলেনঃ তাহলে আমি আর মৃত্যুকে ভয় করি না।\nচারঃ হজরত আলী আকবর (আ.) এর সাহসীকতা তাঁর দাদা হজরত আলী (আ.) এর কাছ থেকে উত্তরাধিকার সূত্রে পেয়েছিলেন। আল্লামা মাজলিসি বলেনঃ কারবালাতে তিনি যেদিকেই হামলা করছিলেন শত্রুদের জন্য আজরাইল রূপে যাচ্ছিলেন এবং এজিদি সৈন্যদের মাঝে ভয় পরিলক্ষিত হয়। ইতিহাসে বলা হয়েছে যে, যদিও তিনি তৃষ্ঞার্ত ছিলেন কিন্তু তারপরেও তিনি প্রথম হামলায় ১২০ জনকে হত্যা করেন এবং যখন পুণরায় তার বাবার কাছে বিদায় নিয়ে আসেন এবং মৃত্যুর পূর্ব পর্যন্ত তিনি প্রায় ২০০ জন এজিদি সৈন্যকে হত্যা করেছিলেন।\nপাঁচঃ হজরত আলী আকবর (আ.) তাঁর চাচা ইমাম হাসান এবং তাঁর বাবা ইমাম হুসাইন (আ.) এর আদর্শে লালিত পালিত হন। ইমাম সাদিক্ব (আ.) থেকে বর্ণিত এক যিয়ারতে বলা হয়েছে যে, যখন ইমাম হুসাইন (আ.) এর কবরের পায়ের অংশে অবস্থান করবে তখন হজরত আলী আকবর (আ.) এর যিয়ারত পাঠ করবে। সে যিয়ারতে বলা হয়েছেঃ সালাম হোক আপনার প্রতি হে আমিরুর মুমিনিন (আ.) এর সন্তান, হোক আপনার প্রতি হে হাসান ও হুসাইন (আ.) এর সন্তান।\nশেইখ সাদুক্ব (রহ.) উক্ত যিয়ারতটি বর্ণনা করে বলেছেনঃ হজরত আলী আকবর (আ.) কে ইমাম হাসান (আ.) এর সন্তান বলা হয়েছে কেননা তিনি ছিলেন হজরত আলী আকবর (আ.) এর শিক্ষক। কেননা হাদীস শরীফে বলা হয়েছে তোমাদের বাবা তিনজনঃ তোমার পিতা, তোমার শিক্ষক এবং তোমার স্ত্রীর বাবা।\nইমাম আলী (আ.) হজরত আলী আকবর (আ.) কে অত্যান্ত ভালবাসতেন এমনকি তাঁর অনেক প্রশংসা করেছেন এবং তাঁর ফযিলতে কবিতাও বর্ণনা করেছেন। মাবিয়াও তাঁকে উত্তম চরিত্রের, সাহসী এবং দানী ব্যাক্তিত্ব বলে মনে করতো।\n১- লাহুফ, পৃষ্ঠা ১১৩।\n২- মাসীরুল আহযান, পৃষ্ঠা ৬৮৫।\n৩- বিহারুল আনওয়ার, খন্ড ৪৫, পৃষ্ঠা ৪৪৬।\n৪- মাফাতিহুল জেনান, যিয়ারতের অধ্যায়।\n৫- মুনতাহিউল আমাল, খন্ড ১, পৃষ্ঠা ৩৭৫।\nপূর্ববর্তী আর্টিকেলহজরত আলী আকবর (আ.)’এর ফযিলত\nপরবর্তী আর্টিকেলহজরত আলী আকবর (আ.) কি বিবাহ করেছিলেন?\nনওরোজ হচ্ছে ইসলামের একটি পছন্দনীয় নিয়ম বিধি


প্রকাশ: ১২ অক্টোবর ২০১৮, ১২:২২\nরাজাপুরে ২ কোটি ১২ লাখ ৮১ হাজার ১২৮ টাকা ব্যয়ে দুর্যোগ ব্যবস্থাপনা ও ত্রাণ মন্ত্রণালয়ের অধীনে বহুমুখী ঘূর্ণিঝড় আশ্রয় কেন্দ্রের পাইলিংয়ের কাজে ব্যাপক অনিয়মের অভিযোগ উঠেছে।\nএলাকাবাসীর অভিযোগ, পাইলিং নির্মাণে নিয়ম-নীতির তোয়াক্কা না করে নিন্মমানের নির্মাণসামগ্রী ব্যবহার করা হচ্ছে। দায়িত্বপ্রাপ্ত কর্তৃপক্ষের অজ্ঞাতেই কাজ করে যাওয়া হলেও প্রতিকারে কেউ এগিয়ে না আসায় জনমনে ক্ষোভের সৃষ্টি হয়েছে।\nজানা গেছে, ডিডিএম/এমসিএস-২/০৬৩নং প্যাকেজে, ই-টেন্ডার আইডি নং-২০৫২৩০ এর আওতায় বড়াইয়া ডিগ্রি কলেজ-কাম-বহুমুখী ঘূর্ণিঝড় আশ্রয় কেন্দ্র হিসেবে তিন তলাবিশিষ্ট (নিচতলা উন্মুক্ত) ভবন নির্মাণ করা হবে।\nএদিকে মূল ঠিকাদারি প্রতিষ্ঠান মেসার্স শ্যাডো কনস্ট্রাকশনের কাছ থেকে প্রকল্পটি ক্রয় করে ভবন নির্মাণের কাজ করছেন রাজাপুর সদর ইউনিয়নের চেয়ারম্যান ঠিকাদার আনোয়ার হোসেন মৃধা মজিবর।\nসরেজমিন জানা গেছে, মূল ভবন নির্মাণের জন্য ৮০ ফুট গভীরতায় ৪২টি পাইলিং নির্মাণ করার কথা থাকলেও নিয়ম-নীতির তোয়াক্কা না করে ৭৫-৭৬ ফুটে ঠিকাদারের ইচ্ছামতোই নির্মাণকাজ এগিয়ে যাচ্ছে। আর পাইলিং নির্মাণে রডের খাঁচায় ব্যবহার করা হচ্ছে ১৬ এমএম-এর পরিবর্তে ১২ এমএম, ১০ এমএম-এর পরিবর্তে ৮ এমএম নিন্মমানের রড। রডের খাঁচায় চেয়ারের ব্যবহারের কথা থাকলেও তা দেয়ার কোনো বালাই নেই। নিয়ম মোতাবেক পাইলিং নির্মাণে বোল্ডার পাথরের চিপস ব্যবহারের কথা থাকলেও ব্যবহার করা হচ্ছে সিঙ্গেল পাথর। পাইলিং নির্মাণে ঢালাই মিশ্রণ দ্রæত জমাট বাঁধতে কেমিক্যাল ব্যবহারের নিয়ম থাকলেও কেমিক্যাল রাখা হয়েছে শুধু ডিসপ্লে করে।\nঅভিযোগ রয়েছে ঢালাই মিশ্রণে সি-১ সিমেন্ট ব্যবহার না করে সি-২ সিমেন্ট দিয়ে মিশ্রণ তৈরি করা হলেও পরিমাণেও সিমেন্ট কম দেয়া হয়। নির্মাণকাজ চলাকালে দেখা মেলেনি ঊর্ধ্বতন কর্তৃপক্ষের প্রতিনিধি বা দায়িত্বপ্রাপ্ত পিআইও অফিসের কোনো প্রতিনিধির।\nঠিকাদারের লোকজন নিজেদের ইচ্ছেমতো কাজ চালিয়ে যাচ্ছেন। ফলে কোটি কোটি টাকা ব্যয়ে নির্মিত ভবনের অনিয়ম দেখে স্থানীয়রা উদ্বেগ প্রকাশ করেছেন।\n৬ অক্টোবর স্থানীয়রা বিষয়টি উপজেলা নির্বাহী কর্মকর্তা আফরোজা বেগম পারুলকে জানালে তিনি সঙ্গে সঙ্গে উপজেলা প্রকল্প বাস্তবায়ন কর্মকর্তা মোসা. নাসরিন সুলতানাকে ঘটনাস্থলে পাঠান। কিন্তু প্রকল্প বাস্তবায়ন কর্মকর্তাকে ঘটনাস্থলে পাঠালেও কোনো সুফল মিলছে না বলে অভিযোগ রয়েছে। প্রকল্প বাস্তবায়ন কর্মকর্তা নিষেধ করার পরও ঠিকাদার তার ইচ্ছামতো কাজ চালিয়ে যাচ্ছেন।\nসুধীজনরা মনে করেন উপকূলীয় ও ঘূর্ণিঝড়প্রবণ এলাকায় এ আশ্রয় কেন্দ্র নির্মাণের ক্ষেত্রে তদারকি করা জরুরি হয়ে পড়েছে। তারা বলছেন, বিপদাপন্ন মানুষরাই আশ্রয় কেন্দ্রে আশ্রয় নিয়ে থাকেন। এখন সে আশ্রয় কেন্দ্রের অবকাঠামোই যদি গড়ে ওঠে দুর্বল ভিত্তির ওপর, তবে তা সবাইকে আবার নতুন করে বিপদের মুখে ফেলে দিতে পারে।\nএ ব্যাপারে ঠিকাদারের পক্ষ থেকে তদারকির দায়িত্বে থাকা মো. জসিমের কাছে জানতে চাইলে তিনি জানান, পাইলিংয়ের রড ব্যবহারের ক্ষেত্রে দু-একটি রড এদিক-সেদিক হতে পারে। আর পাইলিংয়ের গভীরতায় ২ ফুট কম দিয়েছি মাত্র।\nবর্তমান ঠিকাদার মো. আনোয়ার হোসেন মৃধা মজিবরের কাছে জানতে চাইলে তিনি সম্পূর্ণ অভিযোগ অস্বীকার করে বলেন, এখানে এদিক-সেদিক করার কোনো সুযোগ নেই। কারণ এটা কম্পিউটারের মাধ্যমে টেস্ট করা হবে, তবে কাজ করতে গেলে উনিশ-বিশ হতে পারে।\nহাবিপ্রবি ভর্তি কার্যক্রমে অনিয়ম, ভর্তি কার্যক্রম বন্ধ\nলোহাগড়া প্রাণিসম্পদ কর্মকর্তার বিরুদ্ধে অনিয়মের অভিযোগ


ঢাকা বিশ্ববিদ্যালয়ের শিক্ষার মান নিয়ে ভাবতে হচ্ছে: শিক্ষামন্ত্রী - CoxsbazarNEWS.Com - CBNCoxsbazarNEWS.Com – CBN\nপ্রকাশ: ১ ডিসেম্বর, ২০২১ ০৫:৫৯\nঅনলাইন ডেস্ক: শুরুর এক দশকে ঢাকা বিশ্ববিদ্যালয় যেভাবে বিশ্ব দরবারে সুনাম অর্জন করেছিল, দুঃখজনক হলেও সত্যি সেই অগ্রযাত্রার গতি নানা কারণেই ধরে রাখা সম্ভব হয়নি বলে মন্তব্য করেছেন শিক্ষামন্ত্রী ডা. দীপু মনি। তিনি আরও বলেন, শতবর্ষের দ্বারপ্রান্তে দাঁড়িয়ে ঢাকা বিশ্ববিদ্যালয়ের শিক্ষার মান নিয়ে নতুন করে ভাবতে হচ্ছে। আজ বুধবার ঢাকা বিশ্ববিদ্যালয়ের শতবর্ষের অনুষ্ঠানে অংশ নিয়ে এসব কথা বলেন শিক্ষামন্ত্রী।\nডা. দীপু মনি বলেন, বিশ্ববিদ্যালয়ের হারানো গৌরব ফিরিয়ে আনার চিন্তা করতে হচ্ছে। এজন্য প্রয়োজন একাডেমিক মহাপরিকল্পনা। শিক্ষার গুনগত মানোন্নয়ন, শিক্ষার পরিবেশ উন্নয়ন এবং গবেষণার পরিধি সম্প্রসারণের লক্ষ্যে প্রথমবারের মতো পূর্ণাঙ্গ ভৌত মাস্টারপ্ল্যান প্রণয়ন করা হয়েছে বলেও জানান তিনি।\nতিনি বলেন, মৌলিক ও প্রায়োগিক গবেষণার ক্ষেত্র জোরদারের উদ্দেশ্যে বিশ্ববিদ্যালয়ের সঙ্গে ইন্ডাস্ট্রিগুলোর ও বিভিন্ন দেশের বিশ্ববিদ্যায়েগুলোর সহযোগিতার ক্ষেত্র সম্প্রসারণ করা হচ্ছে। মন্ত্রী বলেন, বিশ্ববিদ্যালয় প্রশাসনের কাছে আমার আবদেন, ভৌত মহাপরিকল্পনার আগে একাডেমিক মহাপরিকল্পনা প্রয়োজন। তা প্রণয়ন করুন। এর পূর্ণতা দিতে বাস্তবায়িত হোক ভৌত মহাপরিকল্পনা। সরকারের পক্ষ থেকে এ ব্যাপারে সর্বোচ্চ সহযোগিতা থাকবে।-কালেরকন্ঠ


কে হচ্ছেন আল্লামা শফীর উত্তরসূরি? কে হচ্ছেন আল্লামা শফীর উত্তরসূরি? – 24ghontanews.com\nহেফাজতে ইসলামের আমির আল্লামা শাহ আহমদ শফীর মৃত‌্যুর পরপরই প্রশ্ন উঠেছে, কে হচ্ছেন তার উত্তরসূরি? তৌহিদি জনতার প্রাণের সংগঠন হেফাজতে ইসলামের হাল ধরছেন কে?\nএদিকে রাজধানী ঢাকা থেকে, না কি চট্টগ্রামেই থাকবে হেফাজতের মূল নেতৃত্ব, এ নিয়ে সংগঠনের ভেতর আলোচনা চলছে।\nআরও জানা গেছে, হেফাজতের আমির আল্লাম শফীর মৃত‌্যুর পর সংগঠনের এক নম্বর সহ-সভাপতির ভারপ্রাপ্ত আমির হওয়ার কথা। বর্তমানে এক নম্বর সহ-সভাপতি হচ্ছেন আল্লামা মুহিব্বুল্লাহ বাবুনগরী। তিনি বয়সেও সবার বড়। তাকে হেফাজতে ইসলামের ভারপ্রাপ্ত আমির হিসেবে আপাতত নেতৃত্বে দেখা যেতে পারে। যদি তিনি দায়িত্ব নিতে অপারগ হন, তাহলে সহ-সভাপতিদের মধ্য থেকে যে কাউকেই ভারপ্রাপ্ত আমিরের দায়িত্বে দেখা যেতে পারে।\nতবে আল্লামা শফীর দাফনের পর পরিস্থিতি কিছুটা স্বাভাবিক হলে হেফাজতের নেতারা জরুরি বৈঠক করে ভারপ্রাপ্ত আমিরের বিষয়টি নির্বাচন করবেন বলে জানা গেছে।\nএদিকে শুক্রবার (১৮ সেপ্টেম্বর) রাতে গণমধ্যমকে দলটির মহাসচিব আল্লামা জুনায়েদ বাবুনগরী বলেন, উনার (আল্লামা শফী) মতো মানুষ আর পাওয়া যাবে না। উনার চলে যাওয়াতে কিছু প্রভাব পড়বে। তবে ইনশা আল্লাহ এটি কাটিয়ে উঠার আশা রয়েছে। দলের অবস্থান আগের মতোই সুসংগঠিত থাকবে বলে তিনি আশাবাদ ব্যক্ত করেন।\nকবে কাউন্সিল ডাকা হবে? এ প্রশ্নের জবাবে জুনায়েদ বাবুনগরী বলেন, এটা আরো পরে। এখন শোকের ব্যাপার। হুজুরের দাফন-কাফন হবে। তারপর এটা নিয়ে আলোচনা হবে।\nতাদের অন‌্য আরেকটি গ্রুপের নেতৃত্ব দিচ্ছেন হেফাজতের বর্তমান মহাসচিব মাওলানা জুনায়েদ বাবুনগরী, মাওলানা নূর হোসাইন কাসেমী, সাবেকমন্ত্রী মুফতি মোহাম্মদ ওয়াক্কাস, যুগ্ম মহাসচিব মাওলানা মাহফুজুল হক, মাওলানা মামুনুল হকসহ কওমি ঘরানার অধিকাংশ আলেম ওলামা ও হেফাজতের অধিকাংশ নেতাকর্মী রয়েছেন।


ক্যারিয়ার গড়ুন ব্র্যাক ব্যাংকে ! ক্যারিয়ার গড়ুন ব্র্যাক ব্যাংকে !\nজেনারেল, নিয়োগ বিজ্ঞপ্তি\nক্যারিয়ার গড়ুন ব্র্যাক ব্যাংকে !\nব্র্যাক ব্যাংক জনবল নিয়োগের জন্য বিজ্ঞপ্তি প্রকাশ করেছে। অ্যাসোসিয়েট ম্যানেজার পদে নিয়োগ দেবে প্রতিষ্ঠানটি। তবে কতজনকে নিয়োগ দেবে, উল্লেখ করা হয়নি।\nঅ্যাসোসিয়েট ম্যানেজার, ম্যানেজার লিগাল অ্যাফেয়ার্স\nযেকোনো স্বীকৃত বিশ্ববিদ্যালয় থেকে এলএলবি/ এলএলএম ডিগ্রি। বিশেষ করে বিদেশ থেকে উচ্চ ডিগ্রি থাকতে হবে। তবে অভিজ্ঞতা ও বয়সের কোনো সীমাবদ্ধতা নেই। পদটিতে নারী ও পুরুষ উভয় প্রার্থীরাই আবেদন করতে পারবেন। নির্বাচিতদের বাংলাদেশের যেকোনো জেলায় নিয়োগ দেওয়া হবে।\nআগামী ১১ আগস্ট, ২০১৮ পর্যন্ত আবেদন করতে পারবেন।


Irrfan-Sutapa: ইরফানকে হারাননি তাঁর স্ত্রী, বরং সবদিক থেকে পেয়েছেন\nইরফানকে হারাননি তাঁর স্ত্রী, বরং সবদিক থেকে পেয়েছেন\nদিকশূন্যপারের দিকে চলে গেলেন ইরফান খান। তাঁঁর মৃত্যুর পর ছবিতে ইরফান-সুতপা কাহিনী। ফোটো- সোশাল মিডিয়া\nMay 1, 2020 1:58:13 pm\n''কীভাবে লিখব যা বলতে চলেছি সেটা পারিবারিক মন্তব্য যখন ওর চলে যাওয়া সম্পূর্ণ বিশ্ব ব্যক্তিগত ক্ষতি ভাবছে? কীভাবে নিজেকে একা ভাবব যখন লক্ষ লক্ষ মানুষ এই মূহুর্তে আমাদের সঙ্গে ব্যথিত?'' ইরফান প্রয়াণে সুতপা\n''আমি আশ্বস্ত করতে চাই যে এটি কোনও ক্ষতি নয়, বরং লাভ। ও যা শিখিয়েছে এমন লাভ এবং অবশেষে আমরা প্রকৃত অর্থে তা বাস্তব প্রয়োগ ও বিকাশ শুরু করব।''\nআশির দশকে দিল্লি ন্যাশনাল স্কুল অব ড্রামা-র সহপাঠী থেকে লন্ডন চিকিৎসার সময়, শেষ সময় পর্যন্ত পাশে থেকে দীর্ঘপথ সম্পূর্ণ করেছেন ইরফানের সুতপা।\nইরফানের সহযোদ্ধা ছিলেন সুতপা। অভিনেতার প্রয়াণে স্ত্রী, তাঁর শব্দ ধার করেই বলেছেন, আমাদের কাছে এটা অবিশ্বাস্য কিন্তু ইরফানের কথাতেই বলি ''ইটস ম্যাজিকাল'', সে ও আমাদের সঙ্গে থাকুক আর নাই থাকুক।\nদীর্ঘদিন ক্যানসারের সঙ্গে লড়াই চালিয়েছেন ইরফান। তবে তাঁর লড়াই যতটা ছিল ঠিক ততটাই ছিল সুতপারও। বার বার ইরফান জানিয়েছেন, লড়াইয়ের প্রতিটা মূহুর্তে পাশে ছিলেন বন্ধু।\nসুতপা লিখছেন, ''একটাই রাগ ওর উপর, হি হ্যাজ স্পয়েলড মি ফর লাইভ। ওর পরিপূর্ণতার প্রতি নিষ্ঠা আমায় কখনও সাধারণ বিষয়ে স্থিত হতে দিল না। ক্যাকোফনি ও বিশৃঙ্খলার মধ্যেও ছন্দ দেখতে পেত, আমিও অপটুতার সঙ্গে সেই ছন্দে পা মেলাতে শিখেছি।''\nবেশ কিছুদিন একসঙ্গে থাকার পর ১৯৯৫ সালে রেজিস্ট্রি করেছিলেন ইরফান-সুতপা।\nব্যক্তিগত জীবনের পাশাপাশি প্রফেশনাল লাইফেও পাশে থেকেছেন স্ত্রী। এমনকী তাঁর দুটো ছবির প্রযোজকও ছিলেন সুতপা।\nসুতপা স্মৃতিচারণায় বলছেন, আমাদের জীবন অভিনয়ের মাস্টারক্লাস, তাই যখন অনাহুত অতিথির আগমন হয়েছে, ততক্ষণে আমি জানি সামঞ্জস্যের মানে। চিকিৎসকের রিপোর্টগুলো চিত্রনাট্যের মতো ছিল, যা আমি সবসময় চেয়েছি পারফেক্ট করতে।\nচলে গেলেন ইরফান, রেখে গেলেন সহযোদ্ধা, বন্ধু সুতপা, ছেলে বাবিল ও আয়ানকে।\nমুম্বইয়ের ভারসোভা গোরস্তানে সমাধিস্ত করা হয়েছে ইরফানের নশ্বর দেহ।\nWeb Title: Irrfan and his wife sutapa sikdar


লিওনার্দো দা ভিঞ্চি ছিলেন উচ্চ রেনেসাঁর ইতালীয় মহাজ্ঞানী - ফুলকিবাজ\nলিওনার্দো দা ভিঞ্চি ছিলেন উচ্চ রেনেসাঁর ইতালীয় মহাজ্ঞানী\nMay 26, 2021 by Anup Sadi\nলিওনার্দো দা ভিঞ্চি (ইংরেজি: Leonardo da Vinci, ১৫ এপ্রিল ১৪৫২ – ২ মে ১৫১৯) একজন উচ্চ রেনেসাঁর ইতালীয় মহাজ্ঞানী ছিলেন যিনি একাধারে একজন চিত্রশিল্পী, নকসাকার, ইঞ্জিনিয়ার, বিজ্ঞানী, তাত্ত্বিক, ভাস্কর এবং স্থপতি হিসাবে সক্রিয় ছিলেন। শুরুর দিকে চিত্রশিল্পী হিসাবে তাঁর খ্যাতি তাঁর কৃতিত্বের উপর নির্ভর করেছিল, যদিও তিনি তাঁর নোটবুকগুলির জন্যও পরিচিতি লাভ করেছিলেন। নোটবুকে তিনি অ্যানাটমি, জ্যোতির্বিজ্ঞান, উদ্ভিদ বিজ্ঞান, মানচিত্রনির্মানবিদ্যা, চিত্রকর্ম এবং জীবাশ্মবিজ্ঞানসহ বিভিন্ন বিষয়ে চিত্র এবং নোট তৈরি করেছিলেন।\n‘পরীক্ষা থেকে জন্ম নেয়নি যে বিজ্ঞান, আমার মতে, তা সম্পূর্ণ ভ্রান্ত এবং ব্যর্থ। কেননা পরীক্ষাই সুনিশ্চয়তার মাতৃস্বরূপ। সুতরাং বিজ্ঞানের সত্য সব সময়েই পরীক্ষার দ্বারা যাচাই হওয়া আবশ্যক।\nবারংবার পরীক্ষার সাহায্যে একই রকম ফল পাওয়া গেলে, তবেই কোনও বিষয় বিজ্ঞানের নিয়ম হিসেবে প্রতিষ্ঠিত হয়। একাধিক বার পরীক্ষার প্রয়োজন, কারণ এক বার বা দু’বারের পরীক্ষাও মিথ্যা হতে পারে এবং ঠকাতে পারে পর্যবেক্ষককে।’\nযদি বলা হয় একেবারে আধুনিক এই পর্যবেক্ষণ আজ থেকে প্রায় ৫০০ বছর আগে এক বিজ্ঞানীর, তা হলে আজকের পাঠকের মনে সবিস্ময় এই প্রশ্ন জাগবে, ‘কে তিনি?’ তিনি হলেন পঞ্চদশ-ষোড়শ শতকে ইতালীয় তথা ইউরোপীয় রেনেসাঁ বা নবজাগরণের অন্যতম পুরোধা লিওনার্দো দা ভিঞ্চি।\nরেনেসাঁ কী ? সাহিত্য, বিজ্ঞান, দর্শন, চিত্রকলায় মধ্যযুগের অন্ধকার থেকে উত্তরণের নামই রেনেসাঁ বা নবজাগরণ। পঞ্চদশ থেকে ষোড়শ শতাব্দী পর্যন্ত যার ব্যাপ্তি এবং প্রধানত ইতালিতে যার বিকাশ ও বিস্ফোরণ। ত্রয়োদশ শতকের শেষভাগেই যার সূচনা হয়েছিল ইতালীয় কবি ও মনীষী ফ্রান্সেসকো পেত্রার্কা বা পেত্রার্ক-এর হাত ধরে। প্রাচীন ও মধ্যযুগীয় বিজ্ঞান-সাহিত্য-সংস্কৃতির যা কিছু ভাল, তার উজ্জ্বল উদ্ধার ও তার সঙ্গে মানুষের নবপরিচয়ের নান্দীপাঠ করেছিলেন তিনি। সেই সূত্র ধরেই প্রাচীন গ্রিক ও আরব বিজ্ঞানেরও পুনরাবিষ্কার ও নবোত্থান ঘটে। লিওনার্দো দা ভিঞ্চি ছিলেন এরই এক অগ্রপথিক।\nজন্ম ও শিক্ষাজীবনে ভিঞ্চি\nইতালির ফ্লোরেন্সের কাছে ১৪৫২ সালে এক ধনী পরিবারে লিওনার্দোর জন্ম। পিতা পিয়েরো দা ভিঞ্চি ছিলেন ফ্লোরেন্সের বিখ্যাত আইনজীবী। বাল্যেই লিওনার্দোর মধ্যে ছবি আঁকায় উৎসাহ ও নৈপুণ্য লক্ষ করে তাকে ফ্লোরেন্সেরই খ্যাতনামা চিত্রকর ও প্রযুক্তিবিদ আন্দ্রিয়া ভেরোচ্চিওর কাছে শিক্ষানবিশির জন্যে পাঠান পিয়েরো। চিত্রাঙ্কন ছাড়াও ভেরোচ্চিও স্থাপত্য, ভাস্কর্য ও পূর্তবিদ্যায় পারদর্শী ছিলেন। সোনা রূপার কারবারও ছিল তার। সে কালের নানা যন্ত্রপাতি ও সরঞ্জামে সজ্জিত ছিল তার কারখানা তথা গবেষণাগার। এর পূর্ণ সুযোগ নেয় প্রতিভাধর লিওনার্দো এবং ছবি আঁকার সঙ্গেই স্থাপত্য, পূর্তবিদ্যা, ধাতু নিষ্কাশন, এমনকী পদার্থবিদ্যা ও অ্যানাটমি বা শারীরসংস্থানেও প্রাথমিক শিক্ষা লাভ করে। পরবর্তিকালে জীবনে নিজস্ব আবিষ্কার ও উদ্ভাবনের যোগে যার পূর্ণ সদ্ব্যবহার করেছিলেন লিওনার্দো দা ভিঞ্চি।\nআরো পড়ুন: গ্যালিলিও গ্যালিলি ছিলেন একজন ইতালীয় জ্যোতির্বিদ, পদার্থবিদ এবং প্রকৌশলী\nচিত্রাঙ্কনে অসামান্য প্রতিভার স্বাক্ষর রেখেছেন লিওনার্দো দা ভিঞ্চি।‘মোনালিসা’ ও ‘লাস্ট সাপার’ তাঁর কালজয়ী দুই শিল্পসৃষ্টি। এ ছাড়াও কয়েকটি অনবদ্য ছবি রক্ষিত রয়েছে ফ্লোরেন্স ও প্যারিসের মিউজিয়ামে।\nলিওনার্দোর শিল্পপ্রতিভার কথা শুনে তাঁকে রাজসভায় নিযুক্ত করেন ফ্লোরেন্সের ডিউক তথা শাসক মোদিচিরা। কিন্তু চিত্রাঙ্কন ছাড়াও বৈজ্ঞানিক পরীক্ষানিরীক্ষা ও পূর্তবিদ্যা সংক্রান্ত নানা সমস্যার সমাধানে তিনি প্রচুর সময় দিতেন। এবং সেই সূত্রে মাঝে মাঝেই প্রাচীন পণ্ডিতদের সমালোচনায় মুখর হতেন। এতে ফ্লোরেন্সের বিদ্বজ্জন তার উপরে চটে যান। ডিউকেরও বিরাগভাজন হন লিওনার্দো। ফলে ফ্লোরেন্সে তার কোনও ভবিষ্যৎ নেই, এটা বুঝে একটি পদ প্রার্থনা করে মিলানের ডিউক কাউন্ট লুদোভিচো ফোর্জার কাছে চিঠি লেখেন। চিঠিতে বিভিন্ন বিষয়ে তার পারদর্শিতার পরিচয় দিয়ে নিজ উদ্ভাবিত নানা গুপ্ত কথাও জানান লিওনার্দো। এর পরই লুদোভিচোর কাছ থেকে ডাক পান তিনি এবং মিলানের রাজসভায় চিত্রশিল্পী ও ইঞ্জিনিয়ার পদে নিযুক্ত হন।\nলিওনার্দো দা ভিঞ্চির সেই চিঠি আজও সংরক্ষিত আছে। চিঠিতে তার স্বউদ্ভাভিত সমরাস্ত্র সম্পর্কে যে সব তথ্য রয়েছে, তা যথেষ্ট কৌতূহলোদ্দীপক। তিনি লিখেছেন, ‘আমি এমন এক ধরনের হালকা অথচ শক্তপোক্ত সেতু তৈরি করেছি, যা বহনযোগ্য। শুধু তাই নয়, এই সেতু অগ্নিনিরোধকও … শত্রুপক্ষের সেতু উড়িয়ে দেওয়ার কৌশলও আমি জানি। কোনও স্থান অবরোধ করার সময়ে তার চারপাশের পরিখা থেকে জল নিষ্কাশন করে নিয়ে সেই বাধা অপসারিত করার কৌশলও আমার জানা। উপরন্তু, এমন সব বিস্ফোরক আমি তৈরি করেছি, যার সাহায্যে শিলাবৃষ্টির মতো অসংখ্য ছোট ছোট পাথরের খণ্ড শত্রুপক্ষের উপরে বর্ষণ করা যায়। উদ্ভাবন করেছি এমন রাসায়নিক যার সাহায্যে ধূম্রজাল সৃষ্টি করে বিভ্রান্ত করা যায় বিপক্ষ সেনাদের।\nমাটি, পাথর ও পিতল দিয়ে যে কোনও ধরনের মূর্তি গড়ায় এবং ছবি আঁকায় সমকালীন বিখ্যাত শিল্পীর সঙ্গে পাল্লা দেওয়ার দক্ষতাও তার আছে এবং চাইলে এ বিষয়ে মহামান্য ডিউকের সামনে পরীক্ষা দিতেও তিনি প্রস্তুত বলে চিঠিতে জানিয়েছিলেন লিওনার্দো। এই চিঠির দৌলতেই তিনি ১৪৮২ সালে ডিউক লুদোভিচোর রাজসভায় স্থান করে নেন।\nলিওনার্দো দা ভিঞ্চি তার যাবতীয় গবেষণা, আবিষ্কার এবং উদ্ভাবনের কথা লিখে গিয়েছেন তার অনেকগুলি নোটবুকে। যার পৃষ্ঠা-সংখ্যা প্রায় সাত হাজার। এর মধ্যে মোটামুটি হাজার পাঁচেক পৃষ্ঠার লেখা উদ্ধার করা গিয়েছে। এর বাইরে লিওনার্দোর কোনও প্রকাশিত বইপত্র নেই। নোটবুকগুলির লেখাও বহু ক্ষেত্রে শিথিল, এলোমেলো, পারম্পর্যহীন। কিন্তু বিষয়ের বৈচিত্রে অভিনবত্বে ও গভীরতায় অসামান্য।\nআরো পড়ুন: পিথাগোরাস ছিলেন প্রাচীন আয়োনীয় গ্রিক গণিতবিদ ও দার্শনিক\nলিওনার্দো দা ভিঞ্চি তাত্ত্বিক নয়, মূলত ব্যবহারিক প্রয়োজনের কথা মাথায় রেখেই বিজ্ঞান ও প্রযুক্তি গবেষণায় প্রবৃত্ত হয়েছিলেন। কল্পনা ও প্রজ্ঞামূলক চিন্তাভাবনার চেয়ে প্রত্যক্ষ পরীক্ষা ও পর্যবেক্ষণকেই মূল হাতিয়ার করেছিলেন তিনি। চিত্রাঙ্কনে পুরোপুরি সাফল্য পেতে হলে যে শারীরসংস্থান, অপটিকস বা আলোকবিদ্যা ইত্যাদি বিজ্ঞানের কয়েকটি বিষয়ে সম্যক জ্ঞান ও দক্ষতা প্রয়োজন, সেটা বুঝতে দেরি হয়নি তার। শারীরসংস্থান সম্পর্কে জানতে বহু বার শব ব্যবচ্ছেদ করেছিলেন লিওনার্দো। সেতু, সড়ক ইত্যাদির পরিকল্পনায় কাজে লাগিয়েছিলেন পূর্তবিদ্যার শিক্ষাকে। এখানেই শেষ নয়, প্রায় ৫০০ বছর আগে যখন বিমান, সাবমেরিন ইত্যাদি বিজ্ঞান ও প্রযুক্তির সুদূরতম কল্পনাতেও ছিল না, তখন লিওনার্দো এই সব যানের পরিকল্পনা করেছিলেন এবং সে সবের নিখুঁত স্কেচও পাওয়া গিয়েছে তার নোটবুকে। বিমানের পরিকল্পনা করতে গিয়ে তিনি গভীরভাবে পর্যবেক্ষণ করেছিলেন পাখিদের ওড়ার কৌশল। তার পরিকল্পিত বিমানে পাখির ডানা নাড়ানো এবং এখনকার হেলিকপ্টারের মতো ঘূর্ণমান প্রপেলারের ব্যবস্থাও চিত্রিত হয়েছে। কিন্তু এই সব যান বা যন্ত্র তিনি বাস্তবে তৈরি করতে পারেননি। সে সময়ে প্রযুক্তিও তার উপযোগী ছিল না। তা ছাড়া বাস্তবায়নের পক্ষে যথেষ্ট জটিলও ছিল সেগুলি।\nলক্ষণীয়, প্রাচীন ও মধ্যযুগীয় বিজ্ঞানীদের সমালোচনা করলেও, বেশ কিছু বিজ্ঞানীর ধ্যানধারণা ও পরীক্ষার বৃতান্ত অত্যন্ত মনোযোগের সঙ্গে অধ্যয়ন করেছিলেন লিওনার্দো। তার নোটবুকে এরিস্টটল, আর্কিমিডিসসহ প্রায় ৭২ জন প্রাচীন বিজ্ঞানী ও দার্শনিকের নাম উল্লিখিত হয়েছে। এঁদের মধ্যে সাইরাকিউজের আর্কিমিডিসের প্রতি গভীর শ্রদ্ধা ব্যক্ত হয়েছে।\nবৈজ্ঞানিক গবেষণা, আবিষ্কার, উদ্ভাবন ও গবেষণায় পরীক্ষা ও পর্যবেক্ষণের উপর সব চেয়ে বেশি গুরুত্ব দিয়েছেন লিওনার্দো দা ভিঞ্চি। যা নিয়ে তার ধারণা ও মতামত এই লেখার শুরুতেই উদ্ধৃত করা হয়েছে। উদ্ভাবন তো বটেই,তার বৈজ্ঞানিক আবিষ্কারও সে সময়ের নিরিখে কম বিস্ময়কর নয়। বলবিদ্যায় বল বা ফোর্স ও গতির বা মোশন প্রকৃতি সম্পর্কে যথাযথ অনুধাবন করেছিলেন তিনি। গতির উপর বস্তুর ওজনের প্রভাবে যে ত্বরণ বা অ্যাক্সিলারেশন সৃষ্ট হয়, সে সম্পর্কেও অস্পষ্টভাবে ধারণা করেছিলেন লিওনার্দো। যার প্রমাণ রয়েছে এই উদ্ধৃতিতে:\n‘nothing perceptible by senses is able to move itself….Everybody has the direction of its movement,’ বস্তুর গতি যে নিরবচ্ছিন্ন হতে পারে না, তারও ইঙ্গিত দিয়েছেন লিওনার্দো। যেখানে নিউটনীয় তত্ত্বের পূর্বচ্ছায়া রয়েছে।\nতির্যকভাবে নিক্ষিপ্ত তিরের গতিপথ প্যারাবোলিক অর্থাৎ অধিবৃত্তাকার হয়, তারও নিখুঁত ছবি এঁকে গিয়েছেন লিওনার্দো। এখানে তিনি গ্যালিলেওর পূর্বসূরি। তরল পদার্থের চাপ সম্পর্কে আর্কিমিডিসের তত্ত্ব পুনরুদ্ধার করেন লিওনার্দো। তিনি দেখান যে, কোনও পাত্রের ভিতর তরলের উচ্চতা পাত্রের আয়তন বা আকারের উপর নির্ভর করে না। পাত্রের আকার বা আয়তন যাই হোক না কেন, পাত্রের মধ্যে রাখা একই তরলের উচ্চতা সমান হবে।\nশবব্যবচ্ছেদ থেকে আহৃত জ্ঞান নির্ভর করে মানুষ ও অন্যান্য প্রাণীর গঠনবৈচিত্রের তুলনামূলক আলোচনাও করেছেন লিওনার্দো দা ভিঞ্চি। এঁকেছেন মানুষের হৃৎপিণ্ড এবং জরায়ুর মধ্যে মানব ভ্রুণের অবস্থানের প্রায় নিখুঁত চিত্র। এঁকেছেন মানুষের মাথার খুলি এবং উড়ন্ত পাখিদের ছবি, যেখানে বিভিন্ন কোণে ও অবস্থানে পাখির ডানার উপর বায়ুর রোধ (resistance) কীভাবে কাজ করে, তা দেখানো হয়েছে। তিনি প্রথম এটাও প্রমাণ করেন যে, পূর্ব ধারণা মতো দুটি নয়, হৃৎপিণ্ডের আছে চারটি কক্ষ আর ভালভ বা কপাটিকাগুলি দিয়ে শুধু এক দিকেই রক্ত যায়। এত সব ধারণা করেও, কিন্তু দেহের মধ্যে রক্তসংবহন প্রক্রিয়া তিনি আবিষ্কার করতে পারেননি। তার জন্যে বিজ্ঞানজগৎকে প্রায় ১৫০ বছর অপেক্ষা করতে হয়। তা আবিষ্কার করেন ব্রিটিশ বিজ্ঞানী উইলিয়ম হার্ভি।\n১৫০০ সালের পর ভিঞ্চি ফ্লোরেন্সে ফিরে আসেন এবং ১৫০৩-এ তাঁর বিশ্ববিখ্যাত চিত্র ‘মোনালিসা’ আঁকতে শুরু করেন। এ জন্যে মোনালিসা নাম্নী এক মহিলা তিন বছর ধরে প্রতি দিন বিকেলে লিওনার্দোর স্টুডিওতে মডেল হিসেবে হাজির হতেন। ১৫০৬-এ মোনালিসার অঙ্কন সমাপ্ত হয়। যে কাজ দেখে নিজেই অবাক হয়ে যান লিওনার্দো। মোনালিসার চিত্রিত অধরের প্রহেলিকাময় হাসির রহস্য ব্যাখ্যায় বিশেষজ্ঞেরা আজও ব্যাপৃত। ফ্লোরেন্সের লুভর মিউজিয়ামে রাখা ছবিটির ঠোটের ওই হাসির অর্থ আজও অধরা। হয়তো স্বয়ং স্রষ্টারও তা অগোচর ছিল।\nমোনালিসা আঁকা শেষ হলে ভিঞ্চি মিলানেই ফিরে যান। সে সময় মিলান ফরাসি শাসকের অধীন ছিল। ১৫১৯ সালে ৭৭ বছর বয়েসে মারা যান লিওনার্দো দা ভিঞ্চি। বিজ্ঞানের ইতিহাসে তাঁর মতো বহুমুখী প্রতিভা বিরল। লিওনার্দো দা ভিঞ্চিকে বলা হয় ‘ইউনিভার্সাল ম্যান’। আক্ষরিক অর্থেই তিনি বিশ্বমানব ছিলেন।\n১. বিমল বসু, বিজ্ঞানে অগ্রপথিক, অঙ্কুর প্রকাশনী, ঢাকা, দ্বিতীয় মুদ্রণ মে ২০১৬, পৃষ্ঠা ৩৭-৪১।\nমাদাম কুরি অবিশ্বাস্য সংগ্রাম ও সাফল্যে উজ্জ্বল রেডিয়ামের আবিষ্কারক বিজ্ঞানী\nপ্রহসন বা ফার্স হচ্ছে সমাজের খারাপ রীতি শোধনার্থে হাস্যরস প্রধান একাঙ্কিকা


অযাহাক্বাল বাত্বিল pdf বই ডাউনলোড - Goonok - Islamic Book Download\nHome পিডিএফ ইসলামিক বই অযাহাক্বাল বাত্বিল pdf বই ডাউনলোড\nঅযাহাক্বাল বাত্বিল pdf বই ডাউনলোড। হক বাতিলের লড়াই চিরন্তন। পরন্ত সকলের দাবী, তারাই হকপন্থী। আর মুশকিলটা সেখানেই। তাছাড়া ফারয়ী বা গৌণ বিষয়ে ইখতিলাফ বা মতভেদ তো থাকবেই। সাহাবাদের মাঝেও ইখতিলাফ ছিল। আর মহান আল্লাহ বলেছেন, অর্থাৎ তোমার প্রতিপালক ইচ্ছা করলে তিনি সকল মানুষকে এক জাতি করতে পারতেন।\nকিন্তু তারা সদা মতভেদ করতেই থাকবে। তবে যাদের প্রতি তোমার প্রতিপালক দয়া করেন তারা নয়, আর এ জন্যেই তিনি তাদেরকে সৃষ্টি করেছেন। (হূদঃ ১১৮-১১৯)।\nকিস্তু সে মতভেদ নিয়ে দ্বন্দ্ব এবং তার সাথে কাদা ছুড়াঁছুড়ি করে দুশমস হাসানো কোন পক্ষের জন্যই সমীচীন নয়। লক্ষ্যণীয় যে, নেতায়-নেতায় দ্বন্দ্ব ও তর্কাতর্কি কম হয় অথবা হয় না বললেই চলে। অনেক সময় বিরোধী দলের নেতার সাথে নিজেদের দলের নেতাকে এক টেবিলে বসে খাওয়া-দাওয়া বা খোশগল্প করতে দেখা যায়।\nপ্রতিটা মানুষকেই আল্লাহ নিজ হাতে সুন্দর রূপ দিয়ে সৃষ্টি করেছেন।\nপক্ষান্তরে দলের অনুসারীদের মাঝে দ্বন্দ্বের ঝড় অতি বেগে তছনছ করে। অনুরূপ দ্বীনের নানা মাযহাবের অনুসারীদের মাঝেও হয়ে থাকে, হতে পারে কারণ, তারা সাধারণ মানুষ এবং তারা তত্ত ও তথ্য সম্বন্ধে অজ্ঞ। কিন্তু কোন উচ্ছ পর্যায়ের আলেমের জন্য তা সাজে না। প্রতিপক্ষকে নানা অপবাদ দিয়ে ছোট করা মানায় না। আভাসে-ইঙ্গিতে ব্যঙ্গ করে লাঞ্চিত করা তারঁ মুখে-কলমে শোভা পায় না।\nসাধারণ যালেম লোকে আগুন লাগালে আলেম-সমাজকে পানি ঢেলে নিভাতে হয়। পানির জায়গায় পেট্রোল ঢালা চলে না। নচেৎ সেই পরিণাম দেখতে হয়, যা মোটেই শুভ নয় এবং যা দুশমনে পছন্দ করে ও দোস্তে অপছন্দ। এই নিয়ে মুফতী সাহেব নিখুত কুরআন হাদিস ও ফিকহাহ এবং ইসলামী জাহানের সর্বজনমান্য আল্লামা পন্ডিত বর্গের মতাদর্শে যুক্তি বিজ্ঞান ও ।\nদর্শনের কষ্টি পাথরে যাচাঁই করে যে বক্তব্য উপস্থাপিত করেছেন, উহাদের মাকড়সার জালের মতো যুক্তি ও প্রমাণকে মহিলাদের ঝাড়দ্বারা জালকে ছিন্ন-ভিন্ন করার মতো কটি কটি করে দিয়েছেন। সত্যিই বলেছেন মুফতী সাহেব। সহীহ হাদীস তাদেঁর কাছে মাকড়সার জাল! জানি না, তারঁ বিজ্ঞান ও দর্শনটা কী? আর সত্যিই তিনি উহাদের মাকড়সার জালের মতো যুক্তি ইত্যাদি।\nনিচে অযাহাক্বাল বাত্বিল pdf বই এর স্ক্রীনশট ও ডাউনলোড লিংক দেওয়া হলোঃ\nPrevious articleশোকার্তের দীর্ঘশ্বাস প্রথম খন্ড pdf বই ডাউনলোড\nNext articleআল উকূবাত pdf বই ডাউনলোড


পোশাক তত্ত্ব বনাম ভূমিকম্প – Women Chapter\nজুন ১০, ২০১৫, ৪:৫০ অপরাহ্ণ\nসুমন্দভাষিণী: খবরে জানলাম, মালয়েশিয়ায় পর্যটকরা পাহাড়ের উপর উঠে নগ্ন হওয়ায় নাকি ভূমিকম্প হয়েছে! সেই দেশের সরকারও এই তত্ত্ব মেনে নিয়ে পাঁচজন পর্যটককে বিচারের সিদ্ধান্ত নিয়েছে। এর আগে এইদেশেই কোনো এক আলেম ফতোয়া দিয়েছিলেন এই বলে যে, মেয়েরা জিন্সের লুঙ্গি (এই বস্ত্রটি আসলে কী, বুঝতে পারিনি) পরে বলেই ভূমিকম্প হয়।\nবাহ, চমৎকার সব যুক্তি। সব দোষ ওই কাপড় খোলার এবং সুন্নত (?) মতোন কাপড় না পরা। কী মুশকিল!\nএই যুগে এসেও আমাদের এসব তত্ত্ববাক্য শুনতে হয়, এবং আবাল জনতার কিছু অংশ তা চোখ বন্ধ করেই বিশ্বাস করে বলেই আমার ধারণা।\nএ নিয়ে অনলাইনে বেশ রসিকতাও চলছে। কেউ কেউ বলছেন, জিন্সের লুঙ্গি পরে মেয়েরা পা ফাঁক করে দাঁড়ালে তাতে মাটিতে কম্পন উঠে, সেই কম্পন একসময় তীব্র আকার নেয় এবং ভূমিকম্পের সৃষ্টি হয়। হা হা হা। যুক্তি বটে!\nআমরা মেয়েরা কী পোশাক পরবো, পেট দেখিয়ে শাড়ি পরবো, নাকি ওড়না কাঁধে ফেলে চলবো, নাকি জিন্স-টি-শার্ট পরবো, সবই নির্ধারণ করে দেবে অন্য কেউ? আর তার জন্য এতোদিন দেওয়া ফতোয়া কোনো কাজে আসেনি, মেয়েরা কিছুতেই মানতে চাইছে না যতোই ধর্মের নামে ভয় দেখানো হোক না কেন, এখন শুরু হয়েছে নতুন ফতোয়া। কার এমন গোবর মস্তিষ্ক থেকে এই ধারণা প্রসূত হলো যে, ভূমিকম্পের কারণ এই পোশাক? এবং সেটা নিউজ হচ্ছে দিব্যি!\nএসব ফতোয়া যারা দিচ্ছে এবং যারা তাদের প্রমোট করছে, সবাইকে ধরে চাবকানো দরকার। ওদেরকে ন্যাংটা করে দেখা দরকার, ভূমিকম্প হয় কীনা!\nআর এইসব ধর্মীয় তত্ত্বদানকারীদেরও এখন পদে পদে বয়কট করা দরকার। প্রয়োজনে কৌশলী হতে হবে। এরা বেশি বাড় বেড়েছে, এদের ডালপালা এখন অনেকদূর পর্যন্ত বিস্তৃত হয়ে গেছে। সেগুলো ছাঁটাই করতে হবে।\nTags: আন্দোলনে নারী, উইমেন চ্যাপ্টার, নারীর পোশাক, পরিবর্তনে নারী, পোশাক তত্ত্ব বনাম ভূমিকম্প, ভূমিকম্পের কারণ, মালয়েশিয়া


ট্রাফিক পুলিশ বক্সের সামনে বোমা রাখার লক্ষ্য ছিল পুলিশ, ধারণা এসপির | প্রথম আলো\nপ্রকাশ: ১৮ মে ২০২১, ২০: ১২\nনারায়ণগঞ্জের সিদ্ধিরগঞ্জের সাইনবোর্ড এলাকায় ট্রাফিক পুলিশ বক্সের সামনে পুলিশকে লক্ষ্য করে বোমা রাখা হয়েছিল বলে ধারণা করা হচ্ছে। ঢাকা-চট্টগ্রাম মহাসড়কের মতো গুরুত্বপূর্ণ জায়গায় নাশকতা সৃষ্টি করতে পারলে আলোচিত হবে—সেই পরিকল্পনা থেকে দুষ্কৃতকারী বা জঙ্গিগোষ্ঠী বোমাটি সেখানে রেখে থাকতে পারে। ওই দুষ্কৃতকারী বা জঙ্গিগোষ্ঠীকে শনাক্ত ও গ্রেপ্তারের চেষ্টা চলছে বলে জানিয়েছেন নারায়ণগঞ্জ জেলা পুলিশ সুপার জায়েদুল আলম।\nএদিকে পুলিশ বক্সের সামনে থেকে বোমা উদ্ধারের পর সেটি নিষ্ক্রিয় করার ঘটনায় আজ মঙ্গলবার সন্ধ্যা পর্যন্ত থানায় কোনো মামলা হয়নি। সন্ধ্যা সাড়ে ছয়টায় সিদ্ধিরগঞ্জ থানার ভারপ্রাপ্ত কর্মকর্তা (ওসি) মশিউর রহমান প্রথম আলোকে বলেন, বোমা উদ্ধার ও নিষ্ক্রিয় করার ঘটনায় এখন পর্যন্ত কোনো মামলা হয়নি। তবে মামলা দায়েরের প্রস্তুতি চলছে।\nজেলা পুলিশ সুপার জায়েদুল আলম প্রথম আলোকে বলেন, কে বা কারা কী উদ্দেশ্যে সেখানে রিমোট কন্ট্রোলচালিত শক্তিশালী বোমাটি রেখেছিল, তা এখনো নিশ্চিত হওয়া যায়নি। তবে রহস্য উদ্‌ঘাটনের চেষ্টা চলছে। ওই ঘটনায় পুলিশ বাদী হয়ে সিদ্ধিরগঞ্জ থানায় সন্ত্রাস দমন আইনে অজ্ঞাতনামা আসামিদের বিরুদ্ধে মামলা দায়ের করবে।\nতদন্তের অগ্রগতির বিষয়ে এসপি বলেন, ইতিমধ্যে মহাসড়কের আশপাশের সিসি ক্যামেরার কিছু ভিডিও ফুটেজ সংগ্রহ করা হয়েছে। সেগুলো বিশ্লেষণ করে দেখা হচ্ছে। তিনি বলেন, ডিএমপির বম্ব ডিসপোজাল ইউনিটও ভিডিও ফুটেজ সংগ্রহ করেছে, তারাও বিষয়টি পর্যালোচনা করছে। জেলা পুলিশসহ বিভিন্ন সংস্থা এ ঘটনায় কাজ করছে।\nসরেজমিনে দেখা গেছে, আট লেন ঢাকা-চট্টগ্রাম মহাসড়কের সিদ্ধিরগঞ্জের সাইনবোর্ড এলাকায় বাস-বের অংশে (গাড়ি থামার সড়ক) দুটি ট্রাফিক পুলিশ বক্স রয়েছে। একটি ট্রাফিক পুলিশের পরিদর্শকের এবং অপরটি ট্রাফিক সার্জেন্ট ও ট্রাফিক পুলিশের সদস্যদের বসার জন্য। সোমবার বিকেলে ট্রাফিক পুলিশের সার্জেন্টদের বসার জন্য পুলিশ বক্সের সামনে প্লাস্টিকের ব্যাগে বোমাটি রাখা ছিল।\nআট লেন মহাসড়কের অংশের ঢাকা ও চট্টগ্রামমুখী খুঁটিতে দুই দিকে দুটি সিসি ক্যামেরা লাগানো দেখা গেছে। তবে যে অংশে বোমা পাওয়া গেছে, সেই অংশে কোনো ক্যামেরা লাগানো নেই। ফলে কে বা কারা সেখানে বোমাটি নিয়ে রেখেছে, তা নিশ্চিত হতে পারেনি পুলিশ। মঙ্গলবারও প্রতিদিনের মতো সেখানে গাড়ি থামছে, পথচারীসহ বিভিন্ন যাত্রী ওই সড়ক দিয়ে বিভিন্ন গন্তব্যে যাতায়াত করছে।\nট্রাফিক পুলিশ বক্সের সঙ্গে শ্যামলী পরিবহনের কাউন্টার। সেখানকার ব্যবস্থাপক মো. রাসেল বলেন, লকডাউনের কারণে গণপরিবহন বন্ধ আছে। তিনি প্রতিদিন একবার এসে অফিস খুলে নতুন কোনো নির্দেশনা আছে কি না, সেটি অনলাইনে চেক করে দেখেন। সন্ধ্যার কিছু আগে তিনি এসে দেখেন, ওই এলাকা ঘিরে রেখেছে পুলিশ। পরে বম্ব ডিসপোজাল ইউনিট এসে বোমাটি বিস্ফোরণ ঘটিয়ে নিষ্ক্রিয় করে। যখন বোমাটি বিস্ফোরণ ঘটানো হয়, তখন থেকেই ভয় পেয়ে গেছেন। এখনো ভয় করছে।\nস্থানীয় শরবত বিক্রেতা আলম মিয়া বলেন, ‘পুলিশ বক্স যখন ঘিরে রাখে, তখনই ভেবেছি সেখানে কিছু একটা হয়েছে। কিন্তু বোমা বিস্ফোরণের পর বুঝতে পারি, সেখানে শক্তিশালী বোমা রাখা হয়েছিল। বোমাটি বিস্ফোরিত হয়ে পুলিশসহ অনেকের প্রাণহানি হতে পারত।’\nট্রাফিক পুলিশের সার্জেন্ট মো. আসিফ হোসেন প্রথম আলোকে বলেন, সেখানে দায়িত্ব পালনকালে বেলা সাড়ে তিনটার দিকে এক ব্যক্তি প্লাস্টিকের ব্যাগ পড়ে থাকার বিষয়টি জানান। তিনি কাছে গিয়ে দেখতে পান, ব্যাগের ওপর একটি ঝুটের কাপড় রাখা। ব্যাগের ওপর থেকে কাপড় সরাতেই সেখানে দেখতে পান, ম্যাচ লাইটারে গ্যাস ভরার মতো কয়েকটি বোতলের সঙ্গে স্কচটেপ মোড়ানো এবং তার প্যাঁচানো। তিনি বোমাসদৃশ বস্তু দেখতে পেয়ে ট্রাফিক বক্সের ভেতর থেকে সবাইকে সরিয়ে দেন এবং বিষয়টি পুলিশ কন্ট্রোল রুমকে জানান।\nসোমবার বিকেলে ঢাকা-চট্টগ্রাম মহাসড়কের সিদ্ধিরগঞ্জের সাইনবোর্ড এলাকায় ট্রাফিক পুলিশ বক্সের সামনে থেকে প্লাস্টিকের ব্যাগের ভেতর বোমাসদৃশ বস্তু দেখে মহাসড়কের ওই অংশ ঘিরে রাখে পুলিশ। খবর পেয়ে ডিএমপির বম্ব ডিসপোজাল ইউনিট এসে বস্তুটিকে রিমোট কন্ট্রোলচালিত বোমা বলে নিশ্চিত করে। পরে রোবট দিয়ে নিয়ন্ত্রিত বিস্ফোরণ ঘটিয়ে বোমাটিকে নিষ্ক্রিয় করা হয়। পুলিশ জানিয়েছে, বোমাটি বিস্ফোরণের সময় ৩০ মিটারের ভেতরে কোনো স্থাপনা বা মানুষ থাকলে ব্যাপক ক্ষয়ক্ষতি ও প্রাণহানি ঘটতে পারত।


বাড়িতে বাসন মাজছেন শুভশ্রী, রাজ চক্রবর্তী ঘুরিয়ে দেখালেন তার নিজের বাড়ি, তু-মু’ল ভাইরাল ভিডিও! – EiKolkata\nপ্রথম পাতা /নিউজ/বাড়িতে বাসন মাজছেন শুভশ্রী, রাজ চক্রবর্তী ঘুরিয়ে দেখালেন তার নিজের বাড়ি, তু-মু’ল ভাইরাল ভিডিও!\nনিজস্ব প্রতিবেদন :- সদ্য বিধায়ক পদ হিসেবে নির্বাচিত হওয়া রাজ চক্রবর্তী ঘুরিয়ে দেখালেন তার বাড়ির ভিতরের অন্দরমহল ।এবং তাঁরা নিজেদের মধ্যে বাড়ির সমস্ত কাজকে ভাগাভাগি করে নিয়েছে । কারণ যে মুহূর্তে ল-কডা-উন চলছে সেই সময় বাইরে কাউকে বাড়ির ভিতর প্রবেশ না করানোই ভালো ।তাই বাড়ির সমস্ত কাজের মানুষদেরকে আপাতত ছুটি দিয়েছেন তারা ।কিন্তু বাড়ির সমস্ত যে সমস্ত যাবতীয় কাজ গুলো থেকে থাকে সেগু-লির সবাই নিজেদের মধ্যে ভাগাভাগি করে করে নিচ্ছেন ।শুভশ্রীর ভেজে কি পড়লো? জানেন কি ? না জানেন জানাবো আজকের এই প্রতিবেদনে,\nবর্ধমানের প্রত্যন্ত গ্রাম থেকে নিয়ে স্বপ্ন পূরণের জন্য পাড়ি দেয় কলকাতাতে শুভশ্রী । চলে ল-ড়াই-সং-গ্রাম । অবশেষে ‘পরান যায় জলিয়া রে’ ছবির মাধ্যমে তিনি নিজেকে আ-ত্মপ্রকাশ করেন । এবং তারপর একের পর এক দুর্দান্ত হি-ট ছবিতে অভিনয় করে রীতিমতো জনপ্রিয়তার তুঙ্গে পৌঁছে যায় অভিনেত্রী । মাঝেমধ্যে বর্ধমানের বাড়িতে দেখা যায় তাকে । কিন্তু বেশিরভাগ সময় তিনি কলকাতায় থাকেন।\nসম্প্রতি একটি ভিডিও ভাইরাল হয়েছে সেখানে দেখা যাচ্ছে যে বাড়ির সমস্ত কাজের লোকদের ছুটি দিয়ে দিয়েছে রাজ চক্রবর্তী । এবং বাড়ির সকলের মধ্যে কাজ ভাগ করে দিয়েছেন তিনি অর্থাৎ প্রত্যেকেই নির্দিষ্ট কাজ রয়েছে এবং তারা প্রত্যেকে তাদের কাজের প্রতি দায়িত্বশীল রয়েছে । তেমনি চিত্র ফুটে উঠেছে সেই ভিডিওতে। কিন্তু হঠাৎ কেন এরকম ধরনের সিদ্ধান্ত নিলেন জানাবো আপনাদের এই প্রতিবেদনের মাধ্যমে। আসলে ব্যাপারটা একটু অন্যরকম এই ভিডিওটি সেই সময়কার ভিডিও যখন দেশে ম-হামা-রী প্র-কোপ ব্যা-পক পরিমাণে চলছে ।\nদেশজুড়ে চলছে লকডাউন । প্রত্যেককে অনুরোধ করা হচ্ছিল তারা যেন বাড়ির মধ্যে হোম আ-ইসো-লেশন এর থেকে থাকেন । তাই রাজ চক্রবর্তী এই সিদ্ধান্ত নিয়েছিলেন যে তিনি তার কাজের লোকদেরকে এই মুহূর্তে ছুটি দেবেন । যাতে তারাও হোম আ-ইসো-লেশন এ থাকতে পারে । তাই সবাই মিলে একসাথে ঘরের কাজ ভাগ করে নিয়েছিলেন । ভিডিওতে দেখা যাচ্ছে শুভশ্রী রান্না করছিলেন তার মা অর্থাৎ রাজ চক্রবর্তীর মা ঘরে গোচাচ্ছিলেন ছিলেন এবং অন্য একজন বাসন মাজছিলেন । অভিনেত্রী হলেও কাজে দিক থেকে কোনরকম খামতি রাখেননি তিনি । যদিও ভিডিওটি আগের বছরের পুরনো।


আঁধারঘোনার এ কেমন সড়ক?\nহোমকালারমার ছড়াআঁধারঘোনার এ কেমন সড়ক?\nনিজস্ব প্রতিবেদক।। কালারমার ছড়ার আঁধারঘোনা পশ্চিমপাড়া সড়কের বেহাল অবস্থা সৃষ্টি হয়েছে। এলাকার প্রায় ৫ হাজার মানুষ সড়কটি ব্যবহার করলেও এখন এটিই তাদের দুর্ভোগের কারণ হয়ে দাঁড়িয়েছে। এ অবস্থায় সড়কের মধ্যভাগে গাছের গুঁড়ি ফেলে সড়কটি বন্ধ করে দিয়েছে স্থানীয়রা।\nস্থানীয় একাধিক সূত্র জানিয়েছেন- ইউনিয়নের অন্যঅনেক সড়কে উন্নয়ন কাজ হলেও এ সড়কটি কাচা রয়ে গেছে। গতকাল (১৩ মে) সকালে সামান্য বৃষ্টিতে চলাচলের অনুপযোগী হয়ে পড়ে সড়কটি। সড়কের বিভিন্ন স্থানে হাটুপানি জমে নোংরা পরিবেশ সৃষ্টি হওয়ায় এ সড়ক ধরে চলাচল করতে বেশ অসুবিধায় পড়েছে এলাকাবাসী।\nএদিকে এমনিতে বৃষ্টিতে সড়কের বেহাল অবস্থা হয়ে পড়েছে, তার উপরে এ সড়ক দিয়ে গাড়ি চলাচল করার কারণে অবস্থা আরও নাজুক হয়ে পড়ে বলে জানান তারা।\nএ অবস্থায় সড়কটি আরও ক্ষতিগ্রস্ত হওয়া থেকে বাঁচানোর লক্ষ্যে যান চলাচল বন্ধ করতে সড়কের উপর গাছের গুঁড়ি ফেলে ব্যারিকেট সৃষ্টি করে রেখেছে এলাকার লোকজন।\nস্থানীয় বাসিন্দা নাজমুল হোসেন জানান- "গত কয়েক বছর ধরে আমরা সড়কটি নিয়ে কষ্ট পাচ্ছি, এখানে কোটি টাকাও খরচ করতে হবে না, অন্ততঃ বালি দিয়ে রাস্তাটা মেরামত করে ছোট একটা কালভার্ট করে দিলে লোকজনকে এক ফুট পানির ভেতর চলাচল করতে হতো না।"\nস্থানীয় বাসিন্দারা জানান- জনপ্রতিনিধিদের বার বার বলা হয়েছে সড়কটি সংস্কার করার জন্য, তারা শান্তনামূলক ভাবে সড়কটি দেখে গেলেও কাজের কাজ কিছুই হয়নি। সড়ক সংস্কারের প্রয়োজনীয়তার বিষয়টি আলহাজ্ব আশেক উল্লাহ রফিক এমপিকে লোকজনের মাধ্যমে জানানোর পরেও সড়কটি সংস্কারের কোনো উদ্যোগ নেওয়া হয়নি বলে দাবি করেন তারা। যার ফলে একটু বৃষ্টিতেই এমন দুর্ভোগে পড়তে হচ্ছে গ্রামের প্রায় ৫ হাজার মানুষকে।\nএদিকে আসছে বর্ষায় এ সড়ক নিয়ে এলাকার লোকজনের দুঃখের অন্ত থাকবে না বলেও মন্তব্য করেন ওই এলাকার লোকজন।


খাগড়াছড়ি তে একমাত্র নারী স্বেচ্ছাসেবী যোদ্ধা – Daily HerNet News\nকরোনার মহামারীতে নিরলস সেবা দিয়ে যাচ্ছে পানছড়ির তিন স্বেচ্ছাসেবী মেডিকেল টেকনোলজিস্ট। নিজের জীবনের মায়া ত্যাগ করে স্বেচ্ছাশ্রমে তাদের সাহসী ভুমিকাকে স্বাগত জানিয়েছে পানছড়ির সর্বস্তরের জনগণ। জানা যায়, মো. ফারুক হোসেন সবুজ, মো. আব্দুছ সাত্তার ও এক মাত্র নারী “ফারজানা ইয়াসমিন সুমি” পিতা মোঃ বেলাল হোসেন স্বেচ্ছাশ্রমে এগিয়ে এসেছে মানব সেবায়। করোনার নমুনা সংগ্রহ করার মতো ঝুকিপূর্ণ কাজে নিজেকে বিলিয়ে দিতে পেরে সে আত্মতৃপ্তি পাচ্ছেন বলে জানালেন।\nবর্তমানে স্বেচ্ছাসেবী “ফারজানা ইয়াসমিন সুমি” নিত্য ছুটছে করোনার নমুনা সংগ্রহের কাজে। এ কাজে সুযোগ করে দেয়ায় সে কৃতজ্ঞতা জানালেন খাগড়াছড়ির সিভিল সার্জন ডা. নুপুর কান্তি দাশ ও পানছড়ি উপজেলা স্বাস্থ্য ও পরিবার পরিকল্পনা কর্মকর্তা ডা. অনুতোষ চাকমার প্রতি। পানছড়ি স্বাস্থ্য কমপ্লেক্সের মেডিক্যাল টেকনোলজিস্ট (ল্যাবরেটরি) সলিট চাকমা’র হাত ধরেই নমুনা সংগ্রহ করার পদ্ধতি রপ্ত করেছে সে।\nপানছড়ি স্বাস্থ্য ও পরিবার পরিকল্পনা কর্মকর্তা জানান, বিগত প্রায় তিন মাস ধরে সে স্বেচ্ছাসেবী মেডিকেল টেকনোলজিস্ট হিসেবে সুনামের সহিত কাজ করে আসছে। তার কাজের প্রতি আগ্রহ ও বৈরী আবহাওয়া উপেক্ষা করে স্বেচ্ছাশ্রমে ছুটে আসাটা নজরকাড়া।\nখাগড়াছড়ি জেলা সিভিল সার্জন নুপুর কান্তি দাশ বলেন, জেলার বিভিন্ন উপজেলায় স্বেচ্ছাসেবী মেডিকেল টেকনোলজিস্ট হিসেবে যারা কাজ করছে আমরা তাদের একটা তালিকা পাঠিয়েছি। সরকার যদি কখনো স্বেচ্ছাসেবী মেডিকেল টেকনোলজিস্টদের নিয়োগ দেয় তখন তারা অগ্রাধিকার পাবে।


দৈনিক আধুনিক বাংলা আজ বসবে পদ্মা সেতুর ৩৮তম স্প্যান | দৈনিক আধুনিক বাংলা\nশনিবার, ২১ নভেম্বর ২০২০ 29 Views\nআজ শনিবার (২১ নভেম্বর) মুন্সীগঞ্জের মাওয়া প্রান্তে পদ্মাসেতুর ১ ও ২ নম্বর পিলারে সেতুর ৩৮ তম স্প্যান ‘ওয়ান-এ’ বসানো হবে। এতে দৃশ্যমান হবে সেতুর ৫ হাজার ৭ মিটার অংশ।\nতবে কোনো বৈরী আবহাওয়াসহ অন্য কোন জটিলতা দেখা দিলে একদিন পিছিয়ে ২২ নভেম্বর (রোববার) সকালে স্প্যানটি বসানো হবে। আবহাওয়া অনুকূলে থাকলে ও কারিগরি সমস্যা দেখা না দিলে শনিবার স্পেনটি বসানো হবে। পদ্মা সেতুর নির্বাহী প্রকৌশলী (মূল সেতু) দেওয়ান মো. আব্দুল কাদের এসব তথ্য নিশ্চিত করেছেন।\nতিনি জানান, স্প্যানটি ১৬ ই নভেম্বর বসানোর পূর্ব সিডিউল ছিল৷ তবে নির্ধারিত দু’টি পিলার একটি ডাঙায় (স্থলে) ও অপরটি নদীতে থাকায় ড্রেজিং করে পিয়ার দুটির মাঝের স্থানটি স্প্যানবাহী ভাসমান ক্রেনের চলাচলের উপযোগী করতে হয়। এরপর কারিগরি অন্যান্য খুঁটিনাটি যন্ত্রাংশ প্রস্তুত করতে আরো কয়েকদিন সময় লেগে যায়। তবে এখন স্প্যানটি বাসানোর জন্য প্রস্তুত রয়েছে।\nতিনি আরো জানান, শনিবার সকাল ৯টার দিকে মুন্সীগঞ্জের মাওয়া কুমারভোগ কনস্ট্রাকশন ইয়ার্ড থেকে ভাসমান ক্রেন ‘তিয়াইন-ই’- ১৫০মিটার দৈর্ঘ্যের ৩৮তম স্প্যানটি নিয়ে নির্ধারিত পিলারের উদ্দেশ্যে রওনা হবে। কারিগরি সমস্যা দেখা না দিলে এবং আবহাওয়া অনুকূলে থাকলে এদিনই স্প্যানটি বসিয়ে দেওয়া হবে। ৩৮তম স্প্যানটি বসানো হলে চলতি মাসে মোট ৩টি স্প্যান বসানো সম্ভব হবে।\nএ মাসেই ১০ ও ১১নং পিয়ারে ৩৯তম স্প্যান ‘২-ডি’ বসানোর পরিকল্পনা রয়েছে। আর ডিসেম্বর মাসে ১১ ও ১২ নং পিলারে ৪০তম স্প্যান ‘২-ই’ ও ১২ ও ১৩ নম্বর পিয়ারে ৪১তম স্প্যান স্প্যান ‘২-এফ’ বসানোর পরিকল্পনা রয়েছে।\n২০১৪ সালের ডিসেম্বরে পদ্মা সেতুর নির্মাণকাজ শুরু হয়। ২০১৭ সালের ৩০ সেপ্টেম্বর ৩৭ ও ৩৮ নম্বর খুঁটিতে প্রথম স্প্যান বসানোর মধ্য দিয়ে দৃশ্যমান হয় পদ্মা সেতু। এরপর একে একে বসানো হলো ৩৭টি স্প্যান। এতে দৃশ্যমান হয়েছে সেতুর ৫হাজার ৫শ ৫০মিটার অংশ।\n৪২টি পিলারে ১৫০ মিটার দৈর্ঘ্যের ৪১টি স্প্যান বসিয়ে ৬ দশমিক ১৫ কিলোমিটার দীর্ঘ পদ্মা সেতু নির্মাণ করা হবে।\nপাখির বাসা ভাড়া বাবদ ৩ লাখ করে টাকা পাচ্ছেন ৫ বাগান মালিক\nকান্নার শব্দে ক্ষিপ্ত হয়ে ২৯ দিনের সন্তানকে আছাড়!\nআমরা ৫জির জন্য পুরোই প্রস্তুত : টেলিযোগাযোগ মন্ত্রী\nসম্পর্কের অবনতি ঘটলেই ধর্ষণের অভিযোগ, হয়রানির শিকার পুরুষরা (506 Views)\nবাঙালি নারী পুরুষের সাথে প্রতিযোগিতা করে পুরুষের ঘাড়ে বসেই (359 Views)


কৌশলে এগিয়ে বিএনপি আড়ানী পৌর নির্বাচনে! - DeshBanglaKhobor24\nHome / সারাদেশ / কৌশলে এগিয়ে বিএনপি আড়ানী পৌর নির্বাচনে!\nসাজ্জাদ মাহমুদ সুইট, বাঘা প্রতিনিধি, রাজশাহীঃ রাজশাহীর বাঘা উপজেলার আড়ানী পৌরসভায় আগামী ১৬ জানুয়ারী অনুষ্ঠিত হবে নির্বাচন। উক্ত নির্বাচনের দিন ঘনিয়ে আসায় জমে উঠেছে নির্বাচনী প্রচারোনা। বড় দুই দল আ’লীগ শহীদুজ্জামান শাহীদ (নৌকা) ও বিএনপি’র তোজাম্মেল হোক (ধানের শীষ) একক প্রার্থী ছাড়াও স্বতন্ত্র মেয়র প্রার্থী বর্তমান মেয়র মুক্তার আলী( নারিকেল গাছ) হিসেবে নির্বাচনে অংশ গ্রহন করছেন ।আসন্ন নির্বাচনে প্রচার প্রচারণার প্রতিযোগিতা চালাচ্ছেন আওয়ামী লীগের দুই প্রার্থী,একে অপরের ভুল ত্রুটিগুলো প্রচারকরছেন সমান ভাবে। এতে করে পৌর এলাকায় আতঙ্ক বিরাজ করছে। সুষ্ঠু নিরপেক্ষ নির্বাচন নিয়েও সংশয়ে আছেন এলাকাবাসী।\nঅপর দিকে বিএনপি'র একক প্রার্থী তোজাম্মেল হোক নিভু নিভু প্রদীপের মত প্রথম থেকে প্রচারণা চালাচ্ছেন।এমনকি জেলা, উপজেলার নেতারাও নামছিলেন না ধানের শীষ প্রতীকের প্রচারণায়। তোজাম্মেল হোক দুই এক জন কর্মী-সমর্থকদের নিয়ে ভোটারদের বাড়ি বাড়ি গিয়ে ভোট প্রার্থনা করছেন ও নির্বাচনী ইশতেহার পৌঁছে দিচ্ছেন ভোটারদের কাছে। তার এমন প্রচারণা দেখে নৌকার প্রার্থী শহীদুজ্জামান শাহীদসহ নেতা কর্মীরা প্রতিদ্বন্দ্বী হিসেবে নারিকেল গাছ প্রতীকের স্বতন্ত্র প্রার্থী মুক্তার কে ভাবছেন।\nএদিকে মুক্তার আলী ধানের শীষ প্রতীকের তোজাম্মেল কে প্রতিদ্বন্দী মনে করছেন। তিনি তার বক্তব্যে এ কথা প্রকাশ করেন।বিএনপির অভিজ্ঞ এই প্রার্থী তখনি নড়ে চড়ে বসেছেন। খুব সচেতনতার সাথে রাজশাহী জেলা বি এন পির আহবায়ক আবু সাঈদ চাঁদ পৌর এলাকার বাহির দিয়ে ঘুড়ে ফিরে যাচ্ছেন। জেলা,উপজেলার নেতৃবৃন্দ ভোট প্রার্থনার পাশাপাশি নির্বাচনী ইশতেহার পৌঁছাচ্ছেন বাড়ি বাড়ি।\nপৌরসভার সাধারণ বেশকিছু ভোটার থেকে জানা যায়, বুদ্ধিতে শুধু নই ভোটেও এগিয়ে থাকবে তোজাম্মেল হক। শাহীদ ও মুক্তারের প্রতিযোগিতার মধ্যে দিয়ে ধানের শীষ বিজয়ী হবে।এমন টা আভাস তারা পাচ্ছেন। তবে তাদের ধারনা আওয়ামীলীগের নেতা কর্মীরা মুক্তার কে ভোট দিলে বা কাজ করলে মুক্তার বিজয়ী হবে। তাঁরা এ-ও বলেন শাহীদ মানুষ হিসাবে ভালো কিন্তু ভোটের মাঠে নতুন তাই অবস্থা ভালো না।\nতাঁরা আরো বলেন, দীর্ঘদিনের সমস্যা রেললাইনের এপার আর ওপার। আমরা ছোট থেকে দেখছি। এপারে ভোট বেশি। এপারে ধানের শীষ এর ভোট ও ভালোই আছে। আর ধানের শীষের কিছু লোক ভাগ হয়ে আওয়ামী লীগের দুই প্রার্থীর সাথে আছে, কিন্তু সময় মত ভোট দিবেনা। ভোট তারা তোজাম্মেল কেই দিবে। নিজেদের মধ্যে প্রতিদ্বন্দিতা করাতে ধানের শীষ পাশ এই অবস্থা হবে।\nকৌশলে এগিয়ে বিএনপি আড়ানী পৌর নির্বাচনে! Reviewed by DeshBanglaKhobor on January 14, 2021 Rating: 5


ঘূর্ণিঝড়ের নামকরণের সবিশেষ ও সাম্প্রতিক 'উম-পুন' ঝড় সম্পর্কে একটি বিশেষ পোষ্ট - Jubo Darpan\nকয়েক বছর আগে তৈরি হওয়া ঝড়ের তালিকার এটাই শেষ ঝড়।\n‘আম্ফান’ (‘UM-PUN’)-এর আগে যে ঘূর্ণিঝড়টির সম্মুখীন হয়েছি আম’রা, সেটির নাম ‘ফণী’। এই ঝড়ের নাম দিয়েছিল বাংলাদেশ, যার অর্থ হল সাপ। কী’ভাবে নামকরণ করা হয় এই ঘূর্ণিঝড়গু’লির? আম্ফান (‘UM-PUN’)-র পরবর্তী ঝড়গু’লির নাম কী’? আসুন জেনে নেওয়া যাক এই সব খুঁটিনাটি প্রশ্নের উত্তর। বিশ্বজুড়ে প্রতিটি সমুদ্র অববাহিকায় যে ঘূর্ণিঝড়গু’লি তৈরি হয়, আঞ্চলিক ভাবে বিশেষায়িত আবহাওয়া কেন্দ্র এবং ক্রান্তীয় ঘূর্ণিঝড়ের সতর্কতা কেন্দ্রগু’লির দ্বারা সেগু’লির নামকরণ করা হয়।\nওয়ার্ল্ড মেটিরিওলজিকাল অর্গানাইজেশন, ইউনাইটেড নেশন্স ইকোনমিক অ্যান্ড সোশ্যাল কমিশন ফর এশিয়া এবং প্রশান্ত মহাসাগর বা ডব্লিউএমও ইস্কাপের তালিকাভূক্ত দেশগু’লি বিভিন্ন ঝড়ের নাম প্রস্তাব করে। এই তালিকায় রয়েছে ভা’রত, বাংলাদেশ, মায়ানমা’র, পা’কিস্তান, মালদ্বীপ, ওমান, শ্রীলঙ্কা এবং থাইল্যান্ডের নাম। এই অঞ্চলে উদ্ভুত ঘূর্ণিঝড়ের নামকরণ করে এই দেশগু’লিই।\n২০১৮ সালে তালিকায় আরও পাঁচটি দেশকে যু’ক্ত করা হয়েছে। এই পাঁচটি দেশ হল ই’রান, কাতার, সৌদি আরব, সংযু’ক্ত আরব আমিরশাহী আর ইয়েমেন। এপ্রিলে প্রকাশিত নতুন তালিকায় ঘূর্ণিঝড়ের ১৬৯টি নাম রয়েছে। তালিকার ১৩টি দেশের থেকে ১৩টি প্রস্তাবিত নাম রয়েছে এখানে।\nপ্রেস ইনফরমেশন ব্যুরোর প্রকাশিত তথ্য অনুযায়ী আম্ফানেরর পরবর্তী ঘূর্ণিঝড়গু’লির নাম হল, নিসর্গ (বাংলাদেশের প্রস্তাবিত), গতি (ভা’রতের প্রস্তাবিত), নিভা’র (ই’রানের প্রস্তাবিত), বুরেভি (মালদ্বীপ প্রস্তাবিত), তৌকতাই (মায়ানমা’রের প্রস্তাবিত নাম) এবং ইয়াস (ওমান প্রস্তাবিত)।\nভারতের দেওয়া ১৩টি নাম – গতি, তেজ, মুরাসু, আগ, ব্যোম, ঝড়, প্রবাহ, নীর, প্রভঞ্জন, ঘূর্ণি, অম্বুদ, জলধি এবং বেগ।\nঝড়ের নাম বেছে নেওয়ার ক্ষেত্রে ‘প্রেস ইনফরমেশন ব্যুরো’র কতগু’লি নির্দিষ্ট শর্ত মেনে চলা হয়। শর্তগু’লি হল-\n১) ঝড়ের নামটি কোনও রকম লি’ঙ্গ, রাজনীতি, ধ’র্ম এবং সংস্কৃতি নিরপেক্ষ হওয়া চাই।\n২) ঝড়ের নামটি যেন কোনও ভাবেই কোনও অনুভূতিতে আ’ঘাত না করে।\n(৩) নামগুলি যেন অভব্য, নির্মম বা অবমাননাকর না হয় ।\n(৪) নামগুলি যেন ছোট হয় এবং সহজে উচ্চারণ করা যায় ।\n(৫) নামগুলির ইংরেজি বানান যেন হয় সর্বাধিক ৮টি অক্ষরবিশিষ্ট ।\n‘উম-পুন’ নামকরণ করল কে? এই শব্দের মানেই বা কী?\nভারত, বাংলাদেশ, মায়ানমার, পাকিস্তান, মালদ্বীপ, ওমান, শ্রীলঙ্কা, থাইল্যান্ড – ২০০৪ সালে এই ৮টি দেশ প্রত্যেকে ৮টি করে নাম দেয়। নামকরণ হয়েছিল মোট ৬৪টি ঘূর্ণিঝড়ের। সেই তালিকার সর্বশেষ নাম ‘উম-পুন’। নামটি দিয়েছিল থাইল্যান্ড। ‘উম-পুন’ মানে আকাশ। ১৬ বছর পর সেই ঘূর্ণিঝড় এখন কয়েক কোটি মানুষের ত্রাসের কারণ।\nআবহবিদরা জানাচ্ছেন, সাধারণ মানুষের সুবিধার জন্য ঘূর্ণিঝড়ের নামকরণের সূত্রপাত হয়। ঘূর্ণিঝড়ের নাম থাকলে সাধারণ মানুষ ও সংবাদমাধ্যম তাকে চিহ্নিত করতে সুবিধা হয়। তাছাড়া কখনো একসঙ্গে একাধিক ঘূর্ণিঝড়ের সৃষ্টি হতে পারে। তখনও নামকরণের ফলে ঝড়কে চিহ্নিত করতে সুবিধা হয়। গোটা বিশ্বে ১১টি সংস্থা ঝড়ের নামকরণ করে থাকে। কোনও মহাসাগর সংলগ্ন দেশগুলিকে নিয়ে তৈরি একটি সংগঠন এর নামকরণ করে।\nসাম্প্রতিক কালে পশ্চিমবঙ্গে ঘূর্ণিঝড় ‘উম-পুন’-এর বিধ্বংসী থাবার কিছু ছবি…\nতথ্যসূত্র : Khobor -24.Com ও সামাজিক যোগাযোগের মাধ্যম থেকে সংগৃহীত ।


পায়ের রগে বা পেশিতে হঠাৎ টান ধরলে সাথে সাথে যা করবেন! - Darknews24.com\nপায়ের রগে বা পেশিতে হঠাৎ টান ধরলে সাথে সাথে যা করবেন!\nMarch 31, 2016\tHealth Tips 13,879 Views\nB1 B5 B6। ক্যালসিয়াম দ্রুত পটাশিয়াম পানিশূন্যতা পায়ের রগে পেশিতে পেশীর টানমুক্ত ভিটামিন মাংসপেশি বা স্নায়ুতে আঘাত ম্যাগনেসিয়ামযুক্ত রক্তে পটাসিয়াম সাথে সাথে যা করবেন! হঠাৎ টান ধরলে\t2016-03-31\nPrevious ফোনে কে কি কথা বলছে অন্যের সাথে! তা শুনুন আপনার ফোনে !\nNext সারা বিশ্বের নজর বাংলাদেশের সমুদ্রে! কিন্তু কেন! জেনে নিন!


ভোটে জয়ী খসরু, নায়িকা ববিসহ মোট ১৯ জন SylheterDak.com.bd\nপ্রকাশিত হয়েছে: ২৯-০৭-২০১৯ ইং ০২:১৫:৫৫ | সংবাদটি ২৫৯ বার পঠিত\nবিনোদন ডেস্ক : উৎসব মুখর পরিবেশের মধ্যে দিয়ে শেষ হয় বাংলাদেশ চলচ্চিত্র প্রযোজক পরিবেশক সমিতির কার্যনির্বাহী পরিষদ নির্বাচন ২০১৯-২১। এতে সর্বোচ্চ ভোট পেয়ে নির্বাচিত হয়েছেন প্রযোজক নেতা খোরশেদ আলম খসরু। এই নির্বাচনে পাশ করেছেন নায়িকা ববি সহ মোট ১৯ জন।\nগত শনিবার সকাল ১০টা থেকে এফডিসিতে শুরু হয় নির্বাচন, শেষ হয় বিকেল ৪টায়। কার্যনির্বাহী পরিষদের ১৯টি পদে নির্বাচন করছেন ৪১ প্রার্থী, সমিতির মোট ভোটার ১৪০ জন। এর মধ্যে ভোট প্রদান করেন ১৩০ জন ভোটার।\nগত শনিবার সন্ধ্যা ৭টায় বাণিজ্য মন্ত্রণালয়ের উপ-সচিব ও প্রধান নির্বাচন কমিশনার মিরাজুল ইসলাম উকিল মাইকে ১৯জন বিজয়ী নির্বাহী সদস্যের নাম ঘোষণা করেন। এর মধ্যে সর্বোচ্চ ১২১ ভোটে বিজয়ী হন খোরশেদ আলম খসরু। এরপর সামসুল আলম ১১৭, ইস্পাহানী আরিফ জাহান ১১৩, কামাল মো. কিবরিয়া লিপু ১১০, মেহেদী সিদ্দিকী মনির ১০৬, হিমেল ১০৩, রশিদুল আমীন হলি ১০০, জাহিদ হোসেন ৯৮, এ জে রানা ৯৬, মোহাম্মদ হোসেন ৯৫, ইয়ামীন হক ববি ৮৬, কামাল হাসান ৮১, অপূর্ব রায় ৮০, নাদির খান ৭৯, শহিদুল আলম সাচ্চু ৭৬, ইলা জাহান নদী ৭৩, ইকবাল ৭২, ড্যানি সিডাক ৭০, আলিমুল্লাহ খোকন ৬৫ ভোট পান। এই ১৯ জনের মধ্যে ১০ জনকে আবার ভোটের মাধ্যমে নির্বাচিত করে এবারের মূল কমিটি গঠন করা হবে।\nশনিবার সকাল থেকে প্রযোজক, পরিচালক, শিল্পী ও কলাকৌশলীদের মিলনমেলায় পরিণত হয় বিএফডিসি প্রাঙ্গণ। সবার মধ্যে উৎসবের আমেজ।\nপ্রধান নির্বাচন কমিশনার, অর্থাৎ নির্বাচন বোর্ডের চেয়ারম্যান হিসেবে দায়িত্ব পালন করেছেন বাণিজ্য মন্ত্রণালয়ের উপসচিব মিরাজুল ইসলাম উকিল। সদস্য হিসেবে ছিলেন মোহাম্মদ জালাল উদ্দিন (উপসচিব), মো. খাদেমুল ইসলাম (সহকারী প্রোগ্রামার)। আপিল বোর্ডের চেয়ারম্যান হিসেবে ছিলেন আবদুর রহিম খান (যুগ্ম সচিব), সদস্য আব্দুস সামাদ আল আজাদ (যুগ্ম সচিব), সৈয়দা নাহিদা হাবিবা (উপসচিব)।\n২০১৬ সালে প্রযোজক নাসির হোসেনের করা রিটের কারণে নির্বাচন স্থগিত হয়ে যায়। পরপর তিনবার কেউ নির্বাচনে দাঁড়াতে পারবেন না এফবিসিসিআইয়ের অধীন সংগঠনের এমন নির্বাচনী রীতির খেলাপ করা হয়েছে মর্মে নাসির হোসেন বৈধতা চ্যালেঞ্জ করে রিট করেছিলেন। রিটের পরিপ্রেক্ষিতে আদালত নির্বাচন স্থগিত করেন।


Wednesday, 31st May , 2017, 10:06 am,BDST\nলাস্টনিউজবিডি, ৩১ মে ঢাকা, ডেস্ক: সৌদি আরবে প্রাইভেট কার চাপায় মো. মোস্তফা (৩৫) নামে এক বাংলাদেশি নিহত হয়েছেন। স্থানীয় সময় গত রোববার সন্ধ্যা ৭টার দিকে সৌদির আল-কাশিন এলাকায় এ দুর্ঘটনা ঘটে।\nনিহতের মো. মোস্তফা কুমিল্লার ব্রাহ্মণপাড়া উপজেলার সাহেবাবাদ ইউনিয়নের ধানধৌল গ্রামের উত্তর কালামুড়িয়া পাড়ার তোফাজ্জল হোসেনের ছেলে।\nআল হকার কোম্পানিতে কর্মরত গোলাম সরওয়ার জানান, গত রোববার ডালটা নামে একটি প্রাইভেট কোম্পানিতে কাজ শেষে বাসায় ফেরার পথে আল কাশিনে পৌঁছালে পেছন থেকে একটি প্রাইভেট কার মোস্তফাকে চাপা দেয়। এতে ঘটনাস্থলেই তার মৃত্যু হয়।\nমোস্তফা ১৪ বছর ধরে সৌদি আরবে কর্মরত ছিলেন। তিনি দুই ছেলে ও এক মেয়ে সন্তানের জনক।


ভোলার দুই পৌরসভায় নারী ভোটারদের দীর্ঘ সারি Dhakatimes24\nভোলার দুই পৌরসভায় নারী ভোটারদের দীর্ঘ সারি\n| আপডেট : ৩০ জানুয়ারি ২০২১, ০৮:৪৬ | প্রকাশিত : ৩০ জানুয়ারি ২০২১, ০৮:৪০\nউৎসমুখর পরিবেশে ভোলার দৌলতখান ও বোরহানউদ্দিন পৌরসভায় ভোটগ্রহণ শুরু হয়েছে। শনিবার সকাল ৮টা থেকে দুটি পৌরসভার ১৮টি কেন্দ্রে একযোগে ভোটগ্রহণ শুরু হয়। চলবে বিকাল চারটা পর্যন্ত।\nপ্রচণ্ড শীত ও কুয়াশা উপেক্ষা করে ভোটাররা তাদের পছন্দের প্রার্থীকে ভোট দিতে ভোরেই এসে লাইনে দাঁড়িয়েছেন। পুরুষের পাশাপাশি অনেক নারীর শীতকে উপেক্ষা করে লাইনে দাঁড়িয়েছে। কষ্ট হলেও নিজের পছন্দের প্রার্থীকে ভোট দিতে পেরে উচ্ছ্বাস প্রকাশ করেন তারা।\nএ দুটি পৌরসভায় আওয়ামী লীগ, বিএনপি ও স্বতন্ত্র পাঁচ মেয়রপ্রার্থী, ১৫ জন সংরক্ষিত নারী কাউন্সিলর প্রার্থী ও ৬১ জন সাধারণ কাউন্সিলর প্রার্থীসহ মোট ৮১জন প্রতিদ্বন্দ্বিতা করছেন।\nদৌলতখান পৌরসভায় আওয়ামী লীগ মনোনীত মেয়রপ্রার্থী হিসেবে নৌকা প্রতীক নিয়ে প্রতিদ্বন্দ্বিতা করছেন মো. জাকির হোসেন তালুকদার ও বিএনপির ধানের শীষ প্রতীক নিয়ে প্রতিদ্বন্দ্বিতা করছেন মো. আনোয়ার হোসেন কাকন।\nনয়টি ওয়ার্ডে সংরক্ষিত নারী কাউন্সিলর পদে প্রতিদ্বন্দ্বিতা করছেন আট প্রার্থী ও সাধারণ কাউন্সিলর পদে প্রতিদ্বন্দ্বিতা করছেন ২৮ প্রার্থী। এ পৌরসভার মোট ভোটার সংখ্যা ১২ হাজার ৬০৬ জন। পুরুষ ৬ হাজার ৭০৮, নারী ৫ হাজার ৮৯৮ জন।\nবোরহানউদ্দিন পৌরসভায় আওয়ামী লীগ মনোনীত মেয়রপ্রার্থী হিসেবে নৌকা প্রতীক নিয়ে প্রতিদ্বন্দ্বিতা করছেন মো. রফিকুল ইসলাম, বিএনপির ধানের শীষ প্রতীক নিয়ে প্রতিদ্বন্দ্বিতা করছেন মো. মনিরুজ্জামান কবির ও স্বতন্ত্র মেয়রপ্রার্থী হিসেবে আনারস প্রতীক নিয়ে প্রতিদ্বন্দ্বিতা করছেন আব্দুস সালাম। নয়টি ওয়ার্ডে সংরক্ষিত নারী কাউন্সিলর পদে প্রতিদ্বন্দ্বিতা করছেন সাত প্রার্থী ও সাধারণ কাউন্সিলর পদে প্রতিদ্বন্দ্বিতা করছেন ৩৩ প্রার্থী। এ পৌরসভায় মোট ভোটার সংখ্যা ১০ হাজার ৭১৬ জন। পুরুষ ৫ হাজার ৩৯৫ জন, নারী ৫ হাজার ৩২১ জন।\nজেলা রির্টানিং কর্মকর্তা মো. আলা উদ্দিন আল মামুন জানান, শান্তিপূর্ণ পরিবেশে ভোটগ্রহণের লক্ষ্যে দুটি পৌরসভায় চার স্তরের নিরাপত্তার জোরদার করা হয়েছে।\nনির্বাচনে শান্তিশৃঙ্খলা বজায় রাখতে ১৮টি কেন্দ্রে ১৮ জন নির্বাহী ম্যাজিস্ট্রেট, দুই প্লাটুন বিজিবি, র‍্যাবের ছয়টি সেকশন, দুটি জুডিশিয়াল ম্যাজিস্ট্রেটের টিমসহ বিপুল পুলিশ ও স্টাইকিং ফোর্স রয়েছে।


আদালতের আদেশ পেলেই কিছু অনলাইন বন্ধ করা হবে - দিনাজপুর নিউজ\nব্যাঙের ছাতার মতো এতো অনলাইন আসলে দেশে প্রয়োজন নেই এমন মন্তব্য করে তথ্য ও সম্প্রচার মন্ত্রী ড. হাছান মাহমুদ বলেছেন, আদেশের লিখিত কপি হাতে পাওয়ার পরই আদালতের বেঁধে দেওয়া সময়ের মধ্যে কিছু অনলাইন বন্ধ করে দেওয়া হবে।\nতবে সাত দিনের মধ্যে অনিবন্ধিত সব অনলাইন নিউজ পোর্টাল বন্ধ না করে কী প্রক্রিয়ায় নিবন্ধন দেওয়া হচ্ছে তা আদালতকে জানানো হবে বলে জানিয়েছেন তথ্য ও সম্প্রচারমন্ত্রী ড. হাছান মাহমুদ। তিনি বলেন, সাত দিনের মধ্যে অনিবন্ধিত সব অনলাইন নিউজ পোর্টাল বন্ধ করা সমীচীন হবে না।